Nepal's Gyanendra COVID Kumbh കുംഭമേളയിൽ പങ്കെടുത്ത നേപ്പാൾ മുൻ രാജാവിനും ഭാര്യക്കും കൊവിഡ്\nകുംഭമേളയിൽ പങ്കെടുത്ത നേപ്പാൾ മുൻ രാജാവ് ഗ്യാനേന്ദ്ര ഷായ്ക്കും ഭാര്യ കോമൾ രാജ്യ ലക്ഷ്മി ദേവിക്കും കൊവിഡ്. മേളയിൽ പങ്കെടുത്ത് തിരിച്ചെത്തിയതിനു പിന്നാലെ ഇരുവർക്കും കൊവിഡ് പോസിറ്റീവായെന്ന് രാജ്യത്തെ ആരോഗ്യമന്ത്രാലയമാണ് അറിയിച്ചത്. ഞായറാഴ്ചയാണ് ഇരുവരും രാജ്യത്ത് മടങ്ങിയെത്തിയത്. രാജ്യത്ത് പ്രവേശിച്ചതിനു പിന്നാലെ നടത്തിയ പരിശോധനയിലാണ് ഇക്കാര്യം വ്യക്തമായത്. നിലവിൽ ഇരുവരും വീട്ടിൽ ഐസൊലേഷനിലാണ്. ഇവരുമായി സമ്പർക്കത്തിൽ ഏർപ്പെട്ടവരെ കണ്ടെത്താനുള്ള ശ്രമങ്ങൾ ആരംഭിച്ചിട്ടുണ്ട്.\nഏപ്രിൽ 8 ന് ഇന്ത്യയിലെത്തിയ ഇരുവരും 12ന് കുംഭമേളയിൽ പങ്കെടുത്തു. മഹാകുംഭമേള പ്രത്യേക സമിതിയുടെ ക്ഷണ പ്രകാരമാണ് ഇരുവരും മുഖ്യാതിഥികളായി മേളയിലെത്തിയത്. ബാബാ രാംദേവിൻറെ പതഞ്ജലി യോഗാപീഠത്തിലും ഗ്യാനേന്ദ്ര ഷാ സന്ദർശനം നടത്തിയിരുന്നു. ഏപ്രിൽ 11 ന് ഗ്യാനേന്ദ്ര ഷാ തീർത്ഥാടകരും സന്ന്യാസിമാരും അടങ്ങുന്ന സമ്മേളനത്തിൽ ഇവർ പങ്കെടുത്തു. മാസ്ക് ധരിക്കാതെയാണ് ഗ്യാനേന്ദ്ര ഷാ സമ്മേളനത്തിൽ പങ്കെടുത്തത്. ഇതിനെതിരെ കനത്ത വിമർശനവും ഉയർന്നിരുന്നു.\nഇന്ത്യയിൽ കൊവിഡ് പ്രതിസന്ധി അതിരൂക്ഷമായി തുടരുകയാണ്. പ്രതിദിന കൊവിഡ് പോസിറ്റീവ് കേസുകളുടെ എണ്ണം വീണ്ടും രണ്ടര ലക്ഷം കടന്നു. കഴിഞ്ഞ 24 മണിക്കൂറിനിടെ 2,59,170 പേർക്കാണ് രാജ്യത്ത് കൊവിഡ് രോഗബാധ സ്ഥിരീകരിച്ചത്. തുടർച്ചയായി ഇത് ആറം ദിനമാണ് പ്രതിദിന കണക്ക് രണ്ടര ലക്ഷം കടക്കുന്നത്.\n1761 പേരാണ് കഴിഞ്ഞ ഒരു ദിവസത്തിനിടെ കൊവിഡ് രോഗം മൂലം മരണപ്പെട്ടത്. ഇതോടെ രാജ്യത്താകെ കൊവിഡ് മൂലം മരണപ്പെട്ടവരുടെ എണ്ണം 1,80,530 ആയി ഉയർന്നു.\nRead more on: Covid 19 | kumbh mela | Nepal


ബിക്കിനിയിട്ടത് സെന്‍സേഷണലാകാനല്ല, കേരളം ഹൃദയത്തിന്റെ അടിത്തട്ടില്- ദീപ്തി സതി | deepti sati| interview| driving licence| prithviraj\nബിക്കിനിയിട്ടത് സെന്‍സേഷണലാകാനല്ല, കേരളം ഹൃദയത്തിന്റെ അടിത്തട്ടില്- ദീപ്തി സതി\nDec 21, 2019, 12:37 PM IST\nചിത്രത്തില് ഒരു 10 സെക്കന്റുകള് മാത്രമാണ് ഞാന് ആ വേഷത്തില് എത്തുന്നത്. പക്ഷേ ചിത്രത്തിലെ കഥാപാത്രം ഇത് ആവശ്യപ്പെടുന്നു എന്നുള്ളതു കൊണ്ടാണ് ആ വേഷം ധരിച്ചത്. കഥാപാത്രത്തിനായി ആവശ്യപ്പെടുന്ന വേഷം ധരിക്കണം.\nമറാത്തി ചിത്രത്തില് ബിക്കിനിയിട്ട് അഭിനയിച്ചത് സെന്‍സേഷണലാകാനല്ലെന്ന് നടി ദീപ്തി സതി. ഒരു ചിത്രത്തില് കഥയാണ് അതിന്റെ നട്ടെല്ല്. അതുകൊണ്ട് തന്നെ കഥാപാത്രം ആവശ്യപ്പെടുന്ന കാര്യങ്ങള് ചെയ്യേണ്ടി വരുമെന്നും അവര് പറഞ്ഞു. ഒരിടവേളക്ക് ശേഷം 'ഡ്രൈവിംഗ് ലൈസന്‍സി'ലൂടെ മലയാളത്തിലേക്ക് തിരിച്ചെത്തുന്ന ദീപ്തി സതി തന്റെ വിശേഷങ്ങള് പങ്കുവെക്കുന്നു.\nഡ്രൈവിംഗ് ലൈസന്‍സില് പൃഥിരാജിന്റെ ഭാര്യ\nപൃഥിരാജിന്റെ ഭാര്യയായ 'ഭാമ' എന്ന കഥാപാത്രത്തെയാണ് ഡ്രൈവിംഗ് ലൈസന്‍സ് എന്ന ചിത്രത്തില് അവതരിപ്പിച്ചിരിക്കുന്നത്. നീന പോലെ തന്നെ ബോള്‍ഡായ കാരക്ടറാണ് ഭാമയും. പക്ഷേ അപ്പിയറന്‍സില് രണ്ട് കഥാപാത്രങ്ങളും തമ്മില് വളരെ വലിയ വ്യത്യാസമുണ്ട്. ഭാമയും നീനയും വ്യത്യസ്തമായ രീതിയില് ബോള്‍ഡായ കഥാപാത്രങ്ങള് തന്നെയാണ്.\nലൈസന്‍സുണ്ട്, ബൈക്കുകളോടാണ് എന്റെ പാഷന്\nഡ്രൈവിംഗ് ഇഷ്ടമാണ്. ഡ്രൈവിംഗ് ലൈസന്‍സുമുണ്ട്. ബൈക്കുകളാണ് കൂടുതല് ഇഷ്ടം. എന്നാല് അമ്മ സമ്മതിക്കാറില്ല. കാര് ഓടിക്കാനാണ് അമ്മ പറയാറുള്ളത്. എന്റെ സുരക്ഷിതത്വം നോക്കിയാണ് അമ്മ ഇങ്ങനെ പറയാറുള്ളത്. പക്ഷേ കാര് ഓടിക്കുന്നതിനെക്കാളും ബൈക്കുകളോടാണ് എനിക്ക് ഇഷ്ടം കൂടുതല്.\nഭാമയും നീനയും ശക്തമായ സ്ത്രീ കഥാപാത്രങ്ങള്\nമലയാള ചലച്ചിത്രമേഖലയും കേരളവും ഹൃദയത്തിന്റെ ഭാഗമാണ്. നീന എന്ന കഥാപാത്രത്തെ എന്നെ വിശ്വസിച്ച് ഏല്‍പ്പിക്കുകയായിരുന്നു. ആദ്യമായി ക്യാമറക്ക് മുന്നില് എത്തി. അഭിനയിച്ചു. പിന്നീട് മമ്മൂക്ക, ദുല്‍ഖര്, തുടങ്ങിവയരോടൊപ്പം അഞ്ചോളം സിനിമകള് മലയാളത്തില് ചെയ്തു. കൂടാതെ തമിഴ്, കന്നഡ, മറാത്തി ചിത്രങ്ങളും ചെയ്തു.\nബിക്കിനിയിട്ട് അഭിനയിച്ചത് സെന്‍സേഷണലാകാനല്ല\nഒരു മറാത്തി ചിത്രത്തില് ബിക്കിനിയിട്ട് അഭിനയിച്ചിരുന്നു. അതിന്റെ ഫോട്ടോ ഷൂട്ട് വൈറലായിരുന്നു. ചിത്രത്തില് ഒരു 10 സെക്കന്റുകള് മാത്രമാണ് ഞാന് ആ വേഷത്തില് എത്തുന്നത്. പക്ഷേ ചിത്രത്തിലെ കഥാപാത്രം ഇത് ആവശ്യപ്പെടുന്നു എന്നുള്ളതു കൊണ്ടാണ് ആ വേഷം ധരിച്ചത്. കഥാപാത്രത്തിനായി ആവശ്യപ്പെടുന്ന വേഷം ധരിക്കണം. അവിടെ സംവിധായകനില് വിശ്വാസമര്‍പ്പിക്കുകയാണ് ചെയ്യുക. കൂടാതെ നല്ല കഥയാണെങ്കില് നന്നായി ചെയ്യാന് കഴിഞ്ഞാല്, പ്രേക്ഷകര് നമ്മളോടൊപ്പം ഉണ്ടാകും. കൂടാതെ ഞാനൊരു മോഡല് കൂടിയാണ്. അപ്പോള് എന്തുകൊണ്ട് ചെയ്തുകൂട എന്ന് ചിന്തിക്കുകയായിരുന്നു.\nമോഡലിങും അഭിനയവും ഒരു നാണയത്തിന്റെ രണ്ട് വശങ്ങള്\nമോഡലിങില് നിന്നുമാണ് അഭിനയത്തിലേക്ക് എത്തുന്നത്. ഒരു നാണയത്തിന്റെ രണ്ട് വശങ്ങളാണ് മോഡലിങും അഭിനയവും. എന്നാല് മോഡലിങില് ഡ്രസ്, അപ്പിയറന്‍സ് എന്നിവക്കാണ് പ്രാധാന്യം. എന്നാല് സിനിമയിലേക്ക് എത്തുമ്പോള് എക്സ്പ്രഷനുകള്‍ക്കാണ് പ്രാധാന്യം.\nഇനി 'നാനും സിങ്കിള് താ'...\nജനുവരിയില് നാനും സിങ്കിള് താ എന്ന തമിഴ് ചിത്രം റിലീസ് ചെയ്യുകയാണ്. വേറെയും ചില പ്രോജക്ടുകള് കമ്മിറ്റ് ചെയ്തിട്ടുണ്ട്.\nContent Highlights : Deepti Sati Interview On New Movie Driving Licence prithviraj Sukumaran\nനടന് പൃഥിരാജിന് കോവിഡ് സ്ഥിരീകരിച്ചു\nകോവിഡ്; സമ്പർക്കത്തിലുണ്ടായിരുന്നവരോട് പരിശോധന നടത്താൻ അഭ്യർഥിച്ച് പൃഥ്വിരാജ്\nതരൂരും പൃഥ്വിയും 'സെെലന്റ്സ് പ്ലീസ്'; ഇനി ഇംഗ്ലീഷ് ഭാഷ പിഷാരടി ഭരിക്കും


ബേപ്പൂരില്‍നിന്ന് മത്സ്യബന്ധനത്തിനായി പോയ ബോട്ട് അപകടത്തില്‍പ്പെട്ടു; രണ്ട് മരണം - Global News Network 24x7\nHome Global News India ബേപ്പൂരില്‍നിന്ന് മത്സ്യബന്ധനത്തിനായി പോയ ബോട്ട് അപകടത്തില്‍പ്പെട്ടു; രണ്ട് മരണം\nബേപ്പൂരില്‍നിന്ന് മത്സ്യബന്ധനത്തിനായി പോയ ബോട്ട് അപകടത്തില്‍പ്പെട്ടു; രണ്ട് മരണം\nകോഴിക്കോട്: കോഴിക്കോട് ബേപ്പൂരില്‍നിന്ന് മത്സ്യബന്ധനത്തിനായി പോയ ബോട്ട് പുറംകടലില് അപകടത്തില്‍പ്പെട്ടു. ചൊവ്വാഴ്ച പുലര്‍ച്ചെ 2.05-ഓടെ കപ്പിലിലിടിച്ചാണ് അപകടമുണ്ടായത്. റബ്ബ എന്ന ബോട്ടാണ് അപകടത്തിൽ പെട്ടത്. ബോട്ടില് 14 പേര് ഉണ്ടായിരുന്നതായാണ് വിവരം. ഇതിൽ മൂന്നു പേർ മരിക്കുകയും പതിനൊന്നു പേരെ കാണാതാവുകയും ചെയ്തു.\nമലയാളികള് ആരും ബോട്ടില് ഉണ്ടായിരുന്നില്ല എന്നാണ് റിപ്പോർട്ട്. ബോട്ടിൽ ഉണ്ടായിരുന്ന 14 തൊഴിലാളികളിൽ7പേർ തമിഴ്‌നാട് കുളച്ചിൽ സ്വദേശികളും മറ്റുള്ളവർ പശ്ചിമ ബംഗാളിൽ നിന്നുള്ളവരുമാണ്. ബേപ്പൂർ സ്വദേശിയുടേതാണ് ബോട്ട്.\nPrevious articleസ്പീക്കർ പി ശ്രീരാമകൃഷ്ണന് ന്യുമോണിയ സ്ഥിരീകരിച്ചു\nNext articleപാകിസ്ഥാനെ ഉയർന്ന അപകടസാധ്യതയുള്ള രാജ്യങ്ങളുടെ പട്ടികയിൽ ഉൾപ്പെടുത്തി യുകെ


Oppo Find7with QHD Display Launched at Rs 37,990: Top 10 Android Smartphones Rivals - Malayalam Gizbot\n37,990 രൂപയ്ക്ക് ഒപ്പൊ ഫൈന്‍ഡ് 7; വെല്ലുവിളി ഉയര്‍ത്തുന്ന 10 സ്മാര്‍ട്‌ഫോണുകള്\n| Published: Thursday, June 12, 2014, 8:37 [IST]\nചൈനീസ് ഹാന്‍ഡ്‌സെറ്റ് നിര്‍മാതാക്കളായ ഒപ്പൊ ഇന്നലെയാണ് പുതിയ സ്മാര്‍ട്‌ഫോണായ ഒപ്പൊ ഫൈന്‍ഡ്7ഇന്ത്യയില് ലോഞ്ച് ചെയ്തത്. ഉയര്‍ന്ന മശ്രണിയില് പെട്ട ഫൈന്‍ഡ്7സാങ്കേതികമായി ഏറെ മേന്മയുള്ള ഫോണാണ്. 37,990 രൂപയാണ് വില.\nQHD ഡിസ്‌പ്ലെയുമായി ഇന്ത്യയില് എത്തുന്ന ആദ്യ ഹാന്‍ഡ്‌സെറ്റ് എന്ന പ്രത്യേകതയും ഉണ്ട് ഫോണിന്. എന്നാല് ഫൈന്‍ഡ് 7-ന് ഇന്ത്യന് വിപണിയില് പിടിച്ചു നില്‍ക്കാന് വെല്ലുവിളികളും ഏറെയുണ്ട്. കാരണം ഉയര്‍ന്ന ശ്രേണിയില് പെട്ട കുറെ സ്മാര്‍ട്‌ഫോണുകള് ഇതിനോടകം വിപണിയില് എത്തിയിട്ടുണ്ട് എന്നതുതന്നെ.\nഅതുകൊണ്ട് ഒപ്പൊ ഫൈന്‍ഡ് 7-ന് വെല്ലുവിളി ഉയര്‍ത്തുന്ന 10 സ്മാര്‍ട്‌ഫോണുകള് ചുവടെ കൊടുക്കുന്ന. അതിനു മുമ്പായി ഫോണിന്റെ പ്രത്യേകതകള് നോക്കാം.\n5.5 ഇഞ്ച് IPS QHD ഡിസ്‌പ്ലെ, 2.5 GHz ക്വാഡ്‌കോര് പ്രൊസസര്,3ജി.ബി. റാം, ആന്‍ഡ്രോയ്ഡ് 4.3 ജെല്ലിബീന് ഒ.എസ്, 13 എം.പി. പ്രൈമറി ക്യാമറ,5എം.പി. ഫ്രണ്ട് ക്യാമറ, 4G/LTE,3ജി, വൈ-ഫൈ, ബ്ലുടൂത്ത്, NFC.\nഇനി പ്രധാന എതിരാളികളെ പരിചയപ്പെടാം.\nക്വാഡ്‌കോര് 2.2 GHz പ്രൊസസര്\n5.9 ഇഞ്ച് S LCD3 ഡിസ്‌പ്ലെ\n1.9 GHz ക്വാഡ്‌കോര് പ്രൊസസ'ര്\n8 എം.പി. പ്രൈമറി ക്യാമറ!\n2880 mAh ബാറ്ററി.\nStory first published: Thursday, June 12, 2014, 8:37 [IST]


വി.കെ ശ്രീകണ്ഠന് എം.പി നയിക്കുന്ന ലോംഗ് മാർച്ചിന് തുടക്കമായി ; പൗരത്വ ഭേദഗതി നിയമത്തിനെതിരെ മാർച്ചില് അണിനിരന്ന് ആയിരങ്ങള് – Jaihind TV\nവി.കെ ശ്രീകണ്ഠന് എം.പി നയിക്കുന്ന ലോംഗ് മാർച്ചിന് തുടക്കമായി ; പൗരത്വ ഭേദഗതി നിയമത്തിനെതിരെ മാർച്ചില് അണിനിരന്ന് ആയിരങ്ങള്\nപൗരത്വ ഭേദഗതി നിയമത്തിനെതിരെ പാലക്കാട് എം.പി വി.കെ ശ്രീകണ്ഠന്‍റെ നേതൃത്വത്തിലുള്ള ലോംഗ് മാർച്ച് ആരംഭിച്ചു. പട്ടാമ്പിയിൽ നിന്നാണ് മാർച്ച് ആരംഭിച്ചത്. കെ.പി.സി.സി പ്രസിഡന്‍റ് മുല്ലപ്പളളി രാമചന്ദ്രൻ മാർച്ച് ഉദ്ഘാടനം ചെയ്തു.\nഫാസിസ്റ്റ് വിരുദ്ധ പോരാട്ടം കോൺഗ്രസ് ഇനിയും തുടരുമെന്ന് മുല്ലപ്പള്ളി രാമചന്ദ്രൻ മാർച്ച് ഉദ്ഘാടനം ചെയ്തുകൊണ്ട് പറഞ്ഞു. പൗരത്വ ഭേദഗതി നിയമത്തിനെതിരെ പ്രതിഷേധം ശക്തമാക്കുമെന്നും അദ്ദേഹം പറഞ്ഞു.\nഭൂരിപക്ഷം ഉണ്ടെന്ന് കാണിക്കാനായി കേന്ദ്രസർക്കാർ നടപ്പിലാക്കിയ പൗരത്വ ഭേദഗതി നിയമം ഭരണഘടനാ മൂല്യങ്ങൾ തകർക്കുന്നതാണെന്ന് വി.കെ ശ്രീകണ്ഠൻ എം.പി പറഞ്ഞു. കക്ഷിരാഷ്ട്രീയത്തിനും ജാതി മത ചിന്തകള്‍ക്കും അപ്പുറം നിയമത്തിനെതിരെ ശക്തമായ പോരാട്ടം തുടരുമെന്നും അദ്ദേഹം പറഞ്ഞു. ലോംഗ് മാർച്ചിന് മുന്നോടിയായുള്ള പൊതുസമ്മേളനത്തിൽ സംസാരിക്കുകയായിരുന്നു അദ്ദേഹം.\nപൗരത്വ ഭേദഗതി നിയമത്തിനെതിരായ മാർച്ചില് നേതാക്കളും പ്രവർത്തകരും ജനങ്ങളുംഉള്‍പ്പെടെ ആയിരങ്ങളാണ് വി.കെ ശ്രീകണ്ഠന് എം.പിക്കൊപ്പം അണിനിരക്കുന്നത്. പട്ടാമ്പി ഉള്‍പ്പെടെ 14 കേന്ദ്രങ്ങളിലൂടെ മാർച്ച് കടന്നുപോകും. പട്ടാമ്പിയില് നിന്ന് ആരംഭിച്ച മാർച്ച് ജനുവരി9ന് പാലക്കാട് സമാപിക്കും.


jayasurya new car: മിനി കുടുംബത്തിലേക്ക് ജയസൂര്യയും, സ്വന്തമാക്കിയത് ക്ലബ്മാൻ ഇന്ത്യൻ സമ്മർ റെഡ് എഡിഷൻ - actor jayasurya buys limited edition mini clubman india summer red edition | Samayam Malayalam\nactor jayasurya buys limited edition mini clubman india summer red edition\nKen Sunny | Samayam Malayalam | Updated: 03 Sep 2020, 12:31:46 PM\nതന്റെ ജന്മദിനവും, തിരുവോണ ദിവസവുമായ ഓഗസ്റ്റ് 31-നാണ് ജയസൂര്യ മിനി ക്ലബ്മാൻ ഇന്ത്യൻ സമ്മർ റെഡ് എഡിഷൻ ഏറ്റുവാങ്ങിയത്.\nബ്രിട്ടീഷ് കൾട്ട് വാഹന നിർമ്മാതാക്കളായ മിനി ബ്രാൻഡിന്റെ കുഞ്ഞൻ കാറുകൾക്ക് മലയാള സിനിമ നടീനടന്മാർക്കിടയിൽ ഇഷ്ടം ഏറി വരുകയാണ്. ഈ കൂട്ടത്തിലേക്കുള്ള പുത്തൻ താരമാണ് സിനിമാനടൻ, നിർമാതാവ്, പിന്നണിഗായകൻ, ഡിസ്ട്രിബ്യുട്ടർ എന്നീ നിലകളിൽ കഴിവ് തെളിയിച്ച നടൻ ജയസൂര്യ. ഓഗസ്റ്റ് 31-ന് തിരുവോണ ദിവസം ആണ് ജയസൂര്യ ക്ലബ്മാൻ സ്വന്തമാക്കിയത്.\nവെറുമൊരു മിനി ക്ലബ്മാൻ അല്ല, ക്ലബ്മാൻ ഇന്ത്യൻ സമ്മർ റെഡ് എഡിഷൻ. ഇന്ത്യയിൽ 15 യൂണിറ്റുകൾ മാത്രം വില്പനയ്ക്കായി തയ്യാറാക്കിയ സ്പെഷ്യൽ എഡിഷൻ മോഡൽ ആണ് തന്റെ ജന്മദിനം കൂടിയായ ഓഗസ്റ്റ് 31-ന് കുടുംബസമേതം കൊച്ചിയിലെ ഇവിഎം ഓട്ടോക്രാഫ്റ്റിൽ നിന്നും ജയസൂര്യ ഏറ്റുവാങ്ങിയത്. 44.9 ലക്ഷം ആണ് ക്ലബ്മാൻ ഇന്ത്യൻ സമ്മർ റെഡ് എഡിഷന്റെ ലോവർ സ്പെക് പതിപ്പിന്റെ വില. അതെ സമയം ജയസുര്യ സ്വന്തമാക്കിയത് 67 ലക്ഷം രൂപ ഓൺറോഡ് വില വരുന്ന ടോപ്-സ്പെക് മോഡൽ ആണ്. ഈ പതിപ്പ് സ്വന്തമാക്കുന്ന കേരളത്തിലെ ആദ്യ വ്യക്തിയാണ് ജയസൂര്യ.\nമിനി ക്ലബ്മാൻ ഇന്ത്യൻ സമ്മർ റെഡ് എഡിഷൻ\nഒരു പിടി ഫീച്ചറുകളാണ് ക്ലബ്മാൻ ഇന്ത്യൻ സമ്മർ റെഡ് എഡിഷൻ സ്പെഷ്യൽ ആക്കുന്നത്. ഇതിൽ പ്രധാനമാണ് പേര് സൂചിപ്പിക്കുന്ന ഇന്ത്യൻ സമ്മർ റെഡ് നിറം. സ്പ്ലിറ്റ് ഡോറിൽ ഇപ്പോൾ ഈസി ഓപ്പൺ സംവിധാനം, ബൂട്ട് സ്പേസിന് താഴെയായി കാലുകൊണ്ട് ഒന്ന് വേവ് ചെയ്താൽ തന്നെ ടെയിൽഗേറ്റ് തുറക്കുന്ന ഫീച്ചർ, വൃത്താകൃതിയിലുള്ള റീഡിസൈൻ ചെയ്ത എൽഇഡി ഹെഡ്‍ലാംപ് എന്നിവ കൂടാതെ പിയാനോ ബ്ലാക്ക് നിറത്തിലുള്ള എക്‌സ്റ്റീരിയറിൽ ഡീറ്റൈലിംഗ് ഹെഡ്‍ലാംപിനും, ഫോഗ് ലൈറ്റിനും, ടെയിൽ ലാമ്പിന് ചുറ്റും ചേർത്തിട്ടുണ്ട്. കറുപ്പ് നിറത്തിൽ റേഡിയേറ്റർ ഗ്രില്ലിന് ഔട്ട് ലൈനിങും നൽകിയിട്ടുണ്ട്. പരിഷ്കരിച്ച ഗ്രില്ലിലെ ഇൻസേർട്ടുകളും ക്ലബ്മാൻ ഇന്ത്യൻ സമ്മർ റെഡ് എഡിഷനിൽ വ്യത്യസ്തമാണ്. മിനിയുടെ ബ്രിട്ടീഷ് പൈതൃകത്തിനുള്ള ആദരസൂചകമായി എൽഇഡി ടെയിൽ ലാമ്പുകളുടെ ഇൻസേർട്ട്സിന് യൂണിയൻ ജാക്ക് (ബ്രിട്ടീഷ് പതാക) ഡിസൈൻ ആണ്.\nകാർബൺ ബ്ലാക്ക് ലെതറേറ്റ് ഫിനിഷുള്ളതും, മെമ്മറി ഫങ്ക്ഷനുമുള്ള ഇലക്ട്രിക്ക് സ്പോർട്സ് സീറ്റുകളാണ് ഇന്റീരിയറിൽ ആകർഷണം. ചെക്വർഡ് ഡിസൈനിലിലുള്ള ഡാഷ്‌ബോർഡ് ഗാർണിഷ്, 6.5-ഇഞ്ച് കളർ സ്ക്രീൻ, മൾട്ടി-ഫങ്ക്ഷൻ സ്പോർട്ട് ലെതർ സ്റ്റിയറിംഗ് വീൽ, പനോരമ ഗ്ലാസ് റൂഫ് എന്നിവയും ക്ലബ്മാൻ ഇന്ത്യൻ സമ്മർ റെഡ് എഡിഷനിൽ എക്‌സ്ക്ലൂസിവ് ആണ്. 189 ബിഎച്പി പവറും 280 എൻഎം ടോർക്കും നിർമിക്കുന്ന 2.0-ലിറ്റർ4സിലിണ്ടർ ടർബോചാർജ്ഡ് പെട്രോൾ എൻജിൻ ആണ് ക്ലബ്മാൻ ഇന്ത്യൻ സമ്മർ റെഡ് എഡിഷനിൽ.\nജയസൂര്യയും കുടുംബവും ക്ലബ്മാൻ ഇന്ത്യൻ സമ്മർ റെഡ് എഡിഷൻ വാങ്ങാൻ എത്തിയപ്പോൾ\nജയസൂര്യയുടെ കാറുകളും ഇഷ്ട വാഹന നമ്പറും\nജയസൂര്യയുടെ വാഹന ശേഖരത്തിലെ താരങ്ങൾ ആണ് ലെക്സസിന്റെ ഇഎസ് 300 എച്ച് സെഡാൻ, മെഴ്‌സിഡസ് ബെൻസിന്റെ ആഡംബര എസ്‌യുവി ജിഎൽസി, ജാഗ്വർ എക്‌സ്എഫ് സെഡാൻ, മെഴ്‌സിഡസ്-ബെൻസ് ബി-ക്ലാസ്, ബിഎംഡബ്ള്യു5സീരീസ് സെഡാൻ എന്നിവ. ഇവയിൽ മിക്ക കാറുകളുടെയും നമ്പർ 1122 ആണ്. കോട്ടയം നസീറിന്റെ ട്രൂപ്പിൽ ജയസൂര്യ മിമിക്രി അവതരിപ്പിച്ചു നടന്നിരുന്ന സമയത്ത് സ്ഥിരമായി ഒരു ട്രാൻസ്‌പോർട്ട് ബസ്സിൽ സഞ്ചരിച്ചിരുന്നു. രാത്രികാലത്തുള്ള ഷോ കഴിഞ്ഞു ഏകദേശം രണ്ട് വർഷത്തോളം കോട്ടയം ബസ്റ്റാന്റിൽ കിടന്നുറങ്ങിയ ജയസൂര്യ പുലർച്ചെയുള്ള ഈ ബസ്സിലാണ് സ്വദേശമായ എറണാക്കുളത്തേക്ക് പോയിരുന്നത്. ഈ ട്രാൻസ്‌പോർട്ട് ബസ്സിന്റെ നമ്പർ ആണ് 1122.\nAlso read: ഈ സിനിമാക്കാരുടെ ഓരോരോ നമ്പറുകളെ!!!\nതന്റെ വണ്ടികൾക്ക് എന്തുകൊണ്ട് നമ്പർ 1122?\nമലയാള സിനിമയിലെ മിനി കുടുംബം\nജയസൂര്യക്ക് മുൻപായി ഈ വർഷം മാർച്ചിലാണ് കുഞ്ചാക്കോ ബോബൻ മിനിയെ സ്വന്തമാക്കിയത്. മിനി കൂപ്പർ എസ് 60 യിയേർസ് എഡിഷൻ ആണ് ചാക്കോച്ചന്റേത്. കഴിഞ്ഞ വർഷം വിപണിയിലെത്തിയ മിനി കൂപ്പർ എസ് 60 യിയേർസ് എഡിഷൻ ആകെ 500 യൂണിറ്റുകൾ മാത്രമേ ലോക വിപണിക്കായി നിർമ്മിച്ചിട്ടുള്ളു. അതിലൊന്നാണ് ചാക്കോച്ചന്റെ പുത്തൻ മിനി.യുവ നടൻ ആസിഫ് അലി ആണ് മറ്റൊരു മിനി കൂപ്പർ എസ് ഉടമ. മഞ്ഞ നിറത്തിലുള്ള ബോഡി കളറിൽ കറുപ്പുനിറത്തിൽ ബ്രിട്ടീഷ് പതാക (യുണിയൻ ജാക്ക്) റാപ്പ് ചെയ്ത സ്പെഷ്യൽ മിനി കൂപ്പർ എസ് ആണ് ആസിഫിന്റേത്. മറ്റൊരാൾ നിവിൻ പോളിയാണ്. 2017 മെയ് മാസത്തിൽ നിവിൻ പോളി രണ്ടാമത്തെ കുട്ടിയുടെ പിതാവായപ്പോഴാണ് മകൾക്ക് സമ്മാനം എന്ന നിലയിൽ കറുപ്പ് നിറമുള്ള മിനി കൂപ്പർ വാങ്ങിയത്.\nദുൽഖർ സൽമാൻ ഒരു മിനി വാങ്ങില്ലെങ്കിലല്ലേ അത്ഭുതമുള്ളു. KL.36.D.369 എന്ന രെജിസ്ട്രേഷൻ നമ്പറുള്ള പച്ചനിറത്തിലുള്ള കഴിഞ്ഞ തലമുറ മിനി കൂപ്പർ എസ് ആണ് ദുൽഖറിന്റെ പക്കൽ. ജോസഫ് എന്ന ചിത്രത്തിലൂടെ പ്രേക്ഷക പ്രശംസ നേടിയ ജോജു മിനി കൂപ്പർ എസ് ഉടമയാണ്. കൂടാതെ നടി രമ്യ നമ്പീശൻ കഴിഞ്ഞ വർഷം ഒകോടോബറിലാണ് മിനി കൺട്രിമാൻ വാങ്ങിയത്, അതും ബ്ലാക്ക് എഡിഷൻ.\nകൊവിഡ് മുക്തനായി, ഉടൻ എസ്-ക്ലാസ് സ്വന്തമാക്കി ബിഗ് ബി ആര്‍ട്ടിക്കിള് ഷോ\nമിനി ക്ലബ്മാൻ ഇന്ത്യൻ സമ്മർ റെഡ് എഡിഷൻ ജയസൂര്യ Mini Clubman India Summer Red Edition jayasurya new car jayasurya mini cooper jayasurya mini clubman jayasurya mini car jayasurya car number jayasurya car collection jayasurya\nWeb Title : actor jayasurya buys limited edition mini clubman india summer red edition\nKeralaപോസ്റ്റർ പതിപ്പിച്ചത് ഇരുട്ടിന്റെ സന്തതികൾ; ഉദ്ദേശം അറിയാമെന്ന് എകെ ബാലൻ\nKerala'വിദേശകാര്യ വകുപ്പല്ല കള്ളക്കടത്ത് നിരീക്ഷിക്കുന്നത്'; കസ്റ്റംസ് കമ്മീഷണറെ പിന്തുണച്ച് മുരളീധരൻ


Reesearchers investigate the secret behind grren eggs found at Malappuram | പച്ചഉണ്ണിയുള്ള മുട്ടകൾ ഹിറ്റായതോടെ ലീഗ് ബന്ധം അന്വേഷിച്ച് നാട്ടുകാർ; ഒതുക്കുങ്ങൽ സ്വദേശി ശിഹാബിന്റെ കോഴികൾ ഇടുന്ന പച്ച മുട്ട ഒന്നിന് 150 മുതൽ 1000 രൂപയ്ക്കു വരെ വിൽപന; പച്ചനിറത്തിന്റെ രഹസ്യ തേടി മണ്ണുത്തി വെറ്റിനറി കേളേജിൽ നിന്നും അനേഷണ സംഘം; മുട്ടയുടെ സാമ്പിളുമായി പോയെങ്കിലും ചിലപ്പോൾ കോഴി തന്നെ വേണ്ടി വന്നേക്കുമെന്ന് ഗവേഷക സംഘം - MarunadanMalayalee.com\nMay 13, 2020 | 04:06 PM IST | Permalink\nമലപ്പുറം: കോഴികളിലുണ്ടാകുന്ന ജനിതകമാറ്റം മുട്ടയുടെ തോടിൽ മാത്രമാണ് മാറ്റമുണ്ടാകുക. മലപ്പുറത്തെ പച്ചക്കോഴിമുട്ടയുടെ രഹസ്യം കണ്ടെത്താൻ മണ്ണുത്തി വെറ്റിനറി കോളേജിൽനിന്നും അനേഷണ സംഘമെത്തി.മുട്ടയുടെ സാമ്പിളുമായാണ് സംഘം മടങ്ങി. ഒരാഴ്ചത്തേക്ക് നൽകി നൽകിയ തീറ്റ കഴിച്ചിട്ടും പച്ചമുട്ടയിട്ടാൽ തുടരനേഷണത്തിന് കോഴികളെ കൊണ്ടുപോകും. മലപ്പുറം ഒതുക്കുങ്ങൽ സ്വദേശി എ.കെ ശിഹാബിന്റെ കോഴികളുടെ പച്ച നിറത്തിലുള്ള മുട്ടകളുടെ രഹസ്യം കണ്ടെത്താനായാണ് അനേഷണ സംഘമെത്തിയത്.\nമണ്ണുത്തി വെറ്റിനറി കേളേജ് പ്രൊഫസർമാരായ ഡോ.വിനോദ് ചാക്കോ, ഡേ.എസ്.ശങ്കര ലിംഗം, ഡോ.എസ്. ഹരികൃഷ്ണൻ എന്നിവരും ഒതുക്കുങ്ങൽ മൃഗാശുപത്രിയിലെ വെറ്റിനറി സർജൻ ഡോ.മായാ തമ്പി , മൃഗ സംരക്ഷണ വിഭാഗം അസിസ്റ്റന്റ് പ്രൊജക്ട് ഓഫീസർ ബി.സുരേഷ് എന്നിവരാണ് സന്ദർശനം നടത്തിയത്. മണ്ണുത്തി കേളേജ് വി സി. എം.ആർ. ശശീന്ദ്രനാദിന്റെ നിർദ്ദേശപ്രകാരമായിരുന്നു സന്ദർശനം. കോഴികളിലുണ്ടാകുന്ന ജനിതകമാറ്റം മുട്ടയുടെ തോടിൽ മാത്രമാണ് മാറ്റമുണ്ടാകുക. കോഴികളുടെ ഭക്ഷണത്തിൽ വരുന്ന മാറ്റമാണ് ഉള്ളിൽ മാറ്റത്തിനു കാരണമാകുന്നതെന്നാണ് അനേഷണ സംഘം പറഞ്ഞത്. ആറു കോഴികളെ മാറ്റിപാർപ്പിച്ചു അവക്കു ഒരാഴ്ചത്തേക്ക് നൽകാനുള്ള തീറ്റ നൽകുകയുംചെയ്തു. ഒരാഴ്ച തന്നിരിക്കുന്ന തീറ്റ നൽകിട്ടും പച്ചമുട്ട ഇടുകയാണെങ്കിൽ തുടരനേഷണത്തിന് കോഴികളെ കൊണ്ടു പോകാമെന്നും അവർ പറഞ്ഞു. മുട്ടയുടെ സാമ്പിളുമായാണ് സംഘം മടങ്ങിയത്.\nബസ് യാത്രക്കിടെ സീറ്റു കിട്ടാതെ നിന്ന വിദ്യാർത്ഥിനിയെ മാനഭംഗപ്പെടുത്താൻ ശ്രമിച്ചു; ചാലക്കുടി കാർഷിക ഗവേഷണ കേന്ദ്രം മേധാവി ഇ ശ്രീനിവാസൻ അറസ്റ്റിൽ; വൃത്തികെട്ട രീതിയിൽ പെരുമാറി പിടിക്കപ്പെടുമെന്നായപ്പോൾ ഇറങ്ങിയോടി; ബസ് യാത്രക്കാർ കൈയോടെ പിടികൂടി; സി.പി.എം അദ്ധ്യാപക സംഘടനയിലെ പ്രധാനി ക്ലാസ് ഫോർ ജീവനക്കാരിയെ പീഡിപ്പിച്ചും കുപ്രസിദ്ധൻ\nഅർബുദ രോഗങ്ങളെ ഇനി ആരംഭഘട്ടത്തിൽ തന്നെ തിരിച്ചറിയാം; അതിസൂക്ഷ്മ ജൈവതന്മാത്രകളെ തിരിച്ചറിയാൻ സഹായിക്കുന്ന ബയോസെൻസർ വികസിപ്പിച്ചു; വൈദ്യരംഗത്തെ പുതിയ കണ്ടുപിടുത്തത്തിന് ചുക്കാൻ പിടിച്ചത് മലയാളികൾ ഉൾപ്പെട്ട ഗവേഷകസംഘം\nമലപ്പുറത്തെ പച്ച മുട്ടഒന്നിന് 150മുതൽ 1000 രുപക്കുവരെയാണ് വിൽപന നടത്തുന്നത്. ഏഴു മാസങ്ങൾക്കു മുമ്പാണ് തന്റെ കോഴികളുടെ മുട്ടയിൽ ശിഹാബ് ഇത്തരമൊരു മാറ്റം കണ്ടുതുടങ്ങിയത്. അതോടെ പല തലത്തിലുള്ള കോഴികളുടെ കൂട്ടത്തിൽ നിന്നും പച്ചമുട്ടയിടുന്നവരെ മാറ്റി പാർപ്പിച്ചു. തുടർന്നു ഇത്തരം മുട്ട വിരിഞ്ഞുണ്ടാകുന്ന കോഴികളും പച്ചമുട്ടകൾ തന്നെ ഇട്ടതോടെ യാണ് നാട്ടുകാർക്കു കൗതുകമായത്. അതോടൊപ്പം തന്നെ വിരിയുന്ന കുഞ്ഞുങ്ങളും മുട്ടയിടുന്ന പച്ച ഉണ്ണിയോടെ എന്നറിഞ്ഞതോടെ മുട്ടക്കും കോഴിക്കുഞ്ഞുങ്ങൾക്കും ആവശ്യക്കാരേറി . മുട്ട ഒന്നിന് 150 രൂപ മുതൽ 1000 രുപ ക്കു വരെ വിറ്റിരുന്നതായി ശിഹാബ് പറഞ്ഞു.\nഇപ്പോഴും മുട്ടക്കു നിരവധി ആവശ്യക്കാരുണ്ട്. പച്ചമുട്ടക്ക് സാധാരണ മുട്ടയിലേറെ പോഷക ഗുണങ്ങളുണ്ടോ എന്നു തനിക്കറിയില്ലെന്നും നാട്ടുകാർ മുട്ട വിരിയിക്കാനായാണ് കൊണ്ട് പോകുന്നതെന്ന് ശിഹാബ് പറഞ്ഞു. പല തരത്തിലുള്ള കോഴികളെ ഒരുമിച്ചായിരുന്നു ശിഹാബ് വളർത്തിയിരുന്നത്. ഇവർ പരസ്പരമുള്ള കൂടി ചേരലിലാകാം ഇത്തരമൊരു മുട്ടയും കോഴികളും ഉണ്ടാകാൻ വഴിവെച്ചതെന്നാണ് ശിഹാബ് കരുതുന്നത്. ഇപ്പോൾ ശിഹാബിന്റെ വീട്ടിൽ പച്ച മുട്ടയിടുന്ന ഏഴു കോഴികളുണ്ട്.\nഇനി തൽകാലം രണ്ടുമാസത്തേക്ക് പച്ചമുട്ടകൾ നൽകാൻ കഴിയാത്ത അവസ്ഥയാണെന്നും ഇതിനോടകം എല്ലാം ആളുകൾ ബുക്ക്‌ചെയ്തിട്ടുണ്ടെന്നും എ.കെ ശിഹാബുദ്ധീൻ പറയുന്നു. സാധാരണ കോഴി മുട്ടകളുടെ ഉണ്ണികൾ മഞ്ഞ നിറമാണെന്നതിനാൽ തന്നെ ആദ്യം പച്ച നിറംകണ്ടപ്പോൾ കേടായതാണോ മറ്റോ സംശയിച്ചുവെങ്കിലും പിന്നീടാണ് ഇത് ജനിതകമാറ്റത്തിലൂടെയോ മറ്റേ സംഭവിച്ചതാകാമെന്ന് മനസ്സിലാക്കിയത്. ഏതായും നിലവിൽ പച്ചമുട്ട താരമായിരിക്കുകയാണ് മലപ്പുറത്ത്. മുമ്പ് തെരഞ്ഞെടുപ്പ് കാലങ്ങളിൽ മുസ്ലിംലീഗ് വിജയിച്ചാൽ പച്ചലെഡു വ്യാപകമായി വിതരണം ചെയ്തിരുന്ന സ്ഥലമാണ് മലപ്പുറം. ഇവിടെ തന്നെ പച്ച ഉണ്ണികളുള്ള മുട്ടയുണ്ടായതിന്റെ വ്യത്യസ്തതയും നാട്ടുകാരിൽ സംസാര വിഷയമായി മാറിയിട്ടുണ്ട്.


സഊദിയിലേക്ക് എമിറേറ്റ്സ്, ഫ്‌ളൈ ദുബായ് വിമാനങ്ങൾ നാളെ മുതൽ സർവ്വീസ് ആരംഭിക്കും. | Vision News\nസഊദിയിലേക്ക് എമിറേറ്റ്സ്, ഫ്‌ളൈ ദുബായ് വിമാനങ്ങൾ നാളെ മുതൽ സർവ്വീസ് ആരംഭിക്കും.\nറിയാദ്: യുഎയിൽ നിന്നും ദേശീയ വിമാന കമ്പനിയായ എമിറെറ്റ്സും ഫ്‌ളൈ ദുബായിയും സഊദിയിലേക്കുള്ള യാത്രാ ഷെഡ്യൂളുകൾ പ്രഖ്യാപിച്ചു. സഊദി ആഭ്യന്തര മന്ത്രാലയം രാജ്യത്തേക്കുള്ള പ്രവേശന വിലക്ക് പിൻവലിച്ചതിനെ അടിസ്ഥാനത്തിലാണ് സർവ്വീസുകൾ പുനഃരാരംഭിക്കുന്നതായി ഇരു വിമാന കമ്പനികളും അറിയിച്ചത്. ഇതോടെ ഇന്ത്യക്കാർക്ക് ദുബായ് വഴി നേരത്തെയുണ്ടായിരുന്നത് പോലെ 14 ദിവസം ക്വാറന്റൈനിൽ കഴിഞ്ഞ ശേഷം സഊദിയിലേക്ക് അനായേസേന പ്രവേശനം സാധ്യമാകുമെന്ന് ഉറപ്പായി.\nജനിതക മാറ്റം സംഭവിച്ച രാജ്യങ്ങളിൽ നിന്നും സഊദിയിലേക്ക് നേരിട്ട് പ്രവേശനം നൽകുകയില്ലായെന്ന ആഭ്യന്തര മന്ത്രാലയ പ്രസ്‌താവനയെ തുടർന്നായിരുന്നു സംശയം ഉയർന്നത്. യുഎഇയിൽ ഏതാനും പുതിയ വൈറസ് കേസുകൾ റിപ്പോർട്ട് ചെയ്‌തതായി വാർത്തയുണ്ടായിരുന്നു. എന്നാൽ, വളരെ കുറഞ്ഞ കേസുകളായതിനാൽ സഊദിയുടെ ലിസ്റ്റിൽ യുഎഇ ഉൾപ്പെടാത്തതിനെ തുടർന്നാണ് പ്രവേശനം സാധ്യമായത്.\nനാളെ മുതലാണ് എമിറേറ്റ്സ് സർവ്വീസുകൾ പുനഃരാരംഭിക്കുന്നത്. ജനുവരി നാല് മുതൽ തങ്ങളുടെ വിമാനങ്ങൾ സഊദിയിലേക്ക് സർവ്വീസ് നടത്തുമെന്ന് എമിറേറ്റ്സ് വക്താവ് അറിയിച്ചു. തിങ്കളാഴ്ച്ച വൈകിട്ട് നാലിനുള്ള എമിറേറ്റ്സിന്റെ 2803 വിമാന സർവ്വീസായിരിക്കും ആദ്യമെന്നു വക്താവ് കൂട്ടിച്ചേർത്തു. തങ്ങളുടെ വിമാനങ്ങൾ ദമാം കിംഗ് ഖാലിദ് അന്താരാഷ്‌ട്ര വിമാനടത്താവളത്തിലേക്ക് സർവ്വീസുകൾ നടത്തുന്നുണ്ടെന്നും ഫെബ്രുവരി മുതൽ.


കോടതി അനുമതിയില് 'തടവറയില് നിന്നൊരു മാരന്'; റിമാന്‍ഡ് പ്രതിക്ക് പോലീസ് അകന്പടിയില് വിവാഹം\nഹോം Local News കോടതി അനുമതിയില് 'തടവറയില് നിന്നൊരു മാരന്'; റിമാന്‍ഡ് പ്രതിക്ക് പോലീസ് അകന്പടിയില് വിവാഹം\nകൊല്ലം: ജില്ലാ ജയില് റിമാന്‍ഡ് പ്രതിക്കായി ഇന്നലെ കല്ല്യാണ വീടായി. പ്രതിയായ വരനെ അണിയിച്ചൊരുക്കിയതും പോലീസ് വാഹനത്തില് യാത്രയാക്കിയത് സഹതടവുപുള്ളികള്. പോലീസ് അകന്പടിയില് കല്ല്യാണ മണ്ഡപത്തിലേക്ക് എത്തിയ വരനെകണ്ട് ആദ്യം അന്പരന്നെങ്കിലും പിന്നെയാണ് പോലീസ് സാനിധ്യത്തിന്‍റെ കാര്യം വിവാഹത്തിനെത്തിയവര്‍ക്ക് പിടികിട്ടിയത്. അടിപിടി കേസില് ജില്ലാ ജയിലില് കഴിയുന്ന പ്രതിയായ യുവാവിനെ കോടതിയുടെ അനുമതിയോടെ വിവാഹത്തിന് എത്തിച്ചതായിരുന്നു പോലീസ് സംഘം.\nകൊട്ടിയം നടയില് വടക്കതില് സുമിത് ഭവനില് ഫല്‍ഗുനദാസ്-സീതദന്പതികളുടെ മകന് സുമിത് ദാസാ(28)ണ് ജയിലില് നിന്നെത്തി ഇന്നലെ വിവാഹിതനായത്. പള്ളിമുക്കിന് സമീപമുള്ള പാലത്തറ ദുര്‍ഗാദേവി ക്ഷേത്രത്തില് രാവിലെ 11.30ന് നടന്ന സമൂഹവിവാഹത്തിലായിരുന്നു സുമിത്ത് ഉമയനല്ലൂര് പുതുച്ചിറ സരിതാ വിലാസത്തില് എസ്.രാജേന്ദ്രന്-വസന്ത ദന്പതികളുടെ മകള് സൗമ്യയെ ജീവിതസഖിയാക്കിയത.് കഴിഞ്ഞ 18ന് ബാറിനു മുന്പിലുണ്ടായ അടിപിടിക്കേസിലാണ് സുമിത് ജയിലിലാകുന്നത്. ജാമ്യം ലഭിക്കാതെവന്നതിനെ തുടര്‍ന്നു കൊല്ലം ജുഡീഷ്യല് ഫസ്റ്റ് ക്ലാസ് മജിസ്ട്രേട്ടു കോടതി(രണ്ട്)യില് വിവാഹത്തിനായി കഴിഞ്ഞ ദിവസം അപേക്ഷ നല്‍കിയിരുന്നു. തുടര്‍ന്നാണ് കോടതി വിവാഹത്തിനായി മൂന്നു മണിക്കൂര് സമയം അനുവദിച്ചത്. കൊട്ടിയത്തെ ഒരു വസ്ത്രവ്യാപാര ശാലയിലെ ജീവനക്കാരിയാണ് സുമിത്തിന്‍റെ വധു. സുമിത്തും നേരത്തേ ഇതേ വ്യാപാരശാലയിലെ ജീവനക്കാരനായിരുന്നു. ഇന്നലെ രാവിലെ 11നാണ് ജില്ലാ ജയിലില് നിന്ന് പോലീസ് അകന്പടിയില് സുമിത്തിനെ വിവാഹത്തിനെത്തിച്ചത്. വിവാഹത്തിന് ശേഷം സുമിത്തിനൊപ്പം പോലീസും സദ്യയിലും പങ്കെടുത്തു. വധു വരന്‍റെ വീട്ടിലേക്ക് യാത്രയായ ഉടന്‍തന്നെ വരനായ സുമിത്തിനെ പോലീസ് അകന്പടിയോടെ ജയിലിലേക്കും കൊണ്ടുപോയി. വിവാഹം കഴിഞ്ഞെത്തിയ സുമിത്തിന് ജയിലില് സഹതടവുകാര് സ്വീകരണവും ഒരുക്കിയിരുന്നു.


എംപി ആണെങ്കില് ഇല്ല, സിനിമാക്കാരനായിട്ടെങ്കില് ഓകെ :: Janmabhumi Daily\nFriday 22 March 2019 1:48 am IST\nഓണാഘോഷം തൊട്ട് പുലകുളി അടിയന്തിരത്തിന് വരെ എംപിയെ ക്ഷണിക്കുന്ന നാടാണ് നമ്മുടെത്. സ്ഥാപനങ്ങളുടെയും സംഘടനകളുടെയും ഉദ്ഘാടന ചടങ്ങുകള് വേറെ. നാട്ടുകാരും പാര്‍ട്ടിക്കാരും പറയുന്നത് ഇന്നസെന്റിനെ ഒരു പരിപാടിക്ക് ക്ഷണിച്ചാല് അദ്ദേഹം ഒരു കാര്യം അന്വേഷിക്കും. എന്നെ വിളിച്ചത് എംപി ആയിട്ടോ സിനിമാക്കാരനായിട്ടോ?\nകൊച്ചി: ചാലക്കുടിയില് വീണ്ടും വിജയം ഉറപ്പിക്കാന് ഇറങ്ങിയിരിക്കുകയാണ് നടന് ഇന്നസെന്റ്്. ഇടത് സ്വതന്ത്രനായി ലോക്‌സഭയില് എത്തിയ അദ്ദേഹം ഇക്കുറി സ്വതന്ത്ര പരിവേഷം അഴിച്ച് മാറ്റി പാര്‍ട്ടി ചിഹ്നത്തില് ജനവിധി തേടുമ്പോള് പാര്‍ട്ടിക്കാര്‍ക്കും പൊതുജനത്തിനും ഒരു സംശയം, വീണ്ടും ജയിച്ചാല് അദ്ദേഹം എംപിയാകുമോ അതോ സിനിമാക്കാരനാകുമോ? നാട്ടുകാരുടെ സംശയത്തെ കുറ്റപ്പെടുത്താനാകില്ല കാരണം അവരുടെ മുന്‍കാല അനുഭവം അതാണ്.\nഎംപി തന്നെ വരണം എന്നാണ് മറുപടിയെങ്കില് പഞ്ചായത്ത് പ്രസിഡന്റോ എംഎല്‍എയോ പോരെയെന്ന് തൃശൂര് സ്ലാങ്ങിലുള്ള മറുചോദ്യം. സിനിമാക്കാരനായിട്ടാണെങ്കില് ഓകെ. പിന്നെ ഒരു കാര്യം സിനിമാക്കാരനായിട്ടെങ്കില് ഫീസുണ്ടെന്ന ഓര്‍മപ്പെടുത്തലും.\nഇന്നസെന്റ് അത്ര ഇന്നസെന്റല്ല എന്നോര്‍മിപ്പിക്കുന്നു കോണ്‍്ഗ്രസ് വക്താവ് ജോസഫ് വാഴയ്ക്കന്. ക്യാന്‍സറിനെ അതിജീവിച്ച വ്യക്തി എന്ന നിലയില് രാമപുരത്തെ ഒരുകൂട്ടം ചെറുപ്പക്കാര് അവിടത്തെ നിര്‍ധനരായ ക്യാന്‍സര് രോഗികള്‍ക്ക് ധനസഹായം നല്‍കുന്നതിന് സംഘടിപ്പിച്ച പരിപാടിയില് പങ്കെടുത്തതിന് അമ്പതിനായിരം രൂപ ഇന്നസെന്റ് പ്രതിഫലം വാങ്ങിയ കാര്യമാണ് വാഴയ്ക്കന് ഫേസ്ബുക്കില് കുറിച്ചത്.\nഎംപി ബോര്‍ഡ് വച്ച വാഹനത്തിന്റെ ഇന്ധനം സര്‍ക്കാരാണ് നല്‍കുന്നത്. അതോടിക്കുന്ന ഡ്രൈവര്‍ക്ക് സര്‍ക്കാര് ശമ്പളമാണ്. പിന്നെ ഏത് ഇനത്തിലാണ് അയ്യായിരം രൂപാ വണ്ടിക്കൂലിയായി വാങ്ങിയതെന്നും അദ്ദേഹം ചോദിക്കുന്നു. ക്യാന്‍സര് നാളുകളെക്കുറിച്ച് പുസ്തകം എഴുതിയ താങ്കള് ആ കുട്ടികള് പരിപാടി നടത്തിയത് ഒരുനേരത്തെ മരുന്നിനുപോലും വകയില്ലാത്ത പാവപെട്ട ക്യാന്‍സര് രോഗികള്‍ക്ക് ധനസഹായം നല്‍കാനാണെന്നത് എന്തുകൊണ്ട് ഓര്‍ത്തില്ലന്നും വാഴയ്ക്കന് ചോദിക്കുന്നു.\nലൈഫ്ജാക്കറ്റ് ഇല്ല; പ്രധാനമന്ത്രിക്ക് പിഴ


ANALYSIS | വിശകലനം - MarunadanMalayali.com\nസുധീരനും ഗ്രൂപ്പുകളും രണ്ട് വഴിക്ക്; പുനഃസംഘടനയെ ചൊല്ലി ഭിന്നത രൂക്ഷം; കെപിസിസി പ്രസിഡന്റിന്റെ നീക്കങ്ങൾക്കെതിരെ പരസ്യ പ്രതികരണവുമായി ഐ ഗ്രൂപ്പ്; തിരിച്ചടിച്ച് ടിഎൻ പ്രതാപനും\nതിരുവനന്തപുരം: സംഘടനാ പുനഃസംഘടനയെ ചൊല്ലി കോൺഗ്രസിൽ തർക്കം രൂക്ഷം. തദ്ദേശ തെരഞ്ഞെടുപ്പിന് ശേഷമേ പുനഃസംഘടന അനുവദിക്കൂ എന്നാണ് എ-ഐ ഗ്രൂപ്പുകളുടെ സംയുക്ത നിലപാട്. എന്നാൽ എഐസിസി ഉപാധ്യക്ഷൻ രാഹുൽ ഗാന്ധിയുടെ പിന്തുണയോടെ ഉടൻ ഡിസിസി പുനഃസംഘടന നടത്താനാണ് കെപിസ...\nവെള്ളാപ്പള്ളിയുടെ ലക്ഷ്യം അധികാരക്കസേര തന്നെ; ഭൂരിപക്ഷ വാദത്തിൽ നേട്ടമുണ്ടാക്കനുറച്ച് എസ്എൻഡിപി; നേട്ടം തങ്ങൾക്കാകുമെന്ന പ്രതീക്ഷയിൽ ബിജെപി; കരുതലോടെ കുരക്കൾ നീക്കാൻ സിപിഐ(എം); ഭാവഭേദമില്ലാതെ കോൺഗ്രസ്; മുന്നണി രാഷ്ട്രീയത്തിലെ പതിവ് ഫോർമുലകൾ മാറി മറിയുമോ?\nആലപ്പുഴ: ഭൂരിപക്ഷത്തിനായി വാദിക്കുന്ന രാഷ്ട്രീയ പാർട്ടിയെന്ന് ഏവരും പറയുന്ന ബിജെപി കേരളത്തിലുമുണ്ട്. പിന്നെ എന്തിന് ഭൂരിപക്ഷ ആവശ്യങ്ങൾ നേടിയെടുക്കാൻ പുതിയൊരു പാർട്ടി? എസ്.എൻ.ഡി.പി യോഗം രാഷ്ട്രീയ പാർട്ടി ഉണ്ടാക്കുമെന്ന് ജനറൽ സെക്രട്ടറി വെള്ളാപ്പള്ളി ന...\nന്യൂഡൽഹി: കെപിസിസി പുനഃസംഘടന, തദ്ദേശ തെരഞ്ഞെടുപ്പിന് മുൻപ് വേണമെന്നുള്ള വി എം സുധീരന്റെ ആവശ്യം കോൺഗ്രസ് ഹൈക്കമാണ്ട് തള്ളി. തദ്ദേശ തെരഞ്ഞെടുപ്പിൽ ഒറ്റക്കെട്ടായി മുന്നോട്ട് പോകാനാണ് ഹൈക്കമാണ്ട് കേരള നേതാക്കൾക്ക് നൽകിയിരിക്കുന്ന നിർദ്ദേശം. നിലവിലെ സാഹചര...\nതുഷാറിനെ നേതാവായി കാണാൻ കെപിഎംഎസിന് മടി; എസ്എൻഡിപിയുടെ ഭൂരിപക്ഷ രാഷ്ട്രീയത്തിന് തുടക്കത്തിലേ പ്രതിസന്ധി; പാർട്ടി പ്രഖ്യാപനത്തിൽ ഉറച്ച് വെള്ളാപ്പള്ളിയും\nചേർത്തല: തുഷാർ വെള്ളാപ്പള്ളിയുടെ നേതൃത്വത്തിലെ രാഷ്ട്രീയ പാർട്ടി രൂപീകരണത്തിന് പുതിയ പ്രതിസന്ധി. കെപിഎംഎസ് അടക്കമുള്ള സാമുദായിക പ്രസ്ഥാനങ്ങളുടെ പിന്തുണയോടെ പുതിയ രാഷ്ട്രീയ പാർട്ടിയെന്ന ആശയമാണ് എസ് എൻ ഡി പി മുന്നോട്ട് വച്ചത്. അതിന് തുഷാർ വെള്ളാപ്പള്ളി...\nരാജഗോപാലിനെ ഇറക്കി നേമം പിടിച്ചേ മതിയാവൂ എന്ന വാശിയിൽ ബിജെപി; തിരുവനന്തപുരവും വട്ടിയൂർക്കാവും കഴക്കൂട്ടവും കാട്ടാക്കടയും മഞ്ചേശ്വരവും കാസർഗോഡും പിടിക്കാൻ ഏതറ്റം വരെയും പോകും; അമിത് ഷായുടെ സ്വപ്‌നങ്ങൾ ഇങ്ങനെ\nതിരുവനന്തപുരം: അടുത്തവർഷം നടക്കുന്ന നിയമസഭാ തെരഞ്ഞെടുപ്പിൽ ബിജെപിക്ക് ഏറ്റവും വിജയസാധ്യതയുള്ള ഏഴ് മണ്ഡലങ്ങളുടെ പട്ടിക ദേശീയ അധ്യക്ഷൻ വി മുരളീധരൻ തയ്യാറാക്കി. ഈ മണ്ഡലങ്ങളിൽ വീറും വാശിയുമുള്ള പോരാട്ടം കാഴ്ച വയ്ക്കും. ആരൊക്കെ ഈ മണ്ഡലങ്ങളിൽ മത്സരിക്കണമെന...\nകൺസ്യൂമർ ഫെഡിനെ കട്ടുമുടിച്ച ജോയ് തോമസിനെ മാറ്റണമെന്ന് പറഞ്ഞപ്പോൾ സുധീരൻ ഐ ഗ്രൂപ്പിന്റെ കണ്ണിലെ കരടായി; പരാതി ബോധിപ്പിക്കാൻ ചെന്നിത്തല സോണിയക്ക് മുമ്പിൽ; കെപിസിസി പ്രസിഡന്റിന്റെ ശ്രമം സ്വന്തം ഗ്രൂപ്പുണ്ടാക്കാനെന്ന് വിമർശനം; ഒതുക്കാൻ കൈകോർത്ത് എ ഗ്രൂപ്പും\nന്യൂഡൽഹി: കൺസ്യൂമർ ഫെഡിലെ കൊടിയ അഴിമതി സംബന്ധിച്ച വാർത്തകൾ നിരന്തരം പുറത്തു വന്നുകൊണ്ടിരിക്കേ അഴിമതിക്കാരനായ ചെയർമാൻ ജോയ് തോമസിനെ സംരക്ഷിക്കാൻ ആഭ്യന്ത്രര മന്ത്രി രമേശ് ചെന്നിത്തല നേരിട്ട് രംഗത്ത്. കെപിസിസി പ്രസിഡന്റ് വി എം സുധീരന്റെ അഴിമതി വിരുദ്ധ നി...\nശ്രീനാരായണീയരും സിപിഐ(എം) വിമതരും കൈകോർക്കുന്നു; തദ്ദേശതെരഞ്ഞെടുപ്പിൽ പാർട്ടിസ്ഥാനാർത്ഥികളെ തോല്പിച്ച് ഗുരുനിന്ദയ്ക്കു പകരം വീട്ടും; ആലപ്പുഴയിൽ തദ്ദേശപോര് ഇടതിന് കടുക്കും\nആലപ്പുഴ : ശ്രീനാരായണീയരും സി പി എം വിമതരും കൈകോർക്കുന്നു. ഗുരുനിന്ദവിവാദത്തിൽ സിപിഎമ്മിനെതിരെ സമരം വേണ്ടെന്ന് എസ്എൻഡിപി ജനറൽ സെക്രട്ടറി വെള്ളാപ്പള്ളി നടേശൻ പ്രഖ്യാപിച്ചിരുന്നു. അപ്പോഴും സിപിഎമ്മിനെ കടന്നാക്രമിക്കുകയായിരുന്നു വെള്ളാപ്പള്ളി. എന്നാൽ തദ്...\nകേരളം പിടിക്കാൻ സമുദായം മാത്രം പോര ചാനലും വേണം; ഏഷ്യാനെറ്റിനെ ഒപ്പം നിർത്താൻ രാജീവ് ചന്ദ്രശേഖറിനെ കേന്ദ്രമന്ത്രിയാക്കും; മോദി മന്ത്രിസഭയിലെ ആദ്യമലയാളിയായി ചാനൽ ചെയർമാൻ മാറുമോ?\nന്യൂഡൽഹി: നരേന്ദ്ര മോദി സർക്കാരിന്റെ ഭാഗമാകുന്ന ആദ്യ മലയാളി ആരായിരിക്കും? പല പേരുകൾ ചർച്ചയായി. എന്നാൽ ഇപ്പോൾ ഏതാണ്ട് ഉറപ്പിച്ച മട്ടിലേയ്ക്കാണ് കാര്യങ്ങൾ. കേരളത്തിലെ നിയമസഭാ തെരഞ്ഞെടുപ്പിന് മുമ്പ് തന്നെ മലയാളിയായ ഒരാൾ കേന്ദ്ര മന്ത്രി സഭയുടെ ഭാഗമാകുമെന...\nകോടിയേരിയുടെ കുറ്റസമ്മതവും സിപിഎമ്മിന് കുരിശ്ശായി; നിർദ്ദോഷമായ ഒരു ഫ്‌ളോട്ട് ഇളക്കിയത് സിപിഎമ്മിന്റെ അടിത്തറ; എസ്എൻഡിപി പ്രവർത്തകർ പ്രതിഷേധവുമായി തെരുവിൽ; ഏന്തു ചെയ്യണമെന്ന് അറിയാതെ പാർട്ടി\nതിരുവനന്തപുരം: പ്രതിപക്ഷ നേതാവ് വി എസ് അച്യുതാനന്ദനുമായുള്ള ഭിന്നതകൾ അവസാനിപ്പിച്ച് ഒറ്റക്കെട്ടായി സജീവമാകാനായിരുന്നു സിപിഐ(എം) നീക്കം. ഉൾപാർട്ടി പ്രശ്‌നങ്ങൾ മാറ്റിവച്ചുള്ള ഫോർമുലയ്ക്ക് സിപിഐ(എം) കേന്ദ്ര നേതൃത്വം തന്നെ തയ്യാറാക്കുകയും ചെയ്തു. ബിജെപിയ...\nതദ്ദേശത്തിൽ കൈനോക്കാൻ രാജഗോപാൽ ഇല്ല; ബിജെപിയെ രാജേഷ് നയിക്കും; തിരുവനന്തപുരം കോർപ്പറേഷൻ പിടിക്കാൻ അമിത് ഷായുടെ ആക്ഷൻ പ്ലാൻ\nതിരുവനന്തപുരം: പഞ്ചായത്ത് തെരഞ്ഞെടുപ്പിൽ നേട്ടമുണ്ടാക്കിയേ മതിയാകൂവെന്ന് ബിജെപി സംസ്ഥാന ഘടകത്തിന് ദേശീയ അധ്യക്ഷൻ അമിത് ഷായുടെ മുന്നറിയിപ്പ്. സ്ഥാനമാനങ്ങൾക്ക് വേണ്ടി ആവശ്യമുന്നയിക്കുന്ന സംസ്ഥാന നേതാക്കൾ കോർപ്പറേഷൻ തെരഞ്ഞെടുപ്പിലെങ്കിലും ജയിച്ച് കയറി ജ...\nഈഴവരെ പിടിക്കാൻ വി എസ് എന്ന തുറുപ്പ് ചീട്ട്; വെള്ളാപ്പള്ളിയെ ഒഴിവാക്കാൻ ശിവഗിരിയും ധർമ്മവേദിയും സിപിഎമ്മിന് പ്രിയപ്പെട്ടവരാകും; കമ്മ്യൂണിസ്റ്റ് പാർട്ടി സഹായം തേടിയെന്ന് മറുനാടനോട് സ്ഥിരീകരിച്ച് ബിജു രമേശ്; പരമ്പരാഗത വോട്ടുകൾ കൈവിടാതിരിക്കാൻ തന്ത്രങ്ങളുമായി ഇടതുപക്ഷം\nആലപ്പുഴ : ഈഴവ വോട്ടുകൾ ഇടതുപക്ഷത്ത് നിന്ന് ചോരാതിരിക്കാൻ പ്രതിപക്ഷ നേതാവ് വി എസ് അച്യുതാനന്ദനെ തന്നെ സിപിഐ(എം) രംഗത്തിറിക്കും. വരും ദിനങ്ങളിൽ എസ് എൻ ഡി പിയോഗത്തേയും വെള്ളാപ്പള്ളി നടേശന്റേയും ബിജെപി ബാന്ധവം തുറന്നുകാട്ടി വി എസ് പൊതുവേദികളിൽ സജീവമാകും....\nസുകുമാരൻ നായർ സ്‌റ്റൈലിൽ സമദൂരം നടപ്പിലാക്കാൻ ഉറച്ച് കാന്തപുരം; ബിജെപിയോടും ശത്രുതയില്ല; അയിത്തം മാറി മോദിയെയും കണ്ട് അനുഗ്രഹം വാങ്ങി\nന്യൂഡൽഹി: എൻഎസ്എസ് കാലങ്ങളായി സ്വീകരിച്ചുപോന്ന നയമാണ് സമദൂരം എന്നത്. ഇങ്ങനെയൊരു രാഷ്ട്രീയനിലപാട് സ്വീകരിക്കുമ്പോൾ ഉള്ളപ്രധാന ഗുണം ആരെയും പ്രത്യേകിച്ച് തൃപ്തിപ്പെടുത്താൻ പോകേണ്ട എന്നതാണ്. മാത്രമല്ല, എല്ലാ രാഷ്ട്രീയക്കാരോടും ഒരുപോലെ വിലപേശാൻ സാധിക്കുകയ...\nഷുക്കൂർ കൊലക്കേസ് പ്രതി ജയരാജനെ എന്തിന് ക്ഷണിച്ചു? ആത്മകഥയും പ്രകാശനവും പൊട്ടിത്തെറിയാകും; ബിജെപി-സിപിഐ(എം) സഹകരണവും പണാധിപത്യവും തുറന്ന് സമ്മതിച്ച കണ്ണൂർ നേതാവിനെതിരെ മുസ്ലിംലീഗിൽ വ്യാപക പ്രതിഷേധം\nകണ്ണൂർ: കണ്ണൂർ ജില്ലയിൽ വിവാദങ്ങൾ കൊണ്ട് മുസ്ലിം ലീഗ് ആടിയുലയുകയാണ്. മുസ്ലിംലീഗ് ജില്ലാ പ്രസിഡന്റ് കെ.എം. സൂപ്പിയടെ ആത്മകഥയും പ്രകാശന ചടങ്ങുമാണ് പൊതുവെ അസംതൃപ്തി പുകയുന്ന ലീഗിൽ പുതിയ വിവാദങ്ങൾ ആളിക്കത്താൻ കാരണമായത്. സിപിഐ(എം). ജില്ലാ സെക്രട്ടറി പി.ജയ...\nയെച്ചൂരിയുടെ ഐക്യാഹ്വാനം സുധാകരനും വിഎസും അറിഞ്ഞില്ല! പഠിച്ച സ്‌കൂളിലെ കെട്ടിട ഉദ്ഘാടനത്തിൽ പോലും വിഭാഗീയത കലർത്തി പ്രതിപക്ഷ നേതാവ്; വിളിപ്പാടകലെയുള്ള വീട്ടിലുണ്ടായിട്ടും എത്താത്തിൽ പ്രതിഷേധിച്ച് സുധാകരന്റെ പൊട്ടിത്തെറിയും\nആലപ്പുഴ : കേരള ഘടകത്തിൽ ഐക്യമുണ്ടാകണമെന്ന് സിപിഐ(എം) കേന്ദ്ര കമ്മറ്റി ആവശ്യപ്പെട്ടത് കഴിഞ്ഞ ദിവസമാണ്. എന്നാൽ അതൊന്നും സിപിഎമ്മിലെ പ്രധാന നേതാക്കൾ പോലും അറിഞ്ഞില്ലേയെന്ന് സംശയം. കേന്ദ്ര കമ്മറ്റി നിർദ്ദേശത്തിന് പുല്ലുവില നൽകി സിപിഐ(എം) സംസ്ഥാന സമിതി അം...\nകോൺഗ്രസ് അനുകൂല സോഷ്യൽ മീഡിയ ഗ്രൂപ്പുകളിൽ സിപിഎമ്മുകാരും ബിജെപിക്കാരും നുഴഞ്ഞു കയറിയോ? വി ടി ബൽറാമിനെ കുരുക്കിയ ഫേസ്‌ബുക്ക് പോസ്റ്റിന്റെ പേരിൽ കോൺഗ്രസ് സൈബർ വിഭാഗത്തിൽ ഉഗ്രൻ തമ്മിലടി\nസോഷ്യൽ മീഡിയയിൽ എതിരാളികൾക്കെതിരെ ആഞ്ഞടിച്ച് കോൺഗ്രസുകാർക്കിടയിൽ സൂപ്പർ താരമായി വിരാജിച്ചിരുന്ന തൃത്താല എംഎൽഎ വി ടി ബൽറാമിനു ശരിക്കും എന്താണു പറ്റിയത്? കോൺഗ്രസുകാർ മാത്രമുള്ള രഹസ്യ ഫേസ്‌ബുക്ക് ഗ്രൂപ്പിൽ നിന്ന് എങ്ങനെയാണു ബൽറാമിന്റെ പോസ്റ്റ് ചോർന്നത്....


news round up ഇന്നത്തെ പ്രധാന വാർത്തകൾ (12-10-2020)\nഉത്സവ- പുതുവത്സര സീസണിന് മുന്നോടിയായി രാജ്യത്തെ വിപണികൾ സജ്ജീവമാക്കാൻ കേന്ദ്രസർക്കാരിന്റെ ശ്രമം. മൂലധന ചെലവുകൾക്കായി 12,000 കോടി രൂപയുടെ പലിശ രഹിത വായ്പ സംസ്ഥാനങ്ങൾക്ക് നൽകാൻ ധനമന്ത്രാലയം തീരുമാനിച്ചു.\nമുൻ ഇന്ത്യൻ ഫുട്‌ബോൾ ടീം ക്യാപ്റ്റൻ കാൾട്ടൻ ചാപ്മാൻ അന്തരിച്ചു. 49 വയസായിരുന്നു.\nരാജ്യത്ത് മെയിൽ, എക്‌സ്പ്രസ് ട്രയിനുകളിലും നോൺ എ.സി കോച്ചുകൾ ഒഴിവാക്കുന്നു. വിപുലീകരണ നടപടികളുടെ ഭാഗമായാണ് തീരുമാനം.


വാതക പൈപ്പ് ലൈൻ; മണ്ണെടുത്ത ഭാഗത്തെ റോഡ് തകർന്നു - Kannurnews - Duta\nവാതക പൈപ്പ് ലൈൻ; മണ്ണെടുത്ത ഭാഗത്തെ റോഡ് തകർന്നു\n23 June 2019 | Kannurnews\nമയ്യിൽ: ഗെയിൽ വാതക പൈപ്പ് ലൈനിനായി മണ്ണെടുത്ത ഭാഗത്ത് റോഡ് തകർന്നു. മയ്യിൽ പഞ്ചായത്തിലെ പത്താം വാർഡിൽ കടൂർ അങ്കണവാടിക്ക് സമീപം ചെക്കിക്കുളം-ചേക്കോട് കനാൽ റോഡാണ് തകർന്നത്. തകർന്ന ഭാഗത്ത് പൂഴിച്ചാക്കുകൾ നിരത്തിവെച്ചിരിക്കയാണ്. ഇതോടെ ഇതുവഴിയുള്ള ഗതാഗതം നിർത്തി.\nപഴശ്ശി കനാൽ നിർമിക്കുന്നതിനായി നെൽവയൽ നികത്തി നിർമിച്ച സ്ഥലത്തുനിന്ന് ഗെയിൽ അധികൃതർ അശാസ്ത്രീയമായി മണ്ണ് നീക്കിയതാണ് അപകടത്തിനുകാരണമെന്ന് നാട്ടുകാർ ആരോപിച്ചു.\nഗെയിൽ അധികൃതർക്ക് പഴശ്ശി ഇറിഗേഷൻ വകുപ്പ് വിശദമായ റിപ്പോർട്ട് നൽകിയിരുന്നു. ഇത് അവഗണിച്ചാണിവിടെ കുഴിയെടുത്തതെന്നാണ് ആരോപണം. റോഡ് തകർന്നതിന്റെ സമീപത്താണ് കടൂർ അങ്കണവാടിയുള്ളത്. കനത്ത മഴയുണ്ടായാൽ മണ്ണിടിഞ്ഞ് അങ്കണവാടിക്കും ഭീഷണിയാകാൻ സാധ്യതയുണ്ട്.\n"കടൂർ അങ്കണവാടിക്കുസമീപം കനാൽ റോഡിൽ ഗെയിൽ വാതക പൈപ്പ് ലൈനിനായി കുഴിയെടുത്ത ഭാഗത്ത് കല്ലുകെട്ടി സംരക്ഷിക്കുമെന്ന് നൽകിയ ഉറപ്പ് പാലിക്കാത്തതാണ് അപകടത്തിന് കാരണമായത്. എത്രയും പെട്ടെന്ന് കല്ലുകെട്ടി സംരക്ഷിക്കാനുള്ള നടപടിയെടുക്കാൻ ഗെയിലിനോട് ആവശ്യപ്പെട്ടിട്ടുണ്ട്."\nഎം.വി.അജിത,വാർഡ് അംഗം, മയ്യിൽ പഞ്ചായത്ത്...\nകൂടുതൽ വായിക്കാൻ ഇവിടെ ക്ലിക്കുചെയ്യുക http://v.duta.us/Dq6z_wAA


എല്ലിൽ കൊത്തിയെടുത്ത ടാറ്റൂ സൂചി | Vision News\nഎല്ലിൽ കൊത്തിയെടുത്ത ടാറ്റൂ സൂചി\nആധുനിക കാലഘട്ടത്തിൽ ഏറ്റവുമധികം പ്രചാരം നേടിയ ഒന്നാണ് ടാറ്റൂയിങ് അഥവാ പച്ച കുത്തൽ. ഇവയുടെ ഉപയോഗം ആയിരക്കണക്കിന് വർഷങ്ങളായി നീണ്ടുനിൽക്കുന്നതാണ്. വാസ്തവത്തിൽ, പുരാതന ആളുകൾ കരുതിയിരുന്നതിനേക്കാൾ വളരെ മുൻപാണ് പച്ചകുത്തൽ ആരംഭിച്ചതെന്നാണ് പുതിയ കണ്ടെത്തലുകൾ. ടെന്നസിയിലെ പുരാവസ്തു ഗവേഷകർ ലോകത്തിലെ ഏറ്റവും പഴക്കം ചെന്ന ടാറ്റൂ കിറ്റ് തിരിച്ചറിഞ്ഞിട്ടുണ്ട് - ഇത് 5,520 വർഷത്തിനും 3,620 വർഷത്തിനും ഇടയിൽ പഴക്കമുള്ളതാണ്.\n1985 ൽ ടെന്നസിയിലെ നാഷ്‌വില്ലിനടുത്തുള്ള ഒരു പാലം നിർമ്മാണ പദ്ധതിയിലാണ് ഈ ടാറ്റൂ കിറ്റ് കണ്ടെത്തിയത്. ആ സമയത്ത് അവർ കിറ്റിനെ “ടൂൾകിറ്റ്” എന്ന് കരുതി തള്ളിക്കളഞ്ഞു. പതിറ്റാണ്ടുകളായി ശേഖരത്തിൽ പെട്ടുകിടന്നിരുന്ന ചരിത്രത്തെ പൊടിതട്ടിയെടുത്തത് ടെന്നസി ആർക്കിയോളജി ഡിവിഷനിലെ പുരാവസ്തു ഗവേഷകനും പുരാതന ടാറ്റൂകളിൽ വിദഗ്ധനുമായ ആരോൺ ഡിറ്റർ-വുൾഫാണ്. ടർക്കി അസ്ഥികളിൽ കൊത്തിയെടുത്ത സൂചികൾ, പിഗ്മെന്റ് നിറച്ച ഷെല്ലുകൾ, കല്ല് ഉപകരണങ്ങൾ എന്നിവ കിറ്റിൽ അടങ്ങിയിരുന്നു.\nകൊത്തിയെടുത്ത അസ്ഥികളുടെ നുറുങ്ങുകളിൽ ചുവപ്പും കറുപ്പും നിറങ്ങളുടെ അവശിഷ്ടങ്ങൾ കണ്ടെത്തിയിരുന്നു. എല്ലുകൾ ടാറ്റൂ സൂചികളായി ഉപയോഗിക്കുമ്പോൾ, മഷി പിടിക്കാൻ പിഗ്മെന്റ് സ്റ്റെയിൻ ഷെല്ലുകൾ ഉപയോഗിച്ചിരുന്നുവെന്ന് ഗവേഷകർ സംശയിക്കുന്നു. ഷെല്ലുകളെക്കുറിച്ചുള്ള റേഡിയോകാർബൺ പഠനത്തെ അടിസ്ഥാനമാക്കിയാണ് ഡിറ്റർ-വുൾഫും പെരസും ടാറ്റൂ സൂചികൾ 5,520ഉം 3,620ഉം വര്‍ഷങ്ങള്‍ക്കിടയില് ഉപയോഗിച്ചിരുന്നവയാണെന്ന് നിർണ്ണയിച്ചത്.\nവടക്കേ അമേരിക്കയിലെ പുരാതന ആളുകൾ മുൻപ് കരുതിയിരുന്നതിനേക്കാൾ ആയിരത്തിലധികം വർഷങ്ങൾക്ക് മുൻപ് തന്നെ പച്ചകുത്തിയതായി ഇത് സൂചിപ്പിക്കുന്നു. ലോകമെമ്പാടുമുള്ള പുരാതന ആളുകൾ എങ്ങനെ പച്ചകുത്തുന്നുവെന്നതിനെക്കുറിച്ച് ഇനിയും വളരെയധികം വിവരങ്ങള് കണ്ടെത്താനുണ്ടെന്ന് ഗവേഷകർ പറയുന്നു.


മലപ്പുറത്തെ തോല്‍പ്പിച്ച് കോഴിക്കോട് കെ.എം.സി.സി സെമിയില് – Chandrika Daily\nBy chandrika Saturday November 19, 2016 05:07 am\nമലപ്പുറത്തെ തോല്‍പ്പിച്ച് കോഴിക്കോട് കെ.എം.സി.സി സെമിയില്\nദോഹ: വെസ്‌റ്റേണ് യുണിയന് സിറ്റി എക്‌സ്‌ചേഞ്ച് ഖിഫ് പത്താമത് ഇന്ത്യന് ഫുട്ബാള് ടൂര്‍ണ്ണമെന്റിന്റെ ഇന്നലെ നടന്ന ആദ്യ ക്വാര്‍ട്ടര് ഫൈനല് മത്സരത്തില് കെ.എം.സി.സി മലപ്പുറത്തെ സഡന്‍ഡത്തിലൂടെ കെ.എം.സി.സി…\nദോഹ: വെസ്‌റ്റേണ് യുണിയന് സിറ്റി എക്‌സ്‌ചേഞ്ച് ഖിഫ് പത്താമത് ഇന്ത്യന് ഫുട്ബാള് ടൂര്‍ണ്ണമെന്റിന്റെ ഇന്നലെ നടന്ന ആദ്യ ക്വാര്‍ട്ടര് ഫൈനല് മത്സരത്തില് കെ.എം.സി.സി മലപ്പുറത്തെ സഡന്‍ഡത്തിലൂടെ കെ.എം.സി.സി കോഴിക്കോട് തോല്‍പ്പിച്ചു. ഏറെ സമ്മര്‍ദ്ദങ്ങളോടെയാണ് ഇരുടീമുകളും കളിതുടങ്ങിയത്. ആക്രമണ പ്രത്യാക്രമണങ്ങളുമായി കളി മുറുകവെ ഗോള് മണമുള്ള ഒട്ടേറെ സുവര്‍ണാവസരങ്ങള് ഇരു ഗോള്‍മുഖത്തും മിന്നിമറഞ്ഞു. കെ.എം.സി.സി. മലപ്പുറത്തിനായിരുന്നു മേല്‍കൈ എങ്കിലും അവരുടെ മുന്നേറ്റങ്ങള്‍ക്കൊന്നും കോഴിക്കോടന് പ്രതിരോധനിരയെ ഭേദിക്കാനായില്ല. കളിയുടെ 58ാം മിനുട്ടില് മലപ്പുറത്തിനു ലഭിച്ച പെനാല്‍റ്റി കിക്ക് 15ാം നമ്പര് താരം നസ്‌റുദ്ദീന് പാഴാക്കിയതോടെ സ്‌റ്റേഡിയം ഒന്നാകെ സ്തംബ്ധരായി. 60 മിനുട്ട് സമയം പൊരുതിക്കളിച്ചിട്ടും വിജയികളെ തീരുമാനിക്കാനാകാത്തതിനാല് കളി അധികസമയത്തിലേക്ക് നീങ്ങി. പത്തുമിനുട്ട് അധികസമയത്തിലും കളി അവസാനിപ്പിക്കാനായില്ല. ഒടുവില് ടൈബ്രേക്കറിലൂടെയൂം വിജയികളെ തീരുമാനിക്കാനാവാതെ വന്നപ്പോള് സഡന്‍ഡത്തിലൂടെ കെ.എം.സി.സി. കോഴിക്കോട് വിജയിച്ചു. ടൂര്‍ണ്ണമെന്‍ിന്റെ ചരിത്രത്തിലാദ്യമായി കെ.എം.സി.സി. മലപ്പറം സെമി കാണാതെ പുറത്തുപോയി. സെമിഫൈനലില് മംവാഖ് മലപ്പുറവുമായാണ് കോഴിക്കോടിന്റെ മത്സരം.


Sunday 25th November 2012 6:29pm\nഗാന്ധിജിയുടെ നാടായ ഇന്ത്യയില് യുവാവും ദരിദ്രനുമായ കസബിനെ തൂക്കിലേറ്റാന് പാടില്ലായിരുന്നെന്ന് ഞാന് ഉറപ്പിച്ച് പറയുന്നു. കസബ് പാക്കിസ്ഥാനി ആവുകയോ ആവാതികിരിക്കുകയോ ചെയ്യട്ടെ, അയാള് ഒരു മനുഷ്യജീവിയായിരുന്നു. വി.ആര് കൃഷ്ണയ്യര് എഴുതുന്നു\nഎസ്സേയ്‌സ് / വി.ആര് കൃഷ്ണയ്യര്\nതീവ്രവാദിയും കൊലപാതകിയുമായ അജ്മല് കസബിനെ കഴിഞ്ഞ 21 നാണ് ഇന്ത്യന് ഭരണഘടന തൂക്കിലേറ്റുന്നത്. പാക്കിസ്ഥാനിലെ ഒരു കുഗ്രാമത്തില് ദരിദ്ര കുടുംബത്തില് ജനിച്ച കസബിന് പ്രാഥമിക വിദ്യാഭ്യാസം മാത്രമേ ലഭ്യമായിരുന്നുള്ളൂ.\nകുഞ്ഞായിരിക്കുമ്പോള് ഭീരുവായിരുന്ന കസബ് പിന്നെ കഠിനഹൃദയനും ക്രൂരനുമായി മാറുകയായിരുന്നു. സമൂഹമാണ് അയാളെ കുറ്റവാളിയും കൊലപാതകിയുമാക്കി മാറ്റിയത്. മുംബൈ ഭീകരാക്രമണത്തില് കസബ് കുറ്റക്കാരനാണെന്നത് വിസ്മരിച്ച് കൊണ്ടല്ല ഇങ്ങനെ പറയുന്നത്.\nഎന്ത് തന്നെയായാലും കസബിനെ കൊന്നതിനെ ന്യായീകരിക്കാന് സാധിക്കില്ല. ഇത്ര ക്രൂരമായി ഒരാളെ തൂക്കിക്കൊല്ലുന്നത് യഥാര്‍ത്ഥത്തില് കുറ്റമാണ്. ഒരു തരത്തില് പറഞ്ഞാല് നമ്മളെല്ലാവരും കുറ്റക്കാരായിരിക്കുകയാണ്. കസബിനെ തൂക്കിക്കൊല്ലുന്നതിനെ അനുകൂലിക്കുന്നതിലൂടെ നമ്മളെല്ലാവരും ചെയ്തത് കുറ്റം ചെയ്യാന് പ്രേരിപ്പിക്കലാണ്. അല്ലാതെ മനുഷിക മൂല്യങ്ങളുയര്‍ത്തുന്ന ഒരു സമൂഹത്തെ ഉയര്‍ത്തിക്കൊണ്ടുവരുന്നതല്ല.\nഏത് സമൂഹത്തിലായാലും പ്രത്യേകിച്ച് ഇന്ത്യ പോലെ നീതിന്യായ വ്യവസ്ഥയെ ഇത്രയേറെ ബഹുമാനിക്കുന്ന ഒരു രാജ്യത്ത് ഇത് പോലൊരു നിയമം വേണ്ട എന്നാണ് എന്റെ വിനീതമായ അഭിപ്രായം. മഹാത്മ ഗാന്ധിയും ജവഹര്‍ലാല് നെഹ്‌റുവും ഇങ്ങനെയൊരു നിയമത്തിന് എതിരായിരിന്നു.\nപല വിഷയങ്ങളിലും സോണിയാ ഗാന്ധിയില് നിന്ന് നേരത്തെ മാനുഷികമായ പല സമീപനങ്ങളുമുണ്ടായതായി കണ്ടിരുന്നു. രാജീവ് ഗാന്ധിയെ വധിച്ചവരെ തൂക്കിലേറ്റണമെന്ന് എല്ലാവരും ആവശ്യപ്പെട്ടപ്പോള് തന്റെ ഭര്‍ത്താവിന്റെ ഘാതകര്‍ക്ക് വധശിക്ഷ നല്‍കരുതെന്നായിരുന്നു ഹൃദയവിശുദ്ധി കൊണ്ട് സമ്പന്നയായ ആ അമ്മ അന്നത്തെ രാഷ്ട്രപതിയായിരുന്ന കെ.ആര് നാരായണനോട് ആവശ്യപ്പെട്ടത്.\n‘തന്റെ ഭര്‍ത്താവിന്റെ മരണത്തിനുത്തരവാദികളായ നാല് പേര്‍ക്ക് സുപ്രീം കോടതി വധശിക്ഷ വിധിച്ചിരിക്കുകായാണ്. ആ കുറ്റകൃത്യത്തിന്റെ പൂര്‍ണ ഉത്തരവാദിത്വം അവര്ക്ക് തന്നെയാണ്. എന്നാല് എന്റെ പ്രിയപ്പെട്ട ഭര്‍ത്താവിനെ വധിച്ചവരെ തൂക്കിലേറ്റണമെന്ന് ഞാനും എന്റെ കുടുംബവും ആഗ്രഹിക്കുന്നില്ല.\nകുട്ടികള്‍ക്ക് അവരുടെ മാതാപിതാക്കള് നഷ്ടമായാലുണ്ടാകുന്ന അനാഥത്വമെന്താണെന്ന് അച്ഛനെ നഷ്ടപ്പെട്ട രണ്ട് കുട്ടികളുടെ അമ്മയായ എനിക്കറിയാം. അതിനാല് തന്നെ എട്ടുവയസ്സുകാരിയായ ഒരു പെണ്‍കുട്ടിയുടെ അമ്മയായ നളിനിയെ തൂക്കിലേറ്റുന്നത് കാണാന് ഞാന് ആഗ്രഹിക്കുന്നില്ല.\nഞാനും എന്റെ മക്കളായ രാഹുലും പ്രിയങ്കയും ഇപ്പോള് അനുഭവിക്കുന്ന മാനസിക സംഘര്‍ഷങ്ങള് എന്താണെന്ന് നിങ്ങള്‍ക്കെല്ലാവര്‍ക്കുമറിയാം. എന്നിരുന്നാലും അവരെ തൂക്കിലേറ്റുന്നതിനോട് ഞങ്ങള് യോജിക്കുന്നില്ല. അവര്‍ക്ക് വധശിക്ഷ നടപ്പാക്കുന്നതിലൂടെ എനിക്കും എന്റെ മക്കള്‍ക്കും നഷ്ടമായത് തിരിച്ച് ലഭിക്കില്ലല്ലോ.\nഅതിനാല് അവരെ തൂക്കിലേറ്റുന്നത് ഒഴിവാക്കാന് ഞാന് വിനീതമായി അപേക്ഷിക്കുന്നു.’ എന്നായിരുന്നു സോണിയ അന്ന് പറഞ്ഞത്.\n1950 കളില് ഞാന് കേരളത്തിലെ ആഭ്യന്തര മന്ത്രിയായിരുന്ന കാലത്ത് വധശിക്ഷയില് നിന്ന് ഒഴിവാക്കണമെന്നാവശ്യപ്പെട്ട നിരവധി അപേക്ഷകള് എനിക്ക് മുന്നില് എത്തിയിരുന്നു. ആ കേസുകളിലെല്ലാം തന്നെ പരമാവധി വധശിക്ഷ ഒഴിവാക്കാനായിരുന്നു ഞാന് ശ്രമിച്ചത്. ഒരു പ്രത്യേക കേസില് സംസ്ഥാന ഗവര്‍ണര് ഇടപെട്ടിട്ട് പോലും ഞാന് എന്റെ വാദത്തില് ഉറച്ച് നില്‍ക്കുകയായിരുന്നു. രണ്ട് കേസുകളില് ഞാന് വധശിക്ഷയ്ക്ക് എതിരായി ശക്തമായി വാദിക്കുകയുണ്ടായി.\nആ കേസ് വിദഗ്ദ്ധാഭിപ്രായത്തിനായി പ്രിവി കൗണ്‍സിലില് നീതിപീഠം അലങ്കരിച്ചിരുന്ന സ്‌കയര്‍മന് പ്രഭുവിന് അയച്ചുകൊടുക്കുകയുണ്ടായി. അതില് എന്നെ അമ്പരപ്പിച്ച് കൊണ്ട് വധശിക്ഷയ്ക്ക് എതിരായി ഞാന് ഉന്നയിച്ച അതേ വാദങ്ങള് തന്നെയാണ് സ്‌കയര്‍മാനും മുന്നോട്ട് വെച്ചത്. ഇത് കത്ത് മുഖേന എന്നെ അറിയിക്കുകയും ചെയ്തു.\nബ്രിട്ടനുള്‍പ്പെടെയുള്ള ലോകത്തിലെ പകുതിയിലധികം രാജ്യങ്ങളും ഇന്ന് വധശിക്ഷ വേണ്ടെന്ന് വെച്ചിരിക്കുകയാണ്. ഒറ്റുകൊടുക്കപ്പെട്ടാണ് മൗണ്ട് ബാറ്റണ് പ്രഭു കൊല്ലപ്പെടുന്നത്. എന്നിട്ടും കൊലപാതകിക്ക് ബ്രിട്ടന് വധശിക്ഷ നല്‍കിയില്ലെന്ന് ഓര്‍ക്കണം. അമേരിക്കയിലെ പല സ്ഥലങ്ങളിലും വധശിക്ഷയ്ക്ക് കര്‍ശന നിബന്ധനകള് ഏര്‍പ്പെടുത്തിയിട്ടുണ്ട്.\nഗാന്ധിജിയുടെ നാടായ ഇന്ത്യയില് യുവാവും ദരിദ്രനുമായ കസബിനെ തൂക്കിലേറ്റാന് പാടില്ലായിരുന്നെന്ന് ഞാന് ഉറപ്പിച്ച് പറയുന്നു. കസബ് പാക്കിസ്ഥാനി ആവുകയോ ആവാതികിരിക്കുകയോ ചെയ്യട്ടെ, അയാള് ഒരു മനുഷ്യജീവിയായിരുന്നു.


നെതര്‍ലാന്‍ഡ്‍സിലെ മുസ്‌ലിം വിരുദ്ധ നേതാവ് ഇസ്‌ലാം സ്വീകരിച്ചു\nനെതര്‍ലാന്‍ഡ്‍സിലെ തീവ്രവലതുപക്ഷ പാര്‍ട്ടി നേതാവും പാര്‍ലമെന്റ് അംഗവുമായിരുന്ന ജൊറം വാന് ക്ലവ്‌റെണ് ഇസ്‌ലാം മതം സ്വീകരിച്ചു\nനെതര്‍ലാന്‍ഡ്‍സിലെ തീവ്രവലതുപക്ഷ പാര്‍ട്ടി നേതാവും പാര്‍ലമെന്റ് അംഗവുമായിരുന്ന ജൊറം വാന് ക്ലവ്‌റെണ് ഇസ്‌ലാം മതം സ്വീകരിച്ചു. ഫ്രീഡം പാര്‍ട്ടി(പി.വി.വി)യിലിരിക്കെയായിരുന്നു അദ്ദേഹത്തിന്റെ ഇസ്‌ലാം വിരുദ്ധ പരാമര്‍ശങ്ങള്. അടുത്തകാലത്തായി ഇസ്‌ലാമിനെക്കുറിച്ചുള്ള പുസ്തകത്തിന്റെ പണിപ്പുരയിലായിരുന്നു അദ്ദേഹം. എഴുതാനായി ഇസ്‌ലാമിനെക്കുറിച്ച് കൂടുതല് മനസിലാക്കിയപ്പോഴാണ് മതം ആകര്‍ഷിച്ചതെന്ന് ജൊറം പറയുന്നു. 2010-2014 കാലത്താണ് പാര്‍ലമെന്റ് അംഗം എന്ന നിലയില് പ്രവര്‍ത്തിച്ചിരുന്നത്. എന്നാല് അഭിപ്രായ വ്യത്യാസത്തെ തുടര്‍ന്ന് പാര്‍ട്ടിവിട്ടു.\nപി.വി.വി വിട്ട ശേഷം സ്വന്തമായി പാര്‍ട്ടിയുണ്ടാക്കിയ ജൊറം 2017ലെ പൊതുതെരഞ്ഞെടുപ്പില് മത്സരിച്ചിരുന്നു. ഒരൊറ്റ സീറ്റും ലഭിക്കാത്തതിനെ തുടര്‍ന്ന് രാഷ്ട്രീയം തന്നെ ഉപേക്ഷിച്ചു. ഇസ്‌ലാം കളവാണെന്നും ഖുര്‍ആന് വിഷമാണെന്നുമുള്ള അദ്ദേഹത്തിന്റെ പ്രസ്താവന ഏറെ വിവാദമായിരുന്നു. എന്നാല് ഇതെക്കുറിച്ച് പിന്നീട് ചോദിച്ചപ്പോള് അത് പാര്‍ട്ടി നയം എന്ന നിലയിലായിരുന്നു അദ്ദേഹത്തിന്റെ പ്രതികരണം.\nഅതേസമയം ഫ്രീഡം പാര്‍ട്ടിയില് നിന്ന് ഇസ്‌ലാം മതത്തിലേക്ക് വരുന്ന രണ്ടാമത്തെ രാഷ്ട്രീയക്കാരനാണ് ജൊറം. നേരത്തെ അര്‍ണോഡ് വാന് ഡൂണ് ഇസ്‌ലാം മതം സ്വീകരിച്ചിരുന്നു. അതേസമയം ഇസ്‌ലാം സ്വീകരിച്ച ജൊറമിനെ വാന് ഡൂണ് അഭിനന്ദിച്ചു. മതപരിവര്‍ത്തനത്തിനുള്ള ഒരു വിളനിലമായി ഫ്രീഡം പാര്‍ട്ടി മാറുമെന്ന് ഒരിക്കലും ചിന്തിച്ചിട്ടില്ലെന്നായി രുന്നു അദ്ദേഹത്തിന്റെ ട്വീറ്റ്.\nJoram van KlaverenFreedom Party (PVV)


സ്‌നേഹം കൊണ്ടൊരു മതില് തീര്‍ത്ത് ആ വിദ്യാർത്ഥികൾ ;ചങ്കായ മാഷിനെ കുട്ടികള് കണ്ണീരാല് ഉപരോധിച്ചപ്പോള് സ്ഥലംമാറ്റ ഉത്തരവ് മരവിപ്പിച്ചു; തമിഴ്നാട് തിരുവള്ളൂരിലെ വെള്ളിങ്ങരം സര്‍ക്കാര് സ്‌കൂളിലാണ് അധ്യാപക വിദ്യാർത്ഥികളുടെ അപൂർവ്വ സ്‌നേഹം കാഴ്ച\nതിരുവള്ളൂര്: ഇതുപോലൊരു ചിത്രം സമീപകാലത്ത് കണ്ടിട്ടുണ്ടാവില്ല. സ്‌നേഹവും സങ്കടവും കൊണ്ടുതീര്‍ത്ത മതില്. അതാണ് ഈ കുട്ടികള് അവരുടെ പ്രിയപ്പെട്ട അദ്ധ്യാപകന് ചുറ്റും തീര്‍ത്തത്. വെള്ളിങ്ങരം സര്‍ക്കാര് ഹൈസ്‌കൂളിലെ ഇംഗ്ലീഷ് അദ്ധ്യാപകനായ ജി.ഭഗവാനെയാണ് കുട്ടികള് ഇങ്ങനെ സാറേ പോകരുതേ എന്ന് പറഞ്ഞ് ചുറ്റിപ്പിടിച്ചിരിക്കുന്നത്. 28 കാരനായ അദ്ധ്യാപകന് സ്ഥലംമാറ്റമാണ്. അതാണ് വിദ്യാര്‍ത്ഥി-വിദ്യാര്‍ത്ഥിനികളെ സങ്കടക്കടലിലാക്കിയത്. ഒരുകുട്ടി പിന്നില് നിന്ന് ഭഗവാനെ വിടാതെ ചുറ്റിപ്പിടിച്ചിരിക്കുന്നതും കാണാം.തിരുട്ടാണിയിലെ അരുങ്കുളം സര്‍ക്കാര് ഹൈസ്‌കൂളിലേക്കായിരുന്നു അദ്ധ്യാപകന് മാറ്റം.\n‘ഇത് ഒരു സ്‌കൂളിലെ എന്റെ ആദ്യത്തെ ജോലിയാണ്. 2014 ല് വെള്ളിങ്ങരം സ്‌കൂളില് ഗ്രാഡ്വേറ്റ് അദ്ധ്യാപകനായാണ് എന്നെ നിയമിച്ചത്. അദ്ധ്യാപക-വിദ്യാര്‍ത്ഥി അനുപാതം നോക്കുമ്ബോള്, ഞാന് അധികജീവനക്കാരനാണ്. ഇക്കാരണത്താണ് അദ്ധ്യാപകര് കുറവുള്ള തിരുട്ടാണി സ്‌കൂളിലേക്ക് അധികൃതര് എന്നെ മാറ്റിയത’, ജി.ഭഗവാന് പറഞ്ഞു.ആറാം ക്ലാസ് മുതല് 10 ാം ക്ലാസ് വരെയുള്ള കുട്ടികളെയാണ് ഭഗവാന് പഠിപ്പിക്കുന്നത്.ജൂണ് 12 മുതല് 21 വരെ നടന്ന അദ്ധ്യാപകരുടെ ട്രാന്‍സ്ഫര് കൗണ്‍ലിങ്ങില് ഭഗവാന് പങ്കെടുത്തിരുന്നു. അറുങ്കുളമാണ് തന്റെ ഇഷ്ടസ്‌കൂളായി അദ്ദേഹം തിരഞ്ഞെടുത്തത്.\nതങ്ങളുടെ പ്രിയപ്പെട്ട അദ്ധ്യാപകന് സ്ഥലംമാറ്റമാണെന്ന് മണത്തറിഞ്ഞ കുട്ടികള് സ്‌കൂളിന് പുറത്തുവിടാതെ തടഞ്ഞു. ഗേറ്റ് ഉപരോധിച്ചും പൊട്ടിക്കരഞ്ഞും അവര് ഗുരുനാഥനെ ചേര്‍ത്തുപിടിച്ച് ക്ലാസ് മുറിയിലേക്ക് തിരികെ എത്തിച്ചു. അവരെന്നെ കെട്ടിപ്പിടിച്ച് കരയുകയായിരുന്നു.കാലില് പിടിച്ച് വിടാതെ നിന്നു.ഇതെല്ലാം കണ്ടപ്പോള് ഞാനും പൊട്ടിക്കരഞ്ഞുപോയി.പിന്നെ ഞാനവരെ ഹാളിലേക്ക് കൊണ്ടുപോയി ആശ്വസിപ്പിച്ചു. ഞാന് കുറച്ചുദിവസത്തിനകം മടങ്ങി വരുമെന്ന് ആശ്വസിപ്പിച്ചു.\nകുട്ടികള്‍ക്ക് രക്ഷിതാവിനെ പോലെയാണ് ഭഗവാനെന്ന് വെള്ളിങ്ങരം സ്‌കൂളിലെ ഹെഡ്‌മാസ്റ്റര് എ.അരവിന്ദ് പറഞ്ഞു.അതുകൊണ്ടാണ് സ്ഥലം മാറ്റം എന്നുകേട്ടപ്പോഴേ കുട്ടികള് വികാരാധീനരായത്. തമിഴ്‌നാട്ടിലെ സര്‍ക്കാര് സ്‌കൂളുകളിലെ അദ്ധ്യാപക-വിദ്യാര്‍ത്ഥി അനുപാതം ക്രമപ്പെടുത്തുന്നതിന്റെ ഭാഗമായാണ് സ്ഥലംമാറ്റങ്ങള്. കഴിഞ്ഞ വര്‍ഷം വെള്ളിങ്ങരം സ്‌കൂളില് 281 കുട്ടികളുണ്ടായിരുന്നു. കൗണ്‍സിലിങ്ങിന്റെ അടിസ്ഥാനത്തില് ഏറ്റവും ജൂനിയറായ അദ്ധ്യാപകനെയാണ് സ്ഥലംമാറ്റുന്നത്, അരവിന്ദ് അറിയിച്ചു.\nഎങ്ങനെയാണ് ഭഗവാന് കുട്ടികളുമായി ഇത്രയധികം അടുപ്പം സ്ഥാപിച്ചത്? കേട്ടവരും കണ്ടവരും അത്ഭുതം കൂറുന്നു. അതിന് ഭഗവാന് കൃത്യമായ ഉത്തരമുണ്ട്. അക്കാദമിക് വിഷയങ്ങള് മാത്രമല്ല ഞാന് ക്ലാസില് കുട്ടികളോട് പറയുന്നത്. ഞാന് അവരോട് കഥകള് പറയും. അവരുടെ കുടുംബ പശ്ചാത്തലം മനസ്സിലാക്കും, അവരുടെ ഭാവിയെ കുറിച്ച് സംസാരിക്കും, പ്രൊജക്റ്റര് ഉപയോഗിച്ച് കാര്യങ്ങള് മനസ്സിലാക്കാന് ശ്രമിക്കും. പ്രൊജക്റ്റര് സെഷനുകളൊക്കെ കുട്ടികള്‍ക്ക് വലിയ കമ്ബമായിരുന്നു. സിനിമാ ഹാളില് ഇരിക്കുന്നത് പോലെയാണ് ക്ലാസ് അവര്‍ക്ക് അനുഭവപ്പെട്ടത്. ഇത്തരം പുതിയ കാര്യങ്ങള് പരീക്ഷിച്ചതുകൊണ്ടാവും അവരുമായി ആത്മബന്ധം സ്ഥാപിക്കാന് എനിക്ക് സ്ഥാപിച്ചത്. ഒരു ടീച്ചര് എന്നതിനേക്കാള് ഞാനവര്‍ക്ക് ഒരു കൂട്ടുകാരനോ, സഹോദരനോ ഒക്കെയാണ്.\nഗവാന് സ്‌കൂളിലെത്തിയതോടെ സ്‌കൂളിന്റെ അക്കാദമിക് റിസല്‍റ്റുകളും മെച്ചപ്പെട്ടു. 2014 മുതല് എസ്.എസ്.എല്.സി പരീക്ഷയിലടക്കം ആരും ഇംഗ്ലീഷില് പരാജയപ്പെട്ടില്ല.ഏതായാലും ഭഗവാന്റെ സ്ഥലംമാറ്റ ഉത്തരവ് വിദ്യാഭ്യാസ വകുപ്പ് തല്‍ക്കാലത്തേക്ക് മരവിപ്പിച്ചിരിക്കുകയാണ്. വൈകാതെ ഉത്തരവ് പിന്‍വലിക്കുമെന്ന പ്രതീക്ഷയിലാണ് കുട്ടികളും രക്ഷിതാക്കളും. ഇല്ലങ്കില് അവരുടെ കൂട്ടുകാരനെ വിടാതിരിക്കാന് എന്തുചെയ്യുമെന്ന ചിന്തയും അവരെ അലട്ടുന്നു.


ഞൊടിയിടയില് ഇനി കോവിഡ് റിസള്‍ട്ട് അറിയാം, വെറും 50 മിനുറ്റിനകം'; സ്മാര്‍ട്ട് ഫോണിന്റെ സഹായത്തോടെയുളള പരിശോധന കിറ്റ് വികസിപ്പിച്ചു - Rose Malayalam | Rose Malayalam\nഞൊടിയിടയില് ഇനി കോവിഡ് റിസള്‍ട്ട് അറിയാം, വെറും 50 മിനുറ്റിനകം’; സ്മാര്‍ട്ട് ഫോണിന്റെ സഹായത്തോടെയുളള പരിശോധന കിറ്റ് വികസിപ്പിച്ചു\nUpdated on 27-03-2020 at 5:11 am\nകോവിഡ് സ്ഥിരീകരണം ഉടനടി ലഭ്യമാക്കുന്ന കൊറോണ വൈറസ് പരിശോധന കിറ്റ് വികസിപ്പിച്ചെടുത്ത് ഗവേഷകര്. ബ്രിട്ടണിലെ ഗവേഷകരാണ് 50 മിനിറ്റ് കൊണ്ട് കോവിഡ് പരിശോധന ഫലം ലഭ്യമാക്കുന്ന പരിശോധന കിറ്റിന് രൂപം നല്‍കിയത്. സ്മാര്‍ട്ട് ഫോണിനെ അടിസ്ഥാനമാക്കിയാണ് ഇത് വികസിപ്പിച്ചെടുത്തത്.\nനിലവില് കോവിഡ് പരിശോധനാ ഫലം പുറത്തുവരാന് 24 മണിക്കൂര് മുതല് 48 മണിക്കൂര് വരെ സമയമെടുക്കും. ലാബില് പരിശോധിക്കേണ്ടതിനാലാണ് കൂടുതല് സമയം വേണ്ടി വരുന്നത്. ഇത് രോഗപ്രതിരോധ പ്രവര്‍ത്തനങ്ങള് കൂടുതല് കാര്യക്ഷമമായി നടത്തുന്നതിന് തടസ്സം സൃഷ്ടിക്കുന്നുണ്ട്. ഈ പശ്ചാത്തലത്തിലാണ് ഈസ്റ്റ് ആംഗ്ലിയ സര്‍വകലാശാലയിലെ ഗവേഷകര് പുതിയ സാങ്കേതികവിദ്യ വികസിപ്പിച്ചെടുത്തത്.\nആരോഗ്യമേഖലയില് പ്രവര്‍ത്തിക്കുന്നവര്‍ക്കാണ് ഇത് ഏറ്റവുമധികം പ്രയോജനപ്പെടുക. രോഗബാധിതരുമായി സമ്പര്‍ക്കത്തിലേര്‍പ്പെടുന്ന ഇവരുടെ പരിശോധന ഫലം എളുപ്പം ലഭിക്കുന്നതിന് ഇത് സഹായിക്കും. പരിശോധന ഫലം നെഗറ്റീവ് ആണെങ്കില് ക്വാറന്റൈനില് നിരീക്ഷണത്തില് കഴിയുന്ന ആരോഗ്യപ്രവര്‍ത്തകര്‍ക്ക് ഉടന് തന്നെ വീണ്ടും ജോലിയിലേക്ക് പ്രവേശിക്കാന് സാധിക്കും. അല്ലാത്ത പക്ഷം ഉടന് തന്നെ ഇവര്‍ക്ക് ചികിത്സ ഉറപ്പാക്കാനാകും. രോഗം വ്യാപനം നിയന്ത്രിക്കുക എന്ന ലക്ഷ്യത്തോടെയാണ് ഇതിന് രൂപം നല്‍കിയതെന്ന് ഗവേഷകര് പറയുന്നു.\nപുതിയ സംവിധാനം ഉപയോഗിച്ച് ഒരേ സമയം 16 സാമ്പിളുകള് പരിശോധിക്കാന് സാധിക്കും. ദേശീയ ഹെല്‍ത്ത് സര്‍വീസിന് കീഴില് ജോലി ചെയ്യുന്ന ആരോഗ്യപ്രവര്‍ത്തകരെ ഉദ്ദേശിച്ചാണ് ഈ പരിശോധന കിറ്റിന് രൂപം നല്‍കിയതെന്ന് ഈസ്റ്റ് ആംഗ്ലിയ സര്‍വകലാശാല പറയുന്നു.\nരണ്ടാഴ്ചക്കകം ഇത് രാജ്യത്ത് മുഴുവന് ഉപയോഗിക്കാന് കഴിയുമെന്നാണ് പ്രതീക്ഷ. തൊണ്ടയിലെ സ്രവത്തില് നിന്ന് ആര്‍എന്‍എയെ വേര്‍തിരിച്ചെടുത്തത് പരിശോധന നടത്തുന്ന രീതിയാണ് ഈ കിറ്റില് അവലംബിച്ചിരിക്കുന്നത്


ഐസക്ക് രോഗമുക്തനായി ആശുപത്രി വിടുന്നു; കോവിഡ് അനുഭവവും അറിവും: കുറിപ്പ് – Times Kerala\nഐസക്ക് രോഗമുക്തനായി ആശുപത്രി വിടുന്നു; കോവിഡ് അനുഭവവും അറിവും: കുറിപ്പ്\nBy Vrindha S On Sep 15, 2020\nകോവിഡിനെ തുടർന്ന് ചികിത്സയിലായിരുന്ന ധനമന്ത്രി തോമസ് ഐസക്കിന് രോഗം ഭേദമായി. ഫോൺ വിളി കർശനമായി നിയന്ത്രിച്ചിരിക്കുകയാണെന്നും അത്യാവശ്യമെങ്കിൽ മെസേജ് അയക്കാമെന്നും അദേഹം ഫേസ് ബുക്കിൽ കുറിച്ചു. ആൻറിജൻ പരിശോധനയിലായിരുന്നു മന്ത്രിക്ക് കോവിഡ് സ്ഥിരീകരിച്ചത്. ആദ്യമായി കേരളത്തിൽ ഒരു മന്ത്രിക്ക് കോവിഡ് സ്ഥിരീകരിച്ചത് ഇദേഹത്തിനായിരുന്നു.\nഇന്നു കോവിഡ് ആശുപത്രി വിടുന്നു. ഇനി7ദിവസം വീട്ടിൽ ക്വാറന്റൈൻ. ഇന്നുകാലത്ത് ആന്റിജൻ ടെസ്റ്റ് നെഗറ്റീവ്. 6-ാം തീയതിയാണ് ടെസ്റ്റ് ചെയ്തു പോസിറ്റീവായി കണ്ടെത്തിയത്. 10 ദിവസംകൊണ്ട് ഭേദമായി.\nഎന്റെ ലക്ഷണങ്ങൾ- കലശലായ ക്ഷീണം, വർത്തമാനം പറഞ്ഞാൽ ശ്വാസം മുട്ടൽ, ഭക്ഷണത്തോടു വിരക്തി. ദേഷ്യം പെട്ടെന്നുവരുന്നു. സ്റ്റിറോയിഡുകൾമൂലമാകാം പ്രമേഹത്തിന്റെ കയറ്റിറക്കങ്ങൾ. ആദ്യമായി ഇൻസുലിൻ കുത്തിവച്ചു. ദിവസവും ഒട്ടനവധി തവണ ടെസ്റ്റിംഗ്. ഉറക്കം താളംതെറ്റി. മൂന്നാം ദിവസം ഉറക്കമേ കമ്മിയായി. ശുണ്ഠികൂടി. ചെറിയ തോതിൽ ഉറക്കഗുളിക. ഇപ്പോൾ എല്ലാം സാധാരണ നിലയായി.\n(4) ഇത് ഐസിയു ബെഡ്ഡുകളുടെമേൽ സമ്മർദ്ദം കൂട്ടും. തിരുവനന്തപുരം മെഡിക്കൽ കോളേജിലെ തീവ്രപരിചരണ വിഭാഗത്തിലെ രോഗികളിൽ രണ്ടുതരക്കാരാണ്. പ്രായം ചെന്നവർ. അതോടൊപ്പം പൊണ്ണത്തടിയൻമാരായ ചെറുപ്പക്കാർ.\nസര്‍ക്കാര് വാക്ക് പാലിച്ചില്ല; ജൂനിയര് ഡോക്ടര്‍മാര് നാളെ ഒപി ബഹിഷ്കരിക്കും\nമഹാരാഷ്ട്രയില് 20,482 പുതിയ കോവിഡ് ബാധിതർ;515 മരണം\nവാളയാറിൽ പെൺകുട്ടികളുടെ അമ്മയ്ക്ക് നീതി ലഭ്യമാകണമെന്ന ഉറച്ച തീരുമാനം…\n‘സമൂഹത്തിലെ സമാധാനവും ഐക്യവുമാണ് ഏറ്റവും പ്രധാനം’;…\nപറഞ്ഞതും നടപ്പാക്കിയതും തമ്മില് വൈരുധ്യം; മുന്നാക്കസംവരണത്തില് സര്‍ക്കാരിന്…\nനെടുമങ്ങാട്, അഴിക്കോട് ഭാഗങ്ങളിൽ മോഷണം; ഹെൽമറ്റ് വച്ച്, പുതപ്പു മൂടി കള്ളൻ…


ആദ്യ പീഡനം നടത്തിയത് പതിനാറാം വയസില് ബന്ധുവായ അച്ചന്, മോര്‍ഫിംഗ് ചിത്രങ്ങളും കാട്ടി ഭീഷണി - themediasyndicate\nപത്തനംതിട്ട: ഓർത്തഡോക്സ് സഭയിലെ ലൈംഗികചൂഷണ വിവാദത്തിൽ അഞ്ച് വൈദികർക്കെതിരേയും മൊഴി നൽകിയ യുവതി ഇതിൽ നാലു പേർക്കെതിരെ മാത്രമേ ബലാത്സംഗം ആരോപിക്കുന്നുള്ളൂ. അതുകൊണ്ടാണ് നാല് പേർക്കെതിരെ മാത്രം പീഡനത്തിന് പൊലീസ് കേസെടുത്തത്. ആവശ്യമെങ്കിൽ മൊഴി പരിശോധിച്ച് അഞ്ചാമനെതിരേയും കേസെടുക്കും. വൈദികർക്കെതിരെ സഭയെ പിടിച്ചുലയ്ക്കുന്ന വിധമാണ് യുവതി ആരോപണങ്ങൾ ഉന്നയിക്കുന്നത്.\nനാലുപേർക്കെതിരേയും ബലാത്സംഗം, ഭീഷണപ്പെടുത്തി ലൈംഗിക ബന്ധം, സ്ത്രീത്വത്തെ അപമാനിക്കൽ എന്നി വകുപ്പുകൾ ചുമത്തി. ജീവപര്യന്തം തടവുവരെ ലഭിക്കാവുന്ന കുറ്റങ്ങളാണിത്. വിവാഹത്തിനുമുൻപ് 16 വയസ്സുള്ളപ്പോഴാണ് ഫാ. എബ്രഹാം വർഗീസ് പീഡിപ്പിച്ചതെന്ന് യുവതി മൊഴിനൽകിയിട്ടുണ്ട്. അടുത്ത ബന്ധുവായ ഇയാൾ വിവാഹ വാഗ്ദാനം നൽകിയാണ് പീഡിപ്പിച്ചത്. പിന്നീട് മറ്റൊരു വിവാഹം കഴിച്ച് അച്ചൻ മുങ്ങി. ഇതോടെയാണ് കുമ്പസാരത്തിന് എത്തിയത്. അച്ചൻ പീഡിപ്പിച്ചതായിരുന്നു കുമ്പസരിച്ചത്. 2009-ൽ ഫാദർ ജോബ് മാത്യുവിനുമുന്നിൽ ഇക്കാര്യം കുമ്പസാരിച്ചു. ഇതു പുറത്തുപറയുമെന്ന് ഭീഷണിപ്പെടുത്തിയാണ് ഫാ. ജോബ് മാത്യു പീഡിപ്പിച്ചത്. ഇതേക്കുറിച്ച് പരാതിപറയാൻ മുൻസഹപാഠിയായ ഫാ. ജെയ്‌സിനെ കണ്ടു. എന്നാൽ, ജെയ്‌സും ലൈംഗികമായി ചൂഷണംചെയ്തു. കൊടിയ പീഡനമാണ് ഇരുവരും നടത്തിയത്.\nതുടർന്ന് കൗൺസലിങ്ങിനായി ഫാ. ജോൺസൺ വി. മാത്യുവിനടുത്തെത്തി. ഇക്കാര്യങ്ങൾ മുതലെടുത്ത് ഫാ. ജോൺസണും പീഡിപ്പിച്ചു. എന്നാൽ വലിയൊരു കടന്നാക്രമണം ജോൺസൺ അച്ചൻ നടത്തിയില്ല. പറ്റിയ ഇടം കിട്ടാത്തതായിരുന്നു ഇതിന് കാരണം. ശരീരത്തിൽ തൊട്ടും തലോടിയും സുഖം അനുഭവിക്കുകയായിരുന്നു അദ്ദേഹം. താനുമായി ബന്ധമുള്ളകാര്യം വൈദികർക്ക് പരസ്പരം അറിയാമായിരുന്നു. വീടുകളിലും ആഡംബര ഹോട്ടലുകളിലും വച്ചായിരുന്നു മറ്റ് മൂന്ന് പേരുടെ പീഡനമെന്നും യുവതി ക്രൈംബ്രാഞ്ചിനോട് പറഞ്ഞു. അതേസമയം, മജിസ്‌ട്രേറ്റിന് കൊടുത്ത രഹസ്യ മൊഴിയിലും യുവതി വൈദികർ തന്നെ ലൈംഗികമായി പീഡിപ്പിച്ചതായി ആവർത്തിച്ചു. തന്റെ ഇടവക വികാരിയായിരുന്ന എബ്രഹാം വർഗീസ് 16 വയസ്സ് മുതൽ തന്നെ പീഡിപ്പിച്ചിരുന്നതായി വീട്ടമ്മ പറയുന്നു.\nഫാ. ജോബ് മാത്യുവിനോട് കുമ്പസരിച്ചപ്പോൾ ഈ വിവരം ഭർത്താവിനോട് പറയുമെന്ന് ഭീഷണിപ്പെടുത്തിയെന്നാണ് ആരോപണം. ഒപ്പം പഠിച്ച ഫാദർ ജോൺസൺ വി.മാത്യുവിനോട് വൈദികരുടെ ചൂഷണം തുറന്നുപറഞ്ഞതായി സ്ത്രീ മൊഴി നൽകി. ഇതോടെ യുവതിയുടെ ചിത്രം മോർഫ് ചെയ്ത് ഭീഷണിപ്പെടുത്തി ഫാ. ജോൺസൺ വി.മാത്യുവും പീഡിപ്പിച്ചെന്ന് ക്രൈംബ്രാഞ്ച് റിപ്പോർട്ടിൽ പറയുന്നു. മോർഫ് ചെയ്ത ചിത്രങ്ങൾ പൊലീസിന് ലഭിച്ചിട്ടില്ല. മാനസികനില തെറ്റുമെന്ന സ്ഥിതിയായപ്പോഴാണ് ഫാ. ജെയ്‌സ് കെ.ജോർജിന് മുന്നിൽ കൗൺസലിങ്ങിന് പോയത്. ഇതോടെ പീഡനവിവരം പുറത്തുപറയുമെന്ന് ഭീഷണിപ്പെടുത്തി കൊച്ചിയിലെ ഹോട്ടലിൽവെച്ച് ഈ വൈദികനും പീഡിപ്പിച്ചു. ഹോട്ടലിന്റെ ബിൽ നൽകാൻ സുഹൃത്തിന്റെ വീട്ടിൽനിന്ന് ഏഴരപവൻ സ്വർണം മോഷ്ടിക്കേണ്ട ഗതികേട് വന്നെന്നും യുവതിയുടെ മൊഴിയിലുണ്ട്.\nഹോട്ടൽ ബിൽ ഇ-മെയിലിൽ കണ്ടതോടെയാണ് വൈദികരുടെ ചൂഷണം ഭർത്താവ് അറിഞ്ഞത്. തുടർന്ന് ഭർത്താവ് തന്നെ വീട്ടിലേക്ക് മടക്കിയയച്ചതായും യുവതി വെളിപ്പെടുത്തി. എന്നാൽ വൈദികർക്കെതിരെ സത്യം തുറന്നു പറഞ്ഞതോടെ എല്ലാം മറന്നു സ്വീകരിക്കാൻ ഭർത്താവ് തയ്യാറായിട്ടുണ്ട്. ഇത് യുവതിക്ക് ആശ്വാസമാണ്. വൈദികർക്കെതിരെ നിയമ പോരാട്ടം തുടരാനാണ് ഭർത്താവിന്റേയും തീരുമാനം. അതുകൊണ്ട് തന്നെ അച്ചന്മാരെ അറസ്റ്റ് ചെയ്യേണ്ടി വരും. അറസ്റ്റ് എപ്പോഴുണ്ടാകുമെന്ന് ഇപ്പോൾ പറയാനാകില്ലെന്നാണ് ക്രൈംബ്രാഞ്ച് ഐജി ശ്രീജിത്ത് പറയുന്നു. അതിനിടെ ദുഃഖകരമായ അവസ്ഥയിലൂടെയാണ് സഭ കടന്നുപോകുന്നത്. പീഡനം സംബന്ധിച്ച് അന്വേഷണം ആവശ്യപ്പെട്ട് ഡി.ജി.പി ലോക്‌നാഥ് ബെഹ്‌റയ്ക്ക് മുൻ മുഖ്യമന്ത്രി വി എസ്. അച്യുതാനന്ദൻ പരാതി നൽകിയിരുന്നു. ഇതിനെത്തുടർന്നാണ് അന്വേഷണം ്രെകെംബ്രാഞ്ചിനു വിട്ടത്.\nനിരണം ഭദ്രാസനത്തിലെ കുന്നന്താനം മുണ്ടിയപ്പള്ളി പൂത്തോട്ടിൽ ഫാ. എബ്രഹാം വർഗീസ് (സോണി), കറുകച്ചാൽ കരുണഗിരി എം.ജി.ഡി. ആശ്രമാംഗം ഫാ. ജോബ് മാത്യു, തുമ്പമൺ ഭദ്രാസനത്തിലെ കോഴഞ്ചേരി തെക്കേമല മണ്ണിൽ ഫാ. ജോൺസൺ വി. മാത്യു, ഡൽഹി ഭദ്രാസനത്തിലെ ഫാ. ജെയ്‌സ് കെ. ജോർജ് എന്നിവർക്കെതിരെയാണ് പൊലീസ് കേസെടുത്തിട്ടുള്ളത്. ഫാ ജിജോ ജെ എബ്രഹാമിനെതിരെ യുവതി നൽകിയ പരാതിയിൽ ശക്തമായ മൊഴികളില്ലെന്നാണ് സൂചന. കുമ്പസാര രഹസ്യം പരസ്യമാക്കുമെന്ന് ഭീഷണിപ്പെടുത്തി പീഡിപ്പിച്ച ഫാ. ജോബ് മാത്യുവാണ് ഒന്നാം പ്രതി. തിരുവല്ല സ്വദേശിയായ യുവാവാണ് അഞ്ചുവൈദികർ ഭാര്യയെ ലൈംഗികമായി പീഡിപ്പിച്ചെന്ന പരാതിനൽകിയത്. എന്നാൽ, യുവതിയുടെ വിശദമായ മൊഴി ശേഖരിച്ച ക്രൈംബ്രാഞ്ച് ഇവ വിശകലനം ചെയ്തശേഷം നാലുപേരെ മാത്രം പ്രതികളാക്കുകയായിരുന്നു.\nആരോപണങ്ങളെക്കുറിച്ച് ക്രൈംബ്രാഞ്ച് എസ്‌പി: സാബു മാത്യുവിന്റെ നേതൃത്വത്തിലുള്ള മൂന്നംഗസംഘം പരാതിക്കാരന്റെ മൊഴിയെടുത്തിരുന്നു. വൈദികരും യുവതിയുമായി ബന്ധമുണ്ടെന്നതിന്റെ തെളിവെന്ന് അവകാശപ്പെടുന്ന രേഖകളുടെ പകർപ്പ് പരാതിക്കാരൻ അന്വേഷണ സംഘത്തിനു കൈമാറിയിട്ടുണ്ട്. അതിനിടെ, മുൻകൂർ ജാമ്യാപേക്ഷ നൽകാത്ത രണ്ട് വൈദികരെ അറസ്റ്റ് ചെയ്യാനും പൊലീസ് നീക്കം നടത്തുന്നുണ്ട്. മറ്റു രണ്ടുപേരെ മുൻകൂർ ജാമ്യാപേക്ഷയിൽ വിധി വന്ന ശേഷം അറസ്റ്റ് ചെയ്യാനുമാണ് സാധ്യത. അതിനിടെ പരാതിയിൽ ദേശീയ വനിതാ കമ്മീഷൻ ഇന്ന് നേരിട്ട് തെളിവെടുത്തു. കമ്മീഷൻ അധ്യക്ഷ രേഖാ ശർമയുടെ നേതൃത്വത്തിലുള്ള രണ്ടംഗ അന്വേഷണ സംഘമാണ് തെളിവെടുപ്പിനായി എത്തിയത്.\nTags: ഓര്‍ത്തഡോക്സ് സഭഓര്‍ത്തഡോക്സ് സഭാ പീഡനംമലയാളം വാര്‍ത്തകള്‍യുവതിയെ അഞ്ചു അച്ചന്മാര് പീഡിപ്പിച്ച സംഭവം


മാരുതി സ്വിഫ്റ്റ് സ്‌പോര്‍ട് ഇന്ത്യയിലേക്ക്? - Malayalam DriveSpark\nമാരുതി സ്വിഫ്റ്റ് സ്‌പോര്‍ട് ഇന്ത്യയിലേക്ക്?\nPublished: Saturday, May 26, 2018, 13:53 [IST]\nപുതുതലമുറ സ്വിഫ്റ്റ് സ്‌പോര്‍ടിനെ സുസൂക്കി അവതരിപ്പിച്ചത് 2017 ഫ്രാങ്ക്ഫട്ട് മോട്ടോര് ഷോയില്. വരവിനു പിന്നാലെ സുസൂക്കിയുടെ 'ഹോട്ട്' ഹാച്ച്ബാക്ക് കാര് പ്രേമികളുടെ മനസ് കീഴടക്കി. പേരിനോടു നീതിപുലര്‍ത്തുന്ന സ്‌പോര്‍ടി ശൈലി. സുസൂക്കി സ്വിഫ്റ്റ് സ്‌പോര്‍ട് വിപണിയില് എത്തുന്നതും കാത്തിരിക്കുകയാണ് ആരാധകര്.\nഎന്തായാലും ഈ മാസം പുതുതലമുറ സുസൂക്കി സ്വിഫ്റ്റ് സ്‌പോര്‍ട് യൂറോപ്പില് അണിനിരക്കും. തൊട്ടുപിന്നാലെ മറ്റു വിപണികളിലേക്കും സ്വിഫ്റ്റ് സ്‌പോര്‍ട് എത്തിതുടങ്ങും.\nഇന്ത്യയില് മാരുതി സ്വിഫ്റ്റ് സ്‌പോര്‍ട് എത്തുമോ? ഇന്ത്യന് വാഹനപ്രേമികള് ഈ ചോദ്യം തുടങ്ങിയിട്ടു കാലം കുറച്ചായി. ഇന്ത്യന് മണ്ണില് പ്രകടനക്ഷമതയേറിയ പെര്‍ഫോര്‍മന്‍സ് ഹാച്ച്ബാക്കുകള്‍ക്ക് പ്രചാരം കൂടുകയാണ്.\nമാരുതി സ്വിഫ്റ്റ് സ്‌പോര്‍ട് ഇന്ത്യയില് യാഥാര്‍ത്ഥ്യമായാല് മോഡൽ ബമ്പർ ഹിറ്റാകുമെന്ന് ഉറപ്പിച്ചു പറയാം. അതേസമയം ഈ സാധ്യത മുന്നില്‍ക്കണ്ട് സ്വിഫ്റ്റ് സ്‌പോര്‍ടുമായി ധൃതിപ്പെട്ടു ഇങ്ങോട്ടു എടുത്തുചാടണമോയെന്നാണ് കമ്പനിയുടെ സംശയം.\nപോളോയ്ക്ക് എതിരെ സ്വിഫ്റ്റ് സ്‌പോര്‍ടിനെ കൊണ്ടുവന്നാല് മോഡല് അധികബാധ്യതയായി മാറുമോയെന്ന് കമ്പനി ഭയപ്പെടുന്നു. എന്തായാലും സ്വിഫ്റ്റ് സ്‌പോര്‍ടിനെ വേണ്ടെന്ന് മാരുതി ഇതുവരെയും കല്‍പിച്ചിട്ടില്ല.\nസ്വിഫ്റ്റില് നിന്നും ഒരല്‍പം വ്യത്യസ്തമാര്‍ന്ന സ്പോര്‍ടി ഡിസൈന് ഭാഷയാണ് സ്വിഫ്റ്റ് സ്പോര്‍ടിന്. പുതുക്കിയ ബമ്പര്, പരിഷ്‌കരിച്ച ഗ്രില്ല്, മുന് സ്പ്ലിറ്റര് എന്നിവ സ്വിഫ്റ്റ് സ്‌പോര്‍ടില് ശ്രദ്ധയാകര്‍ഷിക്കും. 17 ഇഞ്ച് ഡയമണ്ട് കട്ട് അലോയ് വീലുകളാണ് ഹാച്ച്ബാക്കില്. ഡിഫ്യൂസറിന് നിറം കറുപ്പ്.\nപുറത്തേക്ക് തള്ളിനില്‍ക്കുന്ന പുകകുഴലുകള് ഹാച്ച്ബാക്കിന്റെ സ്‌പോര്‍ടി പരിവേഷത്തെ കാര്യമായി സ്വാധീനിക്കുന്നുണ്ട്. 1.4 ലിറ്റര് ടര്‍ബ്ബോചാര്‍ജ്ഡ് എഞ്ചിനിലാണ് സ്വിഫ്റ്റ് സ്‌പോര്‍ടിന്റെ ഒരുക്കം. ഇപ്പോഴുള്ള സ്വിഫ്റ്റ് സ്‌പോര്‍ട് തലമുറകളില് 1.6 നാച്ചുറലി ആസ്പിരേറ്റഡ് എഞ്ചിനാണുള്ളത്.\nസ്വിഫ്റ്റ് സ്‌പോര്‍ടില് 1.4 ലിറ്റര് ടര്‍ബ്ബോചാര്‍ജ്ഡ് എഞ്ചിനെ സുസൂക്കി നല്‍കുമെന്ന് ആരും കരുതിയില്ല. 1.0 ലിറ്റര് ബൂസ്റ്റര്‍ജെറ്റ് പെട്രോള് എഞ്ചിനിലാണ് ബലെനോ RS ഇന്ത്യയില് അണിനിരക്കുന്നത്. 5,500 rpm -ല് 138 bhp കരുത്തും 3,500 rpm -ല് 230 Nm torque ഉം സ്വിഫ്റ്റ് സ്പോർടിലുള്ള 1.4 ലിറ്റർ ടർബ്ബോചാർജ്ഡ് എഞ്ചിന് പരമാവധി സൃഷ്ടിക്കും.\nആറു സ്പീഡാണ് മാനുവല് ഗിയര്‍ബോക്‌സ്. എഞ്ചിന് കരുത്തെത്തുക മുന്‍ചക്രങ്ങളിലേക്കും. പൂജ്യത്തില് നിന്നും നൂറു കിലോമീറ്റര് വേഗത്തിലെത്താന് സ്വിഫ്റ്റ് സ്‌പോര്‍ടിന് 8.1 സെക്കന്‍ഡുകള് മതി. പരമാവധി വേഗത 210 കിലോമീറ്റര്.\nഒരുക്കംസുസൂക്കിയുടെ ഭാരം കുറഞ്ഞ HEARTECT അടിത്തറയില് നിന്ന്. 970 കിലോയാണ് സ്വിഫ്റ്റ് സ്‌പോര്‍ടിന് ഭാരം. മുന്‍ഗാമികളെക്കാളും എണ്‍പതു കിലോയോളം ഭാരം ഹാച്ച്ബാക്കിന് കുറവുണ്ട്; 50 mm നീളവും കൂടുതല്.\nഗ്രൗണ്ട് ക്ലിയറന്‍സ് 120 mm. പെര്‍ഫോര്‍മന്‍സ് പതിപ്പായതു കൊണ്ടു സ്വിഫ്റ്റ് സ്‌പോര്‍ടില് ദൃഢതയേറിയ സസ്‌പെന്‍ഷന് ഇടംപിടിക്കും. ചുവന്ന സ്റ്റിച്ചിംഗ് വരമ്പിടുന്ന സ്‌പോര്‍ട് സീറ്റുകള്, ലെതര് പൊതിഞ്ഞ ഫ്‌ളാറ്റ് ബോട്ടം സ്റ്റീയറിംഗ് വീല് എന്നിവ അകത്തളത്തില് എടുത്തുപറയണം.\nഇന്‍സ്ട്രമെന്റ് പാനലുകളിലുള്ള ഡയലുകള്‍ക്ക് ഇക്കുറി നിറം ചുവപ്പാണ്. ഇന്ത്യയിലേക്ക് സ്വിഫ്റ്റ് സ്‌പോര്‍ടിനെ കൊണ്ടുവരാന് മാരുതി തീരുമാനിച്ചാല് മേല്‍പ്പറഞ്ഞ വിശേഷങ്ങളില് പലതും ഹാച്ച്ബാക്കിന് നഷ്ടപ്പെടും.\nMaruti Suzuki Swift Sport India Launch. Read in Malayalam.\nStory first published: Saturday, May 26, 2018, 13:53 [IST]


കൊടുംക്രൂരത; ഗർഭിണിയായ കാട്ടാനയ്ക്ക് സ്ഫോടക വസ്തു നിറച്ച പൈനാപ്പിൾ നൽകി – Login Kerala\nകൊടുംക്രൂരത; ഗർഭിണിയായ കാട്ടാനയ്ക്ക് സ്ഫോടക വസ്തു നിറച്ച പൈനാപ്പിൾ നൽകി\nമലപ്പുറം: സ്ഫോടക വസ്തു നിറച്ച പൈനാപ്പിൾ കെണിയിൽ കുടുങ്ങിയ ഗർഭിണിയായ കാട്ടാനയ്ക്ക് ദാരുണാന്ത്യം. നിലമ്പൂര് ഫോറസ്റ്റ് സെക്ഷന് ഓഫീസറായ മോഹന് കൃഷ്ണനാണ് ഫേസ്ബുക്ക് പേജിലൂടെ ഈ കൊ‌ടും ക്രൂരത പങ്കുവച്ചിരിക്കുന്നത്. സൈലന്റ് വാലി നാഷണല് പാര്‍ക്കില്‍പ്പെട്ട ഗര്‍ഭിണിയായ കാട്ടാനയാണ് ഭക്ഷണം പോലും കഴിക്കാനാകാതെ മരണത്തിന് കീഴടങ്ങിയത്.\nബോളിവുഡ് താരങ്ങൾ അടക്കം സോഷ്യൽ മീഡിയയിൽ ശക്തമായ വിമർശനവുമായി എത്തി\nഗർഭിണിയായ കാട്ടാനയെ സ്ഫോടകവസ്തു നിറച്ച പൈനാപ്പിൾ നൽകി കൊലപ്പെടുത്തിയ സംഭവത്തിൽ പ്രതിഷേധം ശക്തമാകുന്നു. ഇത്തരം നീച പ്രവൃത്തി ചെയ്തവർക്കെതിരെ നടപടി ആവശ്യപ്പെട്ട് ബോളിവുഡ് താരങ്ങളടക്കം രംഗത്തെത്തി\nനിലമ്പൂരിലാണ് സ്ഫോടക വസ്തു നിറച്ച പൈനാപ്പിൾ കെണിയിൽ കുടുങ്ങിയ ഗർഭിണിയായ കാട്ടാനയ്ക്ക് ദാരുണാന്ത്യമുണ്ടായത്. നിലമ്പൂര് ഫോറസ്റ്റ് സെക്ഷന് ഓഫീസറായ മോഹന് കൃഷ്ണനാണ് ഫേസ്ബുക്ക് പേജിലൂടെ ഈ കൊ‌ടും ക്രൂരത പങ്കുവച്ചത്. സൈലന്റ് വാലി നാഷണല് പാര്‍ക്കില്‍പ്പെട്ട ഗര്‍ഭിണിയായ കാട്ടാനയാണ് ഭക്ഷണം പോലും കഴിക്കാനാകാതെ മരണത്തിന് കീഴടങ്ങിയത്.\n‘സൗഹാര്‍ദപരമായി പെരുമാറിയ ഗർഭിണിയായ ഒരു കാട്ടാനയ്ക്ക് സ്ഫോടക വസ്തുക്കൾ നിറഞ്ഞ പൈനാപ്പിൾ നൽകിയത് ഒരിക്കലും അംഗീകരിക്കാനാകില്ല. തീർത്തും മനുഷ്യത്വരഹിതമായ പ്രവർത്തി. കുറ്റക്കാർക്കെതിരെ ശക്തമായ നടപടി തന്നെയെടുക്കണം സർ.\nമുഖ്യമന്ത്രി പിണറായി വിജയനെ അടക്കം ടാഗ് ചെയ്തു കൊണ്ട് രൺദീപ് ട്വിറ്ററിൽ കുറിച്ചു.\nപൃഥിരാജ്, ഉണ്ണി മുകുന്ദൻ, നീരജ് മാധവ് എന്നിവരടക്കം പ്രമുഖ മലയാളതാരങ്ങൾ ഈ ക്രൂരതയ്ക്കെതിരെ രംഗത്ത് വന്നിരുന്നു. ‘ആവശ്യത്തിലധികം ഇപ്പോൾ തന്നെ ചെയ്തു കഴിഞ്ഞു. എന്നിട്ടും ഈ ഗ്രഹത്തില് ഒരു സ്ഥാനത്തിന് നമ്മൾ അര്‍ഹരല്ലെന്ന് വീണ്ടും വീണ്ടും തെളിയിക്കുകയാണ് ‘ ആനയുടെ വാർത്ത പങ്കുവച്ച് പൃഥ്വി കുറിച്ചു.\nനരേന്ദ്രമോഡി ഡൊണാൾഡ് ട്രംപ് ടെലിഫോൺ ചർച്ച\nപൈനാപ്പിളിൽ സ്ഫോടകവസ്തു നിറച്ചു നൽകി, വായും നാവും തകർന്ന് ഗർഭിണിയായ ആന ചരിഞ്ഞു. പ്രതിഷേധവുമായി എലിഫന്റ് ഓണേഴ്‌സ് അസോസിയേഷൻ


ഇന്ത്യൻ കോഫീ ഹൗസ് - വിക്കിപീഡിയ\nഇന്ത്യൻ കോഫീ ഹൗസ്\nഇന്ത്യൻ കോഫീ ഹൗസ് ഇന്ത്യയിലെ വിശേഷിച്ചും കേരളത്തിലെ പ്രശസ്തമായ കോഫീ ഹൗസ് ശൃംഖലയാണ്. തൊഴിലാളികളുടെ കൂട്ടായ്മ വിജയകരമായി നടത്തുന്ന സഹകരണ സംരംഭം എന്ന നിലയിലും ഇതു പ്രശസ്തമാണ്.\nതിരുവനന്തപുരത്ത് തമ്പാനൂരിലെ ഇന്ത്യൻ കോഫി ഹൗസ്\nഇന്ത്യയിലെ കോഫീ ഹൗസുകളുടെ ചരിത്രം കൽകട്ടയിൽ നിന്നും തുടങ്ങുന്നു. 1780 ൽ കൊൽക്കത്തയിൽ ആദ്യത്തെ കോഫീ ഹൗസിനു തുടക്കമായി. രണ്ടാമത്തേത് 1892 ൽ മദിരാശിയിലും മൂന്നാമത്തേത് 1909 ൽ ബാംഗ്ലൂരിലും ആണ് സ്ഥാപിതമായത്. 1940 ൽ കാപ്പി വ്യവസായത്തെ പ്രതിസന്ധിയിൽ നിന്നും കരകയറ്റുക എന്ന ഉദ്ദേശത്തോടെ ഇന്ത്യാ കോഫി മാർക്കറ്റ് എക്സ്പാൻഷൻ ബോർഡ് രൂപവത്കരിക്കപ്പെട്ടു. ഈ സംവിധാനം 1942 ൽ കോഫി ബോർഡ് ആയതോടെ കോഫീ ഹൗസുകൾ തുടങ്ങി. സ്വാതന്ത്ര്യം കിട്ടിയതോടെ തൊഴിലാളികൾക്കും ഉപഭോക്താക്കൾക്കും ബോർഡിൽ പ്രാതിനിധ്യം കിട്ടിത്തുടങ്ങി. ആ ദശകത്തിൽ ഏതാണ്ടെല്ലാ പ്രധാന പട്ടണങ്ങളിലും കോഫി ഹൗസുകൾ നിലവിൽ വന്നു. എന്നാൽ 1957 ൽ കോഫി ബോർഡ് കോഫി ഹൗസുകൾ അടച്ചു പൂട്ടാൻ തീരുമാനിച്ചു. അന്നു ആകെയുണ്ടായിരുന്ന 43 കോഫി ഹൗസുകളിൽ ജോലിചെയ്തിരുന്ന ആയിരത്തോളം തൊഴിലാളികളെ 1958 ൽ പിരിച്ചു വിട്ടു. ഇതിനെ എതിർത്ത എ കെ ഗോപാലൻ(എ.കെ.ജി) മിക്ക സംസ്ഥാനങ്ങളിലും ഇന്ത്യൻ കോഫിബോർഡ് വർക്കേഴ്സ് കോ-ഓപ്പറേറ്റീവ് സൊസൈറ്റികൾ രൂപവത്കരിച്ചു. ആദ്യ സംഘം ബാംഗ്ലൂരിൽ നിലവിൽ വന്നു.\n1958 ൽ തൃശൂരിൽ കേരളത്തിലെ ആദ്യ കോഫീ ഹൗസ് നിലവിൽ വന്നു.\nകേരളത്തിലെ കമ്മ്യൂണിസ്റ്റ് നേതാവായിരുന്ന എ കെ ഗോപാലൻ 1958-ൽ തൃശൂരിൽ രൂപം നൽകിയ ഇന്ത്യൻ കോഫീ വർക്കേഴ്സ് കോ-ഓപ്പറേറ്റീവ് സൊസൈറ്റി ഫെഡറേഷൻ എന്ന തൊഴിലാളി സഹകരണ സംഘമാണ് ഇന്ത്യൻ കോഫീ ഹൗസ് ശൃംഖല നടത്തുന്നത്. കേരളത്തിന്റെ വിവിധ ഭാഗങ്ങളിലായി അൻപതിലേറെ ഇന്ത്യൻ കോഫീ ഹൗസുകളുണ്ട്. കൂടാതെ കൊൽക്കത്ത തുടങ്ങിയ ഇന്ത്യയിലെ വൻനഗരങ്ങളിലും ഇവർ സാന്നിദ്ധ്യമറിയിച്ചിട്ടുണ്ട്.\nതൃശ്ശൂരിലെ ആദ്യകാല കമ്മ്യൂണിസ്റ്റ് നേതാവ് അഡ്വ. ടി കെ കൃഷ്ണൻ ആയിരുന്നു സംഘം പ്രസിഡണ്ട്. ഇന്ത്യ കോഫി ബോർഡ് ലേബർ യൂണിയൻ സംസ്ഥാന സെക്രട്ടറി എൻ എസ് പരമേശ്വരൻ പിള്ള സെക്രട്ടറിയും . കോഫി ഹൗസിൻറെ കഥ എന്ന പേരിൽ സ്ഥാപക സെക്രട്ടറി പരമേശ്വരൻ പിള്ള കോഫി ഹൗസിൻറെ ചരിത്രം എഴുതിയിട്ടുണ്ട് . കറന്റ് ബുക്സ്, തൃശൂർ പ്രസിദ്ധീകരിച്ച ഈ പുസ്തകം മികച്ച ജീവ ചരിത്രതിനുള്ള 2007ലെ അബുദാബി ശക്തി അവാർഡ് നേടി.\nതൊഴിലാളി സമരങ്ങൾക്കും വ്യവസായ സ്ഥാപനങ്ങളുടെ അടച്ചുപൂട്ടലുകൾക്കും പേരുകേട്ട കേരളത്തിൽ തൊഴിലാളികൾ നേരിട്ടു നടത്തുന്ന വിജയകരമായ സംരംഭം എന്ന പ്രത്യേകതയും ഇന്ത്യൻ കോഫീ ഹൗസിനുണ്ട്. അൻപതിലേറെ വർഷങ്ങളായിട്ടും ഈ കാപ്പി കേരളത്തിൽ ജനപ്രിയ ബ്രാൻഡായി നിലനിൽക്കുന്നു.\nവിക്കിമീഡിയ കോമൺസിലെ Indian Coffee House എന്ന വർഗ്ഗത്തിൽ ഇതുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ്.\n"https://ml.wikipedia.org/w/index.php?title=ഇന്ത്യൻ_കോഫീ_ഹൗസ്&oldid=3413787" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 14 ഓഗസ്റ്റ് 2020, സമയം: 04:54\nഈ താൾ അവസാനം തിരുത്തപ്പെട്ടത്: 04:54, 14 ഓഗസ്റ്റ് 2020.


Riyadh Saudi Arabia, First Published 20, Jul 2019, 2:37 PM IST\nജിദ്ദയിലാണ് മൂന്ന് പാകിസ്ഥാന് പൗരന്മാര് പൊലീസ് വേഷത്തിലെത്തി പീഡിപ്പിച്ചത്. ആയുധങ്ങളുമായി താമസ സ്ഥലത്തെത്തി ഇവര് സ്ത്രീയെ ഭീഷണിപ്പെടുത്തുകയായിരുന്നു. ഇവിടെയുണ്ടായിരുന്ന മറ്റൊരു സ്ത്രീയെയും പ്രതികള് പീഡിപ്പിക്കാന് ശ്രമിക്കുകയും വാതില് തകര്‍ക്കുകയും ചെയ്തിരുന്നു.\nറിയാദ്: സൗദി അറേബ്യയില് പൊലീസ് വേഷത്തിലെത്തി സ്ത്രീയെ പീഡ‍ിപ്പിച്ച കേസില് മൂന്ന് വിദേശികളുടെ വധശിക്ഷ നടപ്പാക്കി. മദ്യലഹരിയില് താമസ സ്ഥലത്ത് അതിക്രമിച്ച് കടന്നാണ് മൂന്ന് പാകിസ്ഥാന് പൗരന്മാര് സ്ത്രീയെ പീ‍ഡിപ്പിച്ചത്. പ്രതികള്‍ക്ക് വധശിക്ഷ നല്‍കാന് ക്രിമിനല് കോടതി നേരത്തെ ഉത്തരവിട്ടിരുന്നു. പിന്നീട് അപ്പീല് കോടതിയും സുപ്രീം കോടതിയും വധശിക്ഷാവിധി ശരിവെച്ചതോടെയാണ് ശിക്ഷ നടപ്പാക്കിയത്.\nജിദ്ദയിലാണ് മൂന്ന് പാകിസ്ഥാന് പൗരന്മാര് പൊലീസ് വേഷത്തിലെത്തി പീഡിപ്പിച്ചത്. ആയുധങ്ങളുമായി താമസ സ്ഥലത്തെത്തി ഇവര് സ്ത്രീയെ ഭീഷണിപ്പെടുത്തുകയായിരുന്നു. ഇവിടെയുണ്ടായിരുന്ന മറ്റൊരു സ്ത്രീയെയും പ്രതികള് പീഡിപ്പിക്കാന് ശ്രമിക്കുകയും വാതില് തകര്‍ക്കുകയും ചെയ്തിരുന്നു. പ്രതികളെ പിന്നീട് പൊലീസ് പിടികൂടി. വിചാരണയ്ക്കൊടുവില് പ്രതികള്‍ക്ക് വധശിക്ഷ നല്‍കാന് ക്രിമിനല് കോടതി ഉത്തരവിട്ടു. ഈ വിധി അപ്പീല് കോടതിയും സുപ്രീം കോടതിയും ശരിവെച്ചതോടെ വ്യാഴാഴ്ച സൗദി ആഭ്യന്തര മന്ത്രാലയം പ്രതികളുടെ ശിക്ഷ നടപ്പാക്കുകയായിരുന്നു.\nMolested in saudi


അനസ്വീയം| anasweeyem| anasweeyam: സലാം പറയല്\n“സത്യ വിശ്വാസികളേ, നിങ്ങളുടേതല്ലാത്ത വീടുകളില് നിങ്ങള് കടക്കരുത്. അനുവാദം ചോദിക്കുകയും ആ വീട്ടുകാര്‍ക്ക് സലാം പറയുകയും ചെയ്തിട്ടല്ലാതെ. അതാണു നിങ്ങള്‍ക്ക് ഗുണകരം. നിങ്ങള് ചിന്തിച്ചു ഗ്രഹിക്കുന്നതിനു വേണ്ടിയാണ് ഈ ഉപദേശം. ഇനി നിങ്ങള് അവിടെ ആരെയും കണ്ടെത്തിയില്ലെങ്കില് നിങ്ങള്‍ക്ക് സമ്മതം കിട്ടുന്നത് വരെ അവിടെ പ്രവേശിക്കരുത്. ‘തിരിച്ചു പോകുക’ എന്ന് നിങ്ങളോടു പറയപ്പെട്ടാല് നിങ്ങള് തിരിച്ചു പോകണം. അതാണ് നിങ്ങള്‍ക്ക് ഏറ്റം പരിശുദ്ധമായിട്ടുള്ളത്. അ ല്ലാഹു നിങ്ങളുടെ പ്രവര്‍ത്തനങ്ങളെക്കുറിച്ച് അറിയുന്നവനാണ്” (വി.ഖു: 24: 27,28)\nനിങ്ങള് യഥാര്‍ത്ഥ വിശ്വാസികളാവുന്നത് വരെ സ്വര്‍ഗത്തില് പ്രവേശിക്കുകയില്ല. പരസ്പരം സ്നേഹിക്കാതെ നിങ്ങള് യഥാര്‍ത്ഥ വിസ്വാസികളാവുകയുമില്ല.\nഞാന് നിങ്ങള്ക്ക് ഒരു കാര്യം പറഞ്ഞു തരട്ടെയോ, നിങ്ങള് അപ്രകാരം പ്രവര്‍ത്തിച്ചാല് നിങ്ങള്ക്ക് പരസ്പരം സ്നേഹം വര്‍ധിക്കും.\nഅവര് പറഞ്ഞു. ശരി, പ്രവാചകരേ .\nനിങ്ങള് പരസ്പരം സലാം പറയല് പതിവാക്കുക.


Headline kerala നിയമസഭാ തിരഞ്ഞെടു് പ്പില് വീട് കയറിയിറങ്ങിയുള്ള പ്രചാരണത്തിന് അഞ്ചുപേര് മാത്രം - www.headlinekerala.com\nനിയമസഭാ തിരഞ്ഞെടു് പ്പില് വീട് കയറിയിറങ്ങിയുള്ള പ്രചാരണത്തിന് അഞ്ചുപേര് മാത്രം\nകൊച്ചി: കോവിഡ് 19 മാര്‍ഗ്ഗനിര്‍ദ്ദേശങ്ങള് പ്രകാരമുള്ള നിയന്ത്രണങ്ങള്‍ക്ക് വിധേയമായി വീട് കയറിയിറങ്ങിയുള്ള പ്രചാരണത്തിന് അഞ്ചുപേര് മാത്രമേ പാടുള്ളൂ. മത്സരാര്‍ത്ഥികള് ഉള്‍പ്പടെയാണിത്. സ്ഥാനാര്‍ത്ഥികള്‍ക്കൊപ്പമുള്ള സുരക്ഷാ ഉദ്യോഗസ്ഥരെ(ഉണ്ടെങ്കില് മാത്രം) ഇതില് നിന്ന് ഒഴിവാക്കിയിട്ടുണ്ട്. റോഡ് ഷോകള് നടത്തുമ്പോള് ഒരേ നിരയില് അഞ്ചില്‍ക്കൂടുതല് വാഹനങ്ങള് പാടില്ല. (സുരക്ഷാ വാഹനങ്ങള് ഒഴികെ).\nകോവിഡ് 19 നിയന്ത്രണങ്ങള്‍ക്ക് വിധേയമായി പൊതുയോഗങ്ങള് / റാലികള് നടത്താം. പൊതുയോഗങ്ങള് നടത്തുന്നതിന് സര്‍ക്കാര് നിശ്ചയിച്ചിട്ടുള്ള ഇടങ്ങള് മാത്രമേ ഉപയോഗിക്കാവൂ. സ്ഥലങ്ങള് നിശ്ചയിച്ചുള്ള നോട്ടിഫിക്കേന് ജില്ല കളക്ടര് ഇറക്കുന്നതാണ്. വ്യക്തമായി അടയാളപ്പെടുത്തിയ എന്‍ട്രി / എക്സിറ്റ് പോയിന്‍റുകള് ഇവിടെ ഉണ്ടായിരിക്കണം. യോഗങ്ങളില് ഫെയ്‌സ് മാസ്കുകള്, സാനിറ്റൈസര്, തെര്‍മല് സ്കാനിംഗ് മുതലായ എല്ലാ കോവിഡ് 19 അനുബന്ധ ആവശ്യങ്ങളും ബന്ധപ്പെട്ട രാഷ്ട്രീയ പാര്‍ട്ടികളും സ്ഥാനാര്‍ത്ഥികളും ഉറപ്പുവരുത്തണം .\nനിര്‍ദ്ദേശങ്ങള് പാലിക്കാത്തവര്‍ക്കെതിരെ ഐ പി സിയിലെ സെക്ഷന് 188 പ്രകാരമുള്ള നിയമനടപടികള്‍ക്ക് പുറമെ, ദുരന്തനിവാരണ നിയമത്തിലെ 2005 ലെ സെക്ഷന് 51 മുതല് 60 വരെയുള്ള വകുപ്പുകള് അനുസരിച്ച് നടപടിക്ക് വിധേയമാകേണ്ടിവരും. പൊതു ഇടങ്ങള് അനുവദിക്കുന്നതിന് സുവിധ ആപ്ലിക്കേഷന് ഉപയോഗിക്കും. നിയമസഭാ തിരഞ്ഞെടുപ്പുമായി ബന്ധപ്പെട്ട് കോവിഡ് മാനദണ്ഡങ്ങളുടെ അടിസ്ഥാനത്തില് ഇത്തവണ കൊട്ടിക്കലാശം തിരഞ്ഞെടുപ്പ് കമ്മീഷന് ഒഴിവാക്കിയിട്ടുണ്ട്. നിയമസഭാ തിരഞ്ഞെടുപ്പിലേക്ക് ഉപയോഗിക്കുന്നതിനായി ആവശ്യമുള്ളതിലും 30 ശതമാനം വോട്ടിങ് യന്ത്രങ്ങള് അധികമായി തയ്യാറാക്കിയിട്ടുണ്ടെന്ന് ജില്ല കളക്‌ട്ര‍ര് പറഞ്ഞു. പോളിങ് ഉദ്യോഗസ്ഥര്‍ക്കൊഴികെയുള്ളവര്‍ക്ക് പരിശീലനം പൂര്‍ത്തീകരിച്ചതായും കളക്ടര് യോഗത്തെ അറിയിച്ചു.\n80 വയസ്സിന് മുകളില് പ്രായമായ സീനിയര് സിറ്റിസണ്, വോട്ടര് പട്ടികയില് ഭിന്നശേഷിക്കാര് എന്ന് രേഖപ്പെടുത്തിയിട്ടുള്ളവര്, കോവിഡ് രോഗികള്/ക്വാറന്റൈനില് കഴിയുന്നവര് എന്നിവര്‍ക്ക് പോസ്റ്റല് വോട്ട് ചെയ്യുന്നതിന് അനുമതി നല്‍കിയിട്ടുണ്ട്. കോവിഡ് മാനദണ്ഡ‍ങ്ങളുടെ പശ്ചാത്തലത്തില് 1000 ത്തിലധികം വോട്ടര്‍മാരുള്ള പോളിങ് ബൂത്തുകളില് അധിക പോളിങ് സ്റ്റേഷന് ഒരുക്കും. നിലവിലുള്ള 1705 പോളിങ് ബൂത്തുകള്‍ക്ക് പുറമേ 938 അധിക പോളിങ് സ്റ്റേഷനുകള് കൂടി ഇത്തവണ ഒരുക്കുന്നുണ്ട്. ജില്ലയില് 28 ഇടങ്ങളില് അധിക പോളിങ് ബൂത്തിന് കെട്ടിട സൗകര്യമില്ലാത്തതിനാല് അവിടെ പ്രത്യേകം പോളിങ് ബൂത്ത് നിര്‍മിക്കുമെന്ന് ജില്ല കളക്ടര് യോഗത്തില് അറിയിച്ചു.\nചാത്തന്നൂരില് ബിജെപി കോണ്‍ഗ്രസ് ധാരണ; ആരോപണവുമായി എല്‍ഡിഎഫ് സ്ഥാനാര്‍ഥി\nബാലുശേരി കരുമലയില് സിപിഎം ഓഫിസിന് നേരെ വീണ്ടും ആക്രമണം\nവീണയുടെ പോസ്റ്റര് വിവാദത്തില് വെട്ടിലായത് കടക്കാരന്; ‘എങ്ങനെയെങ്കിലും ഒഴിവാക്കി തരൂ’\nനിയമസഭാ തെരഞ്ഞെടുപ്പ്; കേരളത്തില് രേഖപ്പെടുത്തിയത് 74.06% പോളിംഗ്\nതെക്കന് കേരളം തുണയ്ക്കും; 85 സീറ്റുവരെ ലഭിക്കും


വനിതാ ക്ഷേമ പദ്ധതികളുമായി ആസാം സർക്കാർ\nഗുവാഹത്തി: വനിതാ ക്ഷേമ പദ്ധതികളും, നിയമങ്ങളുമായി ആസാം സർക്കാർ. പെൺകുട്ടികൾക്ക് സർവ്വകലാശാല വരെ സൗജന്യ പഠനത്തിനുള്ള അവസരം ഒരുക്കുമെന്ന് ആസാം ആരോഗ്യ വകുപ്പ് മന്ത്രി ഹിമൻത ബിസ്വ വ്യക്തമാക്കി. വിദ്യാഭ്യാസ സംബന്ധമായ യാത്രകൾ, പുസ്തകങ്ങൾ, ഫീസ്, ഭക്ഷണം എന്നിവയെല്ലാം പെൺകുട്ടികൾക്ക് സൗജന്യമായി നൽകുവാനാണ് സർക്കാർ തീരുമാനിച്ചിരിക്കുന്നത്.\nസ്ത്രീകൾക്കെതിരെയുള്ള അക്രമങ്ങൾക്ക് കടുത്ത ശിക്ഷ നൽകുമെന്നും സർക്കാർ അറിയിച്ചു. കൂടാതെ 18 വയസ്സിന് താഴെയുള്ള പെൺകുട്ടികളുടെ വിവാഹം നടത്തിയാൽ രക്ഷിതാക്കൾക്ക് ലഭിക്കുന്ന ശിക്ഷ കൂടുതൽ കർക്കശമാക്കി. ഇതിന് പുറമെ രക്ഷിതാക്കൾ സർക്കാർ ജീവനക്കാരാണെങ്കിൽ അവർക്ക് ജോലി നഷ്‌ടമാകും.\nഇനി മുതൽ രണ്ടിൽ കൂടുതൽ മക്കളുള്ളവർക്ക് സർക്കാർ ജോലി ലഭിക്കില്ലെന്നും സർക്കാർ അറിയിച്ചു. സർക്കാർ ജോലി ലഭിച്ച ശേഷം മക്കളുടെ എണ്ണം രണ്ടിൽ കൂടുതലായാൽ അവർക്ക് ജോലി നഷ്ടമാകും. കുടുംബാസൂത്രണ നിയമങ്ങൾ കർശനമാകുന്നതോടെ രണ്ട് മക്കളിൽ കൂടുതലുള്ളവർക്ക് ഇനി സർക്കാർ ജോലിയ്ക്ക് അപേക്ഷിക്കാനാകില്ല.\nസർക്കാർ ജോലി ലഭിക്കുന്നതിന് പുറമെ വീടുകൾ, ട്രാക്ടറുകൾ എന്നിങ്ങനെയുള്ള സർക്കാരിന്റെ ആനുകൂല്യങ്ങൾ ലഭിക്കുന്നതിനും ‘ഒരു ദമ്പതിയ്ക്ക് രണ്ട് കുട്ടികൾ മാത്രം’ എന്നത് നിർബന്ധമാക്കും. തിരഞ്ഞെടുപ്പിൽ മത്സരിക്കുന്നതിനും ഈ നിബന്ധന ഏർപ്പെടുത്തുവാൻ ആസാം സർക്കാർ ആലോചിക്കുന്നുണ്ട്.\nTags: all girlsarrestAssamAssam governmentAssam Health Ministerbooksdenying govt jobsdraftEducationfeesfreegovernment benefitsGuwahatiHimanta Biswa Sarmahostelsmore than2childrenmunicipal bodiesNo government joboffering homesover2kidsPanchayatspoor personspopulation policyproposesschemesschoolsexual abusestatetractorstransportationup to university levelviolenceWomen


Artistic – PostBoard.in\nദൈവശാസ്ത്രം – manurahim (poem)\n26 Mar 2020 28 Aug 2021\nഅറിയാത്ത അത്ഭുതങ്ങളെ എല്ലാം ദൈവം എന്ന് വിളിച്ചുഅറിഞ്ഞതെല്ലാം ശാസ്ത്രമായി മാറിഒടുവിൽ ദൈവത്തെപ്പറ്റി ശാസ്ത്രത്തോട് ചോദിച്ചപ്പോൾശാസ്ത്രം കൈമലർത്തി കാട്ടി. എന്നാൽ ദൈവത്തോട് ശാസ്ത്രത്തെ പറ്റി ചോദിച്ചപ്പോൾ അവിടെ പുതിയ ഒരുതരം ശാസ്ത്രം തന്നെ പിറന്നു വീണു. പുത്തൻ ശാസ്ത്രം മിടുക്കനാണ്. അവൻ വിശ്വാസിയുടെ…\nWar and the Small Nations – Kahlil Gibran (short-story)\nWar and the Small Nations Once, high aboveapasture, whereasheep andalamb were grazing, an eagle was circling and gazing hungrily down upon the lamb. And…\nവേശ്യയിലെ കൗതുകം – manurahim (poem)\nവേശ്യകളെ കാണുവാൻ എന്തൊരു രസമാണ്? എല്ലാവർക്കുമവർ കൗതുകമാണ്. പലർക്കും അത് ആഗ്രഹ സഫലീകരണം ആയിരിക്കുന്നു. കുറ്റം പറയാൻ പറ്റില്ല ആരേയും. കാമത്തിനപ്പുറം കാഴ്ചയുടെ സുഖവും അവർ നൽകുന്നു. കാണാൻ നല്ല ചന്തമുണ്ടവർക്ക്. ചായങ്ങൾ അവരുടെ മുഖം മോടി പിടിപ്പിച്ചിരിക്കുന്നു. അൽപ വസ്ത്രങ്ങൾ…\n16 Mar 20205Apr 2021\nA woman walks past damaged buildings in the rebel-controlled area of Maaret al-Numan town in Idlib province, Syria, May 13, 2016. REUTERS/Khalil Ashawi കൂരാ കൂരിരുട്ട്. മരങ്ങളുടെ മറ പറ്റിക്കൊണ്ട്, ഞാൻ ആ…\nദൈവങ്ങളും അവിശ്വാസിയും – മനു റഹീം (poem)\nചില മനുഷ്യർക്കും ജന്തുക്കൾകും ചിലർ ദൈവങ്ങളാണ് ദൈവം സ്നേഹമാണ് എന്ന് പറഞ്ഞു കേട്ടിട്ടുണ്ട്. എങ്കിൽ സ്നേഹം സ്നേഹമായി ഉള്ളപ്പോൾ അവിടെ ദൈവം എന്തിന്? സ്വയം മറന്നു കൊണ്ട്, മറ്റുള്ളർക്കു തണലേകാൻ മുൻപു പറഞ്ഞ ചിലർക്ക് അമാനുഷിക കഴിവുണ്ട്. തികച്ചും മാനുഷികമായ ഇത്തരം…\nBest ‘sanwre’ song covers\n5 Mar 2020 26 Mar 2020\n1. Enhanced VersionBy - BRIJWASI BROTHERS https://youtu.be/0sSx9tf_sfo 2. Outdoor and Raw, but the bestBy - Asad Abbas https://youtu.be/1CQB1dEmzCs 3. Girl VersionBy - Sniti Mishra https://youtu.be/UcViNzqZMjE 4. Qawwal version By -…\nBest malayalam short-films\n4 Mar 2020 17 Mar 2020\n1. Yaksham (യക്ഷം) https://youtu.be/MRDWQ3_EYck Direction : Jithin RajagopalProducer : Unnikrishnan DScreenplay, Dialogues : Lalji KattipparambanConcept & Cinematography : Rajeev Somasekharan 2. എന്റെ ഹൃദയത്തിൻറെ വടക്ക് കിഴക്കേ അറ്റത്ത് - (At the North…\nBest malayalam folk songs\n1. Enthinaadi poonkodiye - എന്തിനാടി പൂങ്കൊടിയേ https://youtu.be/kCsJ7hRlEdE Artist - Manikandan PerumbadappuAlbum - Panthirukulam 2. Palom palom nalla nadappalam https://youtu.be/cenDrTa3yOw Artist - Jithesh KakkidippuramAlbum - Kaithola paaya 3. POOTHAN - AATTAM…\n1. കടുംകാപ്പി - Kadumkappi https://youtu.be/K5s6A3laAXc Direction Music Vocals : Nikhil Chandran 2. കുന്നി - KUNNI https://youtu.be/vcG-LFLn1wQ Written & Directed by : NIKHIL TT Produced By : RAHEEM KHAN , ARUN…


പുഴ കടന്നുകഴിഞ്ഞാല്…ബോട്ടുപേക്ഷിക്കുക! - Career Magazine\nഎം ആർ കൂപ്മേയർ പരിഭാഷ : എം ജി കെ നായർ\nവിജയത്തിലേക്കുള്ള ഓട്ട മത്സരത്തില് ഉപയോഗശൂന്യമായ കാര്യങ്ങള് നിങ്ങള്‍ക്കു ഭാരമാകരുത്. “ഭാരം കുറച്ചു യാത്ര” ചെയ്യുന്നതിന്‍റെ ഗുണങ്ങള് പരിചയസമ്പന്നനായ സഞ്ചാരി പഠിച്ചിട്ടുണ്ട്.\nഅമൂല്യമായ അറിവ് നിറഞ്ഞതാണ് ഈ പഴഞ്ചൊല്ല്: “പുഴ കടന്നു കഴിഞ്ഞാല്… ബോട്ടുപേക്ഷിക്കുക”.\nവിജയത്തിലേക്കുള്ള തെരഞ്ഞെടുക്കപ്പെട്ട മാര്‍ഗ്ഗത്തിലെ തടസ്സങ്ങളില് ഒന്നായിരുന്നു “പുഴ” എന്നു സങ്കല്‍പ്പിക്കുക. പുഴ കടക്കുന്നതില് നിങ്ങളുടെ ബോട്ടിന്‍റെ വില വലുതായിരുന്നു.\nഎന്നാല് പുഴകടക്കാന് അതു നിങ്ങള്‍ക്ക് സഹായകരമായിത്തീര്‍ന്നുകഴിഞ്ഞാല്, അതുകൊണ്ട് നിങ്ങള്‍ക്ക് പിന്നെ യാതൊരു പ്രയോജനവുമില്ല. ബോട്ടിന് എന്തു വിലയായിരുന്നുവെന്നോ പുഴകടക്കാന് അതിന്‍റെ സേവനം എത്ര വലുതായിരുന്നുവെന്നോ ഉള്ളത് അപ്രസക്തമാണ് – നിങ്ങളുടെ ബോട്ടുകൊണ്ട് നിങ്ങള്‍ക്കിനി പ്രയോജനമില്ല. അതു നിങ്ങള്‍ക്കൊരു ഭാരമാണ്.\nഅതിനാല്,…… പുഴ കടന്നുകഴിഞ്ഞാല് ബോട്ട് ഉപേക്ഷിക്കുക.\nകാര്യങ്ങള്‍ക്ക് ഒരു നിഷ്ഠരതയുണ്ട്. ‘ഉയര്‍ച്ചയിലേക്കുള്ള വഴികള്’ എന്ന പുസ്തകത്തില് അതേപ്പറ്റി ഞാന് എഴുതിയിട്ടുണ്ട്.\nപ്രയോജനമില്ലാത്തവസ്തുക്കള് ഒരു ഭാരമായിത്തീരുന്നു. അവ നമ്മുടെ സ്ഥലം മെനക്കെടുത്തുന്നു. യഥാര്‍ത്ഥത്തിലുള്ള സ്ഥലം, (മിക്കപ്പോഴും മനസ്സിലെ സ്ഥലം) അവ നിങ്ങളെ വിഷമിപ്പിക്കുന്നവയാണെങ്കില്, വൈകാരികമായ സ്ഥലവും അത് കൈയടക്കുന്നു.\nനാഷണല് ബാസ് ചാമ്പ്യന് ആയിരുന്നപ്പോള് മീന് പിടിക്കുന്നതിനുള്ള 1500 കെണികള് ഞാന് വാങ്ങി! ഇപ്പോള് അവ എനിക്കാവശ്യമില്ല. ഭാവിയില് അവയില് ചിലത് മാത്രം ഞാന് ഉപയോഗിച്ചേക്കാം. എന്നിട്ടും അവയെ ഞാന് ഉപേക്ഷിക്കുന്നില്ല. ഒന്നുപോലും ബാസിനെ പിടിക്കാന് ഒരിക്കലും ഉപയോഗിക്കാത്ത അനേകങ്ങള് പോലും!\nകാര്യങ്ങളുടെ നിഷ്ഠരതയില് ഞാന് കുടുങ്ങിപ്പോയിരിക്കുന്നു. നമ്മളില് മിക്കവരും അങ്ങനെ തന്നെ.\nമീന് പിടിക്കുന്നതിനുള്ള കെണികളെപ്പറ്റിയുള്ള എന്‍റെ കൊച്ചു കിറുക്ക് സഹിക്കുക. എന്നാല് നിങ്ങള്‍ക്കൊരു മുന്നറിയപ്പ് തരാനുണ്ട്.\nഉപയോഗം കഴിഞ്ഞാല് വലിച്ചെറിയാതെ കൊണ്ടുനടന്നാല് വലിയ ഭാരമായിത്തീരുന്ന വളരെ വലിയ കാര്യങ്ങളുണ്ട്.\nഭൂതകാലത്തിന്‍റെ എണ്ണമറ്റ, ഉപയോഗശൂന്യങ്ങളായ, ഭാരങ്ങളും വലിച്ചിഴച്ച് ജീവിതം ക്ലേശഭൂയിഷ്ഠമാക്കരുത്.\nമുന് കാലങ്ങളില് വലിച്ചുകൂട്ടിയിട്ടുള്ള, ഇപ്പോള് ഉപയോഗശൂന്യവും ആവശ്യമില്ലാത്തവയുമായ വസ്തുക്കള് വേണ്ടെന്നു വെയ്ക്കുമെങ്കില് – ശാരീരികമായും മാനസികമായും വൈകാരികമായും – നിങ്ങളുടെ ജീവിതം വന്‍തോതില് നിങ്ങള് ലഘൂകരിക്കുകയും ജീവിതവിജയത്തിലേക്കുള്ള പുരോഗതിയുടെ വേഗത നിങ്ങള് വര്‍ദ്ധിപ്പിക്കുകയും ചെയ്യും.\nഅവയെല്ലാം പോകട്ടെ! ജീവിതം ലഘൂകരിക്കുക! കാര്യങ്ങള് ലളിതമാക്കുക! അത്യാവശ്യമില്ലാത്തതെല്ലാം വലിച്ചെറിഞ്ഞ് നിങ്ങളുടെ ജീവിതപാത സുഗമമാക്കുക!\n“കാര്യങ്ങളുടെ നിഷ്ഠരത”യില് നിന്നും നിങ്ങള് സ്വയം മോചിതനാകുക.\n“പുഴകടന്നുകഴിഞ്ഞാല് – ബോട്ട് ഉപേക്ഷിക്കുക!”\nTagsProven Success Methods\nകേന്ദ്ര അര്‍ദ്ധ സര്‍ക്കാര് സ്ഥാപനത്തില് ഒഴിവുകൾ\nArticles, Career News, Career News, Malayalam Articles, Personality Development\nഏതു പ്രശ്നവും നിരുപദ്രവകരമാക്കാം ; കുഴപ്പം ഒഴിവാക്കുന്നതിലൂടെ!\nഫോണ് സംഭാഷണം , രസകരമാക്കുക!\nസര്‍ക്കാര് വനിതപോളിടെക്‌നിക് : വിവിധ തസ്തികകളില് നിയമനം\nമെഡിക്കൽ, ഡെൻറൽ : സംസ്ഥാന റാങ്ക് പട്ടിക ജൂലൈ നാലിന്\nഗസ്റ്റ് ഇന്‍സ്ട്രക്ടര്: അഭിമുഖം 11ന്


ഇന്ത്യ ശക്തമായ തിരിച്ചുവരവ് നടത്തും : ആർബിഐ ഗവർണർ\nഇന്ത്യ ശക്തമായ തിരിച്ചുവരവ് നടത്തുമെന്ന് ആർബിഐ ഗവർണർ ശക്തികാന്ത ദാസ്. രാജ്യത്തെ സാമ്പത്തിക സാഹചര്യങ്ങൾ സൂക്ഷ്മമായി നിരീക്ഷിക്കുകയാണെന്നും ഇന്ത്യ 1.9% വളർച്ചാ നിരക്ക് നിലനിർത്തുമെന്ന് പ്രതീക്ഷുന്നുവെന്നും ശക്തികാന്ത ദാസ് പറഞ്ഞു.\nഅടിയന്തര നടപടികൾ സ്വീകരിക്കേണ്ട സാഹചര്യമാണ് രാജ്യത്തുള്ളതെന്ന് ശക്തികാന്ത ദാസ് പറയുന്നു. പല മേഖലകളും സാമ്പത്തിക പ്രതിസന്ധി നേരിടുന്നുണ്ട്. മാർച്ചിൽ വാഹന വിപണി കുത്തനെ ഇടിഞ്ഞു. ഉത്പാദന സൂചിക കഴിഞ്ഞ നാല് മാസമായി ഏറ്റവും താഴ്ന്ന നിലയിലാണെന്നും അദ്ദേഹം അറിയിച്ചു. ആഗോള സാമ്പത്തിക മേഖലയിൽ സ്ഥിതി ഗുരുതരമാണ്. സേവന മേഖലയിൽ വലിയ ഇടിവുണ്ടായി. എന്നാൽ രാജ്യത്തിന്റെ വിദേശ നാണ്യ ശേഖരം ഭദ്രമാണെന്ന് അദ്ദേഹം കൂട്ടിച്ചേർത്തു.\nലോക്ക്ഡൗൺ ബാങ്കുകളുടെ പ്രവർത്തനം തടസപ്പെടുത്തിയില്ല. ബാങ്കുകളും ധനകാര്യ സ്ഥാപനങ്ങളും അവസരത്തിനൊത്ത് ഉയർന്നു. 91% എടിഎമ്മുകളും പ്രവർത്തിച്ചു. 2020-21 വർഷത്തിൽ 7.4% വളർച്ച ഇന്ത്യ നടത്തുമെന്ന് പ്രതീക്ഷിക്കുന്നുവെന്നും അദ്ദേഹം കൂട്ടിച്ചേർത്തു. വിപണിയിൽ ധനലഭ്യത ഉറപ്പുവരുത്തുമെന്നും അദ്ദേഹം പറഞ്ഞു.\nകൊവിഡ് കാലത്ത് സേവനം നടത്തുന്ന ആരോഗ്യ പ്രവർത്തകരെ അഭിനന്ദിക്കാനും അദ്ദേഹം മറന്നില്ല.\nStory Highlights- RBI,\nRead more on: RBI\nഅടിസ്ഥാന നിരക്കുകളിൽ മാറ്റമില്ല; കൊവിഡ് കാല ധനനയം പ്രഖ്യാപിച്ച് ആർബിഐ\nവായ്പാ മോറട്ടോറിയം കാലാവധി നീട്ടില്ല\nകൊവിഡിനെ തുടർന്നുള്ള സാമ്പത്തിക പ്രതിസന്ധിയിൽ നിസാഹായത വ്യക്തമാക്കി ആർബിഐ


HC stays court trial in actress attack case\nനടിയെ ആക്രമിച്ച കേസ്; വിചാരണ വെള്ളിയാഴ്ച വരെ നിര്‍ത്തിവെച്ചു\nവിചാരണ കോടതിയുടെ വീഴ്ചകൾ ചൂണ്ടിക്കാട്ടി സർക്കാർ സത്യവാങ്മൂലം സമർപ്പിച്ച പശ്ചാത്തലത്തിലാണ് ഹൈക്കോടതിയുടെ നടപടി\nPublished on : 02 Nov, 2020 , 6:11 am\nകൊച്ചി: നടിയെ അക്രമിച്ച കേസില് വിചാരണ നിര്‍ത്തിവെക്കാന് ഹൈക്കോടതി ഉത്തരവായി. വെള്ളിയാഴ്ച വരെ വിചാരണ നിര്‍ത്തിവെക്കാനാണ് നിര്‍ദേശം. വിചാരണ കോടതിയുടെ വീഴ്ചകൾ ചൂണ്ടിക്കാട്ടി സർക്കാർ സത്യവാങ്മൂലം സമർപ്പിച്ച പശ്ചാത്തലത്തിലാണ് ഹൈക്കോടതിയുടെ നടപടി.\nജഡ്ജിക്കെതിരെ ഗുരുതര ആരോപണവുമായി സംസ്ഥാന സര്‍ക്കാര് നേരത്തെ രംഗത്തു വന്നിരുന്നു. കേസിന്റെ വിചാരണ നിലവിലെ കോടതിയില് നിന്ന് മാറ്റണമെന്നാവശ്യപ്പെട്ട് ഹൈക്കോടതിയില് സമര്‍പ്പിച്ച സത്യവാങ്മൂലത്തിലാണ് മൊഴി രേഖപ്പെടുത്തുന്നതില് വീഴ്ച പറ്റിയെന്നതടക്കമുള്ള ആരോപണങ്ങള് സര്‍ക്കാര് ഉന്നയിച്ചിരിക്കുന്നത്.\nമഞ്ജുവിന്റെയടക്കം മൊഴി രേഖപ്പെടുത്തുന്നതില് വീഴ്ച; വിചാരണക്കോടതിക്കെതിരെ സർക്കാർ\nകേസിലെ മുഖ്യ സാക്ഷികളിൽ ഒരാളായ മഞ്ജു വാര്യരുടെ മൊഴി കോടതി രേഖപ്പെടുത്തിയില്ലെന്ന് സർക്കാർ ചൂണ്ടിക്കാട്ടി.\nകേസിലെ എട്ടാം പ്രതി ദിലീപ് മകളെ ഉപയോഗിച്ച് സ്വാധീനിക്കാൻ ശ്രമിച്ചുവെന്നായിരുന്നു മഞ്ജുവിന്റെ മൊഴി. വിചാരണ കോടതി ഇത് രേഖപ്പെടുത്തിയിട്ടില്ലെന്നാണ് സർക്കാർ ഹൈക്കോടതിയെ അറിയിച്ചത്. ഇരയായ നടി പറഞ്ഞ പല കാര്യങ്ങളും കോടതി രേഖപ്പെടുത്തിയിട്ടില്ല. പല കാര്യങ്ങളും കണ്ടില്ലെന്ന് നടിച്ചു.\nനടിയെ വകവരുത്തുമെന്ന് ദിലീപ് ഭാമയോട് പറഞ്ഞുവെന്ന മൊഴി കേട്ടറിവ് മാത്രമല്ലേയെന്ന് കോടതി ചോദിച്ചു. പല സാക്ഷികളെയും അപമനിച്ചിട്ടും കോടതി ഇടപെട്ടില്ലെന്നും നടി വ്യക്തമാക്കി. അതിനിടെ കോടതി നിഷ്പക്ഷമല്ലെന്ന് പറയാനാകുമോ എന്ന് ഹൈക്കോടതി ചോദിച്ചു. ഇതിന് പിന്നാലെയാണ് വെള്ളിയാഴ്ച വരെ വിചാരണ നിർത്തിവച്ചുകൊണ്ട് കോടതി ഉത്തരവിട്ടത്.\nകേസിന്റെ വിചാരണയ്ക്കായി ഹൈക്കോടതിയാണ് പ്രത്യേക കോടതിയെ നിയോഗിച്ചിരുന്നത്. അടച്ചിട്ട കോടതിയിലായിരുന്നു വിചാരണ നടന്നിരുന്നത്.


സാംസങിനെതിരെ പേറ്റന്റ് കേസില് ആപ്പിളിന് വിജയം | Apple wins key patent case against rival Samsung in US - Malayalam Oneindia\nസാംസങിനെതിരെ പേറ്റന്റ് കേസില് ആപ്പിളിന് വിജയം\nPublished: August 12 2013, 15:59 [IST]\nന്യൂയോര്‍ക്ക്: സാംസങിനെതിരെ കൊടുത്ത പേറ്റന്റ് കേസില് ആപ്പിള് വിജയം. അമേരിക്കയിലെ അന്താരാഷ്ട്ര ട്രേഡ് കമ്മീഷനാണ് ആപ്പിളിന് അനുകൂലമായി വിധി പുറപ്പെടുവിച്ചത്.\nമൊബൈല് ഫോണുകളിലും മീഡിയ പ്ലെയറുകളിലും ടാബ്ലറ്റുകളിലും സാംസങ് പേറ്റന്റ് നിയമങ്ങള് ലംഘിച്ചുവെന്നാണ് കമ്മീഷന്റെ കണ്ടെത്തല്. ആപ്പിളിന്റെ സാങ്കേതിക വിദ്യകള് ഉപയോഗിച്ച് സാംസങ് നിര്‍മിച്ച ഫോണുകള് കമ്മീഷന് അമേരിക്കയില് നിരോധിക്കുകയും ചെയ്തു.\nകമ്മീഷന് ആപ്പിളിന് അനുകൂലമായി തീരുമാനമെടുത്തെങ്കിലും അമേരിക്കന് പ്രസിഡന്റ് ബരാക് ഒബാമ വിധി തടഞ്ഞുവച്ചിരിക്കുകയാണ്. അറുപത് ദിവസങ്ങള്‍ക്കുള്ളില് പ്രിസഡന്റ് കമ്മീഷന്റെ തീരുമാനം പരിശോധിച്ച് അവസാന തീരുമാനമെടുക്കും. എന്തായാലും വിധി മറികടന്നുകൊണ്ടൊരു തീരുമാനം ഒബാമ എടുക്കില്ലെന്നാണ് നിരീക്ഷകരുടെ വിലയിരുത്തല്.\nആപ്പിളിന്റെ ടച്ച് സ്‌ക്രീന് സാങ്കേതിക വിദ്യയുടെ പാറ്റെന്റ് ആയ സ്റ്റീവ് ജോബ്‌സ് പാറ്റെന്റും ഉപകരണങ്ങളിലെ ഓഡിയോ സോക്കറ്റ് പാറ്റെന്റും സാംസങ് കട്ടെടുത്തു എന്നായിരുന്നു ആരോപണം. ആപ്പിളിന്റെ രണ്ട് പേറ്റന്റുകളുടെ പേരില് തങ്ങളുടെ മൊബൈല് ഫോണുകള് നിരോധിക്കാനുള്ള ട്രേഡ് കമ്മീഷന്റെ തീരുമാനം നിരാശാജനകമാണെന്നാണ് സാംസങ് പ്രതിനിധികള് പ്രതികരിച്ചത്.\nആപ്പിളും സാംസങും തമ്മില് പേറ്റന്റ് യുദ്ധം തുടങ്ങിയിട്ട് വര്‍ഷങ്ങളായി. 10 രാജ്യങ്ങളില് ഇത് സംബന്ധിച്ച് കേസുകള് നടന്നുകൊണ്ടിരിക്കുകയാണ്. വിപണിയില് ആപ്പിള് മൊബൈലുകളെ പിന്തള്ളി സാംസങ് കുതിച്ചു തുടങ്ങിയപ്പോഴാണ് സ്മാര്‍ട്ട് ഫോണ് രംഗത്തെ ആഗോള ഭീമന്‍മാര് തമ്മില് നിയമ യുദ്ധവും തുടങ്ങിയത്.\nമറ്റൊരു പേറ്റന്റ് കേസില് സാംസങ് ആപ്പിളിന് നൂറ് കോടി ഡോളര് നഷ്ടപരിഹാരം നല്‍കാന് കോടതി ഉത്തരവിട്ടിരുന്നു. എന്നാല് പിന്നീട് പിഴ നാല്‍പത്തിയഞ്ച് കോടി ഡോളറാക്കി ഇളവ് ചെയ്തിരുന്നു. ഇതിനെതിരെ ആപ്പിള് അപ്പീല് കൊടുത്തിട്ടുണ്ട്. ഈ കേസില് ഇതുവരെ അന്തിമ വിധി വന്നിട്ടില്ല.\napple samsung patent smart phone america ആപ്പിള് സാംസങ് പേറ്റന്‍റ് സ്മാര്‍ട്ട് ഫോണ് അമേരിക്ക\nStory first published: Monday, August 12, 2013, 15:59 [IST]


ടിപ്പർ മുതലാളിയുടെ ഗുണ്ടായിസം നടുറോഡിൽ ഡ്രൈവറെ മർദ്ദിച്ചു.The driver of the tipper boss' gang was beaten in the middle of the road. Punalur News \nഹോം Kadakkal ടിപ്പർ മുതലാളിയുടെ ഗുണ്ടായിസം നടുറോഡിൽ ഡ്രൈവറെ മർദ്ദിച്ചു.The driver of the tipper boss' gang was beaten in the middle of the road.\nടിപ്പർ മുതലാളിയുടെ ഗുണ്ടായിസം നടുറോഡിൽ ഡ്രൈവറെ മർദ്ദിച്ചു.\nനഗരൂർ മണിമേട എന്ന പതിനഞ്ചോളം ടിപ്പർ വാഹന മുതലാളിയാണ് ആഡംബര വാഹനത്തിൽ ഈ അഭ്യാസം കാണിക്കുന്നത്.ഇയാൾ കാണിക്കുന്ന അഭ്യാസ പ്രകടനം പിന്നിൽ നിന്ന് വന്ന വാഹനത്തിലിരുന്ന് ഫോണിൽ പകർത്തിയതാണ് പ്രകോപനത്തിന് കാരണം.\nതിരുവനന്തപുരം നഗരൂരിലാണ് സംഭവം. ഇന്നലെ വൈകുന്നേരം മൂന്നു മണിയോടെ വിഴിഞ്ഞം പദ്ധതിക്കായി ലോഡുമായി പോകുന്ന വാഹനത്തിനു മുന്നിൽ അഭ്യാസ പ്രകടനം നടത്തുന്ന വാഹനത്തിൻറെ ദൃശ്യങ്ങളാണ് ഇത്.\nപതിനഞ്ചോളം ടിപ്പറുളള മുതലാളിയാണ് വാഹനത്തിന് സൈഡ് നൽകാതെ ഈ അഭ്യാസം കാണിക്കുന്നത്. ഇയാൾ നഗരൂർ അടക്കി വാഴുന്ന ആളാണന്ന് പറയുന്നുമുണ്ട്.നഗരൂരിലും പരിസരപ്രദേശങ്ങളിലും ഇയാൾക്ക് എന്തും കാണിക്കാം.\nഇവിടെ ഇയാൾ ആഡംബര വാഹനത്തിൽ നടുറോഡിൽ കാണിക്കുന്ന അഭ്യാസ പ്രകടനത്തിന്റെ ദ്യശ്യങ്ങൾ എടുക്കുന്നത് റിവ്യൂ ഗ്ലാസ്സിലൂടെ കാണുന്ന ഇയാൾ വാഹനം നിർത്തി ഇറങ്ങുകയും വീഡിയോ എടുത്തവര് സഞ്ചരിച്ച വാഹനത്തിന്റെ ഡോർ വലിച്ച് തുറന്ന് ഡ്രൈവറയും ക്ലീനറേയും വണ്ടിയില് കയറി മർദ്ദിക്കുകയായിരുന്നു എന്ന് ടിപ്പര് തൊഴിലാളികള് പറഞ്ഞു.\nമർദ്ദനത്തിൽ ഗുരുതര പരിക്കേറ്റ ഇരുവരെയും കടയ്ക്കൽ താലൂക്ക് ആശുപത്രിയിൽ പ്രവേശിപ്പിച്ചു. ഇയാളുടെ മർദ്ദനത്തിൽ പരുക്കേറ്റത് ചിതറ സ്വദേശികൾക്കാണ്.


എയര്‍ബ്രഷ് ആര്‍ട്ട്- കലാകാരൻ അജയന് മുദ്രയെ പരിചയപ്പെടാം | Nammude Kodakara\nഎയര്‍ബ്രഷ് ആര്‍ട്ട്- കലാകാരൻ അജയന് മുദ്രയെ പരിചയപ്പെടാം\nin: Slider, കലാ കായിക വാര്‍ത്തകള്, വെള്ളികുളങ്ങര\nആര്‍ട്ടിസ്റ്റ് അജയന് മുദ്ര 1988 മുതല് പ്രൊഫഷണല് ആര്‍ട്ടിസ്റ്റായി ജോലിചെയ്തുവരുന്നു. 13 വര്‍ഷം മുദ്ര ദി ആര്‍ട്ട് പീപ്പ്ള് എന്ന സ്വന്തം സ്ഥാപനം കോടാലിയില് നടത്തിയിരുന്നു. ഇപ്പോള് 13 വര്‍ഷമായി കുവൈത്തിലും,മസ്‌കത്തിലുമായി ഒരു അമ്യൂസ്‌മെന്റ് പാര്‍ക്കില് ഇന്റീരിയല് ഡിസൈനിംങ്ങും, എയര്‍ബ്രഷ് ആര്‍ട്ടിസ്റ്റുമായുംജോലി ചെയ്യുന്നു. വെള്ളിക്കുളങ്ങര കൊടുങ്ങ സ്വദേശിയാണ് ആര്‍ട്ടിസ്റ്റ് അജയന്. ഫോണ് +918943089196\nകണ്ണഞ്ചിക്കുന്ന ചിത്രങ്ങള് വരക്കാനുള്ള കഴിവ് എടുത്തുപറയേണ്ടതുതന്നെയാണ്. അദ്ദേഹത്തിന് നമ്മുടെ കൊടകര ഡോട്ട് കോമിന്റെ എല്ലാവിധ ആശംസകളും….


കുവൈത്തിൽ കഴിഞ്ഞ മൂന്നു മാസത്തിനിടെ 700ഓളം താമസ നിയമലംഘകർ പൊലീസിന്റെ പിടിയിലായി\nഅറസ്റ്റിലായവരിൽ 200പേരെ കഴിഞ്ഞ ആഴ്ച നാടുകടത്തി\n10 Feb, 2020 at 11:47 PM\nകുവൈത്തിൽ കഴിഞ്ഞ മൂന്ന് മാസത്തിനിടെ 700ഓളം താമസ നിയമലംഘകർ പൊലീസിന്റെ പിടിയിലായാതായി മാൻപവർ അതോറിറ്റി. ആഭ്യന്തരമന്ത്രാലയത്തിലെ വിവിധ വകുപ്പുകൾ സംയുക്തമായി നടത്തിയ പരിശോധനകളിലാണ് രാജ്യത്തിന്റെ പല ഭാഗങ്ങളിൽ നിന്നായി ഇത്രയും പേർ പിടിയിലായത്.\nഅറസ്റ്റിലായവരിൽ 200പേരെ കഴിഞ്ഞ ആഴ്ച നാടുകടത്തിയതായും ബാക്കിയുള്ളവർക്കെതിരെയുള്ള നിയമനടപടികള് പൂര്‍ത്തീകരിച്ചുവരികയാണെന്നും മാന്‍പവര് അതോറിറ്റി അറിയിച്ചു. അനധികൃതമായി സ്വകാര്യമേഖലയിലും സ്‌പോൺസറുടെ കൂടെയല്ലാതെയും ജോലി ചെയ്തവരാണ് പിടിയിലായവരിൽ കൂടുതലും.\nരാജ്യത്തെ വാണിജ്യസമുച്ചയങ്ങളും മറ്റും കേന്ദ്രീകരിച്ചു വരും ദിവസങ്ങളിൽ കൂടുതൽ പരിശോധനകൾ ഉണ്ടാകുമെന്നും അധികൃതർ മുന്നറിയിപ്പ് നൽകി. താമസ നിയമലംഘകരെ പിടികൂടാൻ പ്രത്യേക കാമ്പയിൻ ആരംഭിക്കാൻ ആഭ്യന്തര മന്ത്രാലയം നീക്കം ആരംഭിക്കുന്നതായി റിപ്പോർട്ടുണ്ട്. ഏകദേശം ഒന്നേകാൽ ലക്ഷം വിദേശികൾ ഇഖാമയില്ലാതെ രാജ്യത്ത് തങ്ങുന്നുണ്ടെന്ന കണ്ടെത്തലിന്റെ അടിസ്‌ഥാനത്തിലാണ് പുതിയ നീക്കം.\nഫാമുകള്, വ്യവസായ മേഖലകള്, ടൌൺ ഷിപ്പുകൾ എന്നിവ കേന്ദ്രീകരിച്ചു പരിശോധനയുണ്ടാവുമെന്നാണ് സൂചന. ഇതിനായി മാൻപവർ അതോറിറ്റി, മുനിസിപ്പാലിറ്റി, താമസകാര്യ വകുപ്പ് വാണിജ്യ മന്ത്രാലയം ഉദ്യോഗസ്ഥർ ഉൾപ്പെടുന്ന ടാസ്ക് ഫോഴ്സ് രുപീകരിക്കാനാണ് ആഭ്യന്തരമന്ത്രാലയത്തിന്റെ പദ്ധതി.


മാലിന്യസംസ്‌കരണ രീതികളും ഉപയോഗപ്പെടുത്തിനാടാകെ ശുചിയാക്കാനാകണം – മുഖ്യമന്ത്രി\nJanuary 22, 2020 January 22, 2020 indiantruthblog\nതിരുവനന്തപുരം:എല്ലാ മാലിന്യസംസ്‌കരണ രീതികളും ഉപയോഗപ്പെടുത്തി നാടാകെ ശുചിയാക്കാനാകണമെന്ന് മുഖ്യമന്ത്രി പിണറായി വിജയൻ പറഞ്ഞു. ഹരിതകേരളം മിഷന്റെ ആഭിമുഖ്യത്തിൽ സംഘടിപ്പിക്കുന്ന ശുചിത്വസംഗമം 2020ന്റെ ഉദ്ഘാടനവും മുഖ്യമന്ത്രിയുടെ ഹരിത അവാർഡുകളുടെ വിതരണവും കനകക്കുന്ന് സൂര്യകാന്തിയിൽ നിർവഹിച്ചുസംസാരിക്കുകയായിരുന്നു അദ്ദേഹം.\nഎന്നാൽ ചില പഴയശീലങ്ങൾ പലരും തുടരുന്ന നിലയുണ്ട്. അതുകൊണ്ടുതന്നെ കൂടുതൽ നല്ലനിലയിൽ ശുചീകരണ കാര്യങ്ങൾ പൂർണതയിൽ എത്തിക്കാനാകണം. പരിസരത്തിനൊപ്പം ജലസ്രോതസുകളും ശുദ്ധമായിരിക്കണം. പാഴ്‌വസ്തുക്കൾ വലിച്ചെറിയാനുള്ള സ്ഥലമായാണ് പലരും ജലസ്രോതസുകളെ കണ്ടിരുന്നത്. ഇതുമൂലം പലയിടത്തും വെള്ളത്തിന്റെ നിറം തന്നെ നഷ്ടപ്പെട്ടു. പാർവതീപുത്തനാറിന്റെ പഴയസ്ഥിതി നാം ഓർക്കണം. ഇപ്പോൾ ജലപാതയുമായി ബന്ധപ്പെട്ട് ശുചിയാക്കിയപ്പോഴാണ് അവിടെ വെള്ളത്തിന്റെ നിറം വീണ്ടെടുക്കാനായത്.\nPrevious തീരം ഗ്രന്ഥാലയം ഭരണഘടന സംരക്ഷണ സദസ്സ് സംഘടിപ്പിച്ചു.\nNext യു.എ.ഇയിൽ ടെക്‌നീഷ്യൻമാരുടെ നിയമനം


ഈ മാസവും അധികമഴയ്ക്ക് സാധ്യത ; ഒമ്പതു ദിവസത്തിനിടെ ലഭിച്ചത് 221 മില്ലിമീറ്റര് ; രണ്ടാം പാദത്തില് ക - Samakalika Malayalam\nഈ മാസവും അധികമഴയ്ക്ക് സാധ്യത ; ഒമ്പതു ദിവസത്തിനിടെ ലഭിച്ചത് 221 മില്ലിമീറ്റര് ; രണ്ടാം പാദത്തില് കനത്ത ചൂട് ?\nBy സമകാലിക മലയാളം ഡെസ്‌ക് | Published: 10th September 2019 12:31 PM |\nLast Updated: 10th September 2019 12:31 PM | A+A A- |\nതിരുവനന്തപുരം : കേരളത്തില് ഈ മാസവും അധിക മഴയ്ക്ക് സാധ്യതയെന്ന് വിലയിരുത്തല്. സെപ്തംബറില് മണ്‍സൂണ് വിഹിതമായി 244 മില്ലീമീറ്റര് മഴയാണ് കാലാവസ്ഥ വകുപ്പ് കണക്കുകൂട്ടുന്നത്. എന്നാല് ഇതിന്റെ ബഹുഭൂരിപക്ഷവും ഇതിനകം ലഭിച്ചു കഴിഞ്ഞു. ഒമ്പതു ദിവസത്തിനിടെ 221 മില്ലീമീറ്റര് മഴയാണ് കേരളത്തില് ലഭിച്ചത്. ഇതോടെ ഈ മാസവും അധികമഴയ്ക്കുള്ള സാധ്യത തെളിഞ്ഞു.\nതിരുവോണ നാളായ ബുധനാഴ്ച മിതമായ തോതിലുള്ള മഴയേ ഉണ്ടാകൂ എന്നാണ് കാലാവസ്ഥ വകുപ്പിന്റെ നിഗമനം. 1.33 സെന്റിമീറ്റര് മഴയാണ് പ്രതീക്ഷിക്കുന്നത്. പ്രത്യേകിച്ചും മധ്യ-തെക്കന് ജില്ലകളിലാണ് മഴ പ്രതീക്ഷിക്കപ്പെടുന്നത്. ഇതോടെ ഓണാഘോഷത്തിന് കല്ലുകടിയായി നേരിയ മഴയുമെത്താമെന്ന സൂചനയാണ് നല്‍കുന്നത്.\nറഡാര് ചിത്രങ്ങളില് മേഘം മാറി മാനം തെളിഞ്ഞു വരുന്നത് പ്രതീക്ഷ പകരുന്നുണ്ട്. ഇത് മഴ കുറയുന്നതിന് കാരണമാകുമെന്ന് കണക്കാക്കപ്പെടുന്നു. നിലവില് രണ്ടു മുതല് ഏഴു സെക്കന്‍ഡ് നീളുന്ന അതീതീവ്ര മഴയാണ് പെയ്യുന്നത്. അതിനുശേഷം കടുത്ത വെയിലും. 31 ഡിഗ്രി സെല്‍ഷ്യസിലേക്ക് വരെ ചൂട് ഉയരുന്നു. മണ്‍സൂണ് രണ്ടാംഘട്ടത്തിലെ രണ്ടാംപാദത്തില് തന്നെ ചൂട് കൂടുന്ന സാഹചര്യം, വരും നാളുകളില് താപനില വീണ്ടും ഉയരുമെന്നതിന്റെ സൂചനയാണെന്നും വിദഗ്ധര് മുന്നറിയിപ്പ് നല്‍കുന്നു.\nസൂര്യന് ദക്ഷിണായനത്തിന്റെ ഭാഗമായ ഭൂമധ്യരേഖയോട് അടുക്കുന്ന സാഹചര്യത്തില് മാര്‍ച്ച് മാസത്തിന് തുല്യമായ ചൂടാണ് അനുഭവപ്പെടുന്നത്. സെപ്തംബര് 23 വരെ ഇതേ നില തുടരാനാണ് സാധ്യത. മഴ വിട്ടുനില്‍ക്കുകയാണെങ്കില് ചൂട് ഇനിയും കൂടിയേക്കുമെന്നും വിദഗ്ധര് സൂചിപ്പിക്കുന്നു.\nഅധിക മഴ മണ്‍സൂണ് കാലാവസ്ഥ വകുപ്പ്


'അങ്കിള്... അങ്കിള്... എന്റെ മുടിയും എടുക്കണം...' | Dr.PV Gangadharan | Cancer awareness\nവേദിയില് എനിക്ക് ഒരു കുഞ്ഞുപൂച്ചെണ്ടുമായി ഒരു കൊച്ചുമിടുക്കി കയറിവന്നു. ആ പൂച്ചെണ്ടിനെക്കാള് ഭംഗിയും ഹൃദ്യതയുമുണ്ട് അവള്‍ക്ക്.\nPublished: Feb 14, 2018, 11:06 AM IST\nപയ്യന്നൂര് സെന്റ് മേരീസ് കോണ്‍വെന്റ് സ്‌കൂളില് ഡോ.പിവി ഗംഗാധരന് സംസാരിക്കുന്നു.\nകഴിഞ്ഞയാഴ്ച പയ്യന്നൂരില് ഒരു പരിപാടിക്ക് പോയിരുന്നു. അവിടെ മിഡ്ടൗണ് റോട്ടറി ക്ലബ്ബിന്റെ നേതൃത്വത്തില് കാന്‍സര് രോഗികളെ സഹായിക്കുന്നതിനുള്ള പദ്ധതികളുടെ ഭാഗമായാണ് പോയത്. പ്രധാനമായും അവര് ചെയ്തിരുന്ന ഒരുകാര്യം കാന്‍സര് മൂലം മുടി പോയ സ്ത്രീകള്‍ക്ക് വിഗ്ഗ് നിര്‍മിച്ച് നല്‍കലാണ്. മുടി ദാനമായി സ്വീകരിച്ച് തൃശ്ശൂരിലെ ഒരു സ്ഥാപനത്തില് നല്‍കി, ക്ലബ്ബ് തന്നെ വിഗ്ഗ് നിര്‍മിക്കും. ആശുപത്രികളുമായി ബന്ധപ്പെട്ട് ഡിസ്ചാര്‍ജാകുന്ന സ്ത്രീകള്‍ക്ക് ആവശ്യാനുസരണം വിഗ്ഗ് എത്തിച്ചുനല്‍കും.\nപയ്യന്നൂരിലെ വിവിധ സ്ഥാപനങ്ങളില് നിന്ന് അവര് മുടി ദാനമായി സ്വീകരിച്ചിരുന്നു. അക്കൂട്ടത്തില് പ്രധാന സ്ഥാപനം പയ്യന്നൂര് സെയ്ന്റ് മേരീസ് കോണ്‍വെന്റ് സ്‌കൂളാണ്. ആ സ്‌കൂളിലെ കുട്ടികളോട് സംസാരിക്കുക എന്നത് പയ്യന്നൂരില് എന്റെ ഒരു പ്രധാന പരിപാടിയായിരുന്നു. ഉച്ചയ്ക്കു ശേഷമാണ് ഞങ്ങള് സ്‌കൂളിലെത്തിയത്. അവരുടെ അവസാനത്തെ പീരീഡ് ഈ ബോധവത്കരണ പരിപാടിയായി അറേഞ്ച് ചെയ്തതാണെന്നു തോന്നുന്നു. ഉച്ച കഴിഞ്ഞെങ്കിലും കുട്ടികളെല്ലാവരും നിറഞ്ഞ പ്രസാദത്തോടെയും തെളിഞ്ഞ മുഖത്തോടെയും നിറദീപങ്ങളായി പുഞ്ചിരിയോടെയിരിക്കുന്നത് ആഹ്ലാദകരമായിരുന്നു. 'കുഞ്ഞുങ്ങള് ഭൂമിയുടെ പ്രകാശമാണ്' എന്നൊക്കെ പറയുന്നത് വെറുതെയല്ല. അവരുടെ പുഞ്ചിരിക്ക് അത്രമേല് തെളിച്ചമുണ്ട്. കളങ്കങ്ങളോ കൗടില്യങ്ങളോ ഇല്ലാത്ത സ്‌നേഹച്ചിരി തെളിയുന്നത് കുട്ടികളുടെ മുഖത്തു മാത്രമാണ്. മുതിരുന്നതോടെ പലവിധ സമ്മര്‍ദങ്ങളും കള്ളത്തരങ്ങളുമൊക്കെ നമ്മുടെ ചിരിയുടെ ശോഭ കെടുത്തും.\nവേദിയില് എനിക്ക് ഒരു കുഞ്ഞുപൂച്ചെണ്ടുമായി ഒരു കൊച്ചുമിടുക്കി കയറിവന്നു. ആ പൂച്ചെണ്ടിനെക്കാള് ഭംഗിയും ഹൃദ്യതയുമുണ്ട് അവള്‍ക്ക്. ആ സ്‌കൂളില് നിന്നുമാത്രം 186 കുട്ടികളാണ് വിഗ്ഗ് നിര്‍മാണത്തിനായി മുടി മുറിച്ചുനല്‍കിയത്. വേറെയും നൂറിലധികം കുട്ടികള് മുടി മുറിച്ചുനല്‍കാന് തയ്യാറായി മുന്നോട്ടു വന്നിരുന്നു. എന്നാല്, രക്ഷിതാക്കളില് നിന്ന് വ്യക്തമായ അനുമതിപത്രം കിട്ടാതിരുന്നതിനാല് അവരുടെ മുടി എടുക്കാനായില്ല. ഇത്തരത്തില് മുടി ദാനമായി സ്വീകരിക്കുന്ന പരിപാടി പലേടത്തും നടത്താറുണ്ടെങ്കിലും ഒരു സ്‌കൂളില് നിന്ന് ഇത്രയധികം കുട്ടികള് മുന്നോട്ടുവരുന്നത് വിരളമാണ്.\nനേരത്തേ പറഞ്ഞ നമ്മുടെ പൂച്ചെണ്ടുകുട്ടി റോട്ടറി ഭാരവാഹികളുടെ പിറകേ 'അങ്കിള്... അങ്കിള്...' എന്നു വിളിച്ച് നടക്കുന്നത് കാണാമായിരുന്നു. 'അങ്കിള്... എന്റെ മുടിയും എടുക്കണം...' എന്നാണ് അവളുടെ ആവശ്യം.\nചെറിയ കുട്ടിയാണ്. നാലിലോ അഞ്ചിലോ പഠിക്കുന്ന കുട്ടിയായിരിക്കും. എന്താണ് പരിപാടി എന്നും എന്തിനാണെന്നുമൊക്കെ അവള്‍ക്ക് നന്നായറിയാം. മുടി നല്‍കിയാലേ അച്ഛനുമമ്മയ്ക്കും സന്തോഷമാവുകയുള്ളൂ എന്നാണ് അവള് പറയുന്നത്. ക്ലബ്ബ് ഭാരവാഹികള് എങ്ങനെയാണ് അവളെ സമാധാനിപ്പിച്ചത് എന്നറിയില്ല.\nകുട്ടികളില് നിന്ന് മുടി ദാനമായി സ്വീകരിക്കാന് സ്‌കൂളിലെത്തിയപ്പോള് ഒരുപിടി അരിയും പ്രതീക്ഷിച്ചാണ് ഞങ്ങള് വന്നതെന്നും എന്നാല്, വിഭവസമൃദ്ധമായ സദ്യയാണ് കിട്ടിയത് എന്നുമാണ് ക്ലബ്ബ് ഭാരവാഹികള് അവിടെ പ്രസംഗിച്ചത്.\nഇത്തരത്തിലൊരു പരിപാടിയെക്കുറിച്ചു കേള്‍ക്കുമ്പോള് മുതിര്‍ന്നയാളുകള് ഈ പരിപാടിക്കു പിന്നില് എന്തെങ്കിലും പ്രത്യേക കാരണം കാണുമായിരിക്കും എന്ന മട്ടിലാണ് ചിന്തിക്കുക. എന്നാല്, കുട്ടികള്‍ക്ക് അത്തരം ചിന്തകളൊന്നുമുണ്ടാവില്ല.ഒരായിരം സൂര്യകാന്തിപ്പൂക്കള് നിറഞ്ഞ സൂര്യകാന്തിപ്പാടം പോലെ സെയ്ന്റ് മേരീസ് സ്‌കൂള് മനസ്സു നിറച്ചു.\nഅപ്പോഴാണ്, അവര്‍ക്കിടയില് നിന്നൊരാള് കൂടുതല് തിളക്കമുള്ളൊരു സ്‌നേഹപ്പുഞ്ചിരിയുമായി മുന്നിലെത്തിയത്. കുറച്ചു നാളുകളേ ആയിട്ടുള്ളൂ അവള് ചികിത്സ പൂര്‍ത്തിയാക്കി പോയിട്ട്. സ്‌നേഹത്തോടെ അവള് എന്നോട് ചേര്‍ന്നുനിന്നു.\nസ്‌കൂളിലെ ചില കുട്ടികളും പ്രസംഗിക്കാന് വന്നു. അവര് കാലില് തൊട്ടു വന്ദിച്ചപ്പോള് സത്യം പറഞ്ഞാല് മനസ്സു നിറഞ്ഞ്, ഒന്നും പറയാനാവാതെ നിന്നുപോയി. ചില ഉദ്ഘാടന വേദികളില് ഭദ്രദീപം കൊളുത്തുമ്പോള് ഞാന് പറയാറുണ്ട്: 'ഇവിടെ വിളക്കില് ദീപം പ്രകാശിപ്പിക്കുമ്പോള് അതിനൊപ്പം മനസ്സിലും ഒരു ഭദ്രദീപം കൊളുത്തിവയ്ക്കാന് നമുക്കു കഴിയണം.'\nമനസ്സിലെ ആ ദീപത്തിന്റെ ശോഭയാണ് പ്രധാനം. ജനിക്കുമ്പോള് നമ്മളോരോരുത്തരുടെയും ഉള്ളില് പവിത്രമായ ആ ഭദ്രദീപത്തിന്റെ ശോഭയുണ്ടാവും. കുട്ടിക്കാലം പിന്നിട്ട് നമ്മള് മുതിര്‍ന്ന മനുഷ്യരായിത്തീരുന്നതോടെ ഉള്ളിലെ ആ ദീപത്തിന്റെ പ്രഭ നമ്മള്‍തന്നെ കെടുത്തിക്കളയും. അല്ലെങ്കില്, അതിനെക്കാള് വലിയ മറ കൊണ്ട് ഉള്ളിലെ വെളിച്ചം നമ്മള് മൂടിവയ്ക്കും. നമ്മുടെ കൗടില്യങ്ങളുടെയും അസൂയയുടെയും അത്യാഗ്രഹങ്ങളുടെയുമൊക്കെ മറകള് കൊണ്ട്. കുട്ടികളുടെ മനസ്സില് ആ ദീപം നിറശോഭയോടെ നില്‍ക്കും.\nമനസ്സില് തെളിയുന്ന ആ ഭദ്രദീപത്തിന്റെ ചൈതന്യമാണ് കുട്ടികളുടെ ചിരിയെ അത്രമേല് പ്രഭാമയമാക്കുന്നത്. കുട്ടികളുടെ മനസ്സിലെ ആ ഭദ്രദീപം കെടാതെ സൂക്ഷിക്കാനെങ്കിലും ശ്രദ്ധവയ്‌ക്കേണ്ടതുണ്ട്. കുട്ടികളോട് സ്‌നേഹപൂര്‍ണമായി ഇടപെട്ട്, ആ നന്മയുടെ പ്രഭ കണ്ടറിയാനെങ്കിലും നമുക്ക് കഴിഞ്ഞിരുന്നെങ്കില്...


Sa Re Ga Ma Pa Li'l Champs 2020: Aryananda Babu From Kerala Became The Winner Of Singing Reality Show - Malayalam Filmibeat\n| Updated: Monday, October 12, 2020, 16:07 [IST]\nഇന്ത്യയിലെ സംഗീതാസ്വാദകര് ഒന്നടങ്കം ഏറ്റെടുത്ത പരിപാടികളിലൊന്നാണ് സരിഗമ റിയാലിറ്റി ഷോ. വിവിധ ഭാഷകളിലായി സംപ്രേക്ഷണം ചെയ്ത പരിപാടിക്ക് മികച്ച പ്രേക്ഷക സ്വീകാര്യതയാണ് ലഭിച്ചിരുന്നത്. സരിഗമപ മലയാളം ആദ്യ സീസണ് അടുത്തിടെയാണ് അവസാനിച്ചിരുന്നത്. വാശിയേറിയ പോരാട്ടത്തില് ലിബിനാണ് ഫൈനലില് ഒന്നാമത് എത്തിയത്. പിന്നാലെ സരിഗമപ ലിറ്റില് ചാംപ്‌സ് എന്ന കുട്ടികളുടെ റിയാലിറ്റി ഷോയില് വിന്നറായതും ഒരു മലയാളിയാണ്. കഴിഞ്ഞ ദിവസം നടന്ന ഫൈനലില് കോഴിക്കോട്ടുകാരി ആര്യനന്ദ ബാബുവാണ് ഒന്നാം സ്ഥാനത്ത് എത്തിയത്.\nസരിഗമപയുടെ ഹിന്ദി പതിപ്പിലാണ് ഹിന്ദി ഭാഷ സംസാരിക്കാന് പോലും അറിയാത്ത എഴാം ക്ലാസുകാരി വിന്നറായത്. അഞ്ച് ലക്ഷം രൂപയും ട്രോഫിയുമാണ് ആര്യനന്ദയ്ക്ക് സമ്മാനമായി ലഭിച്ചത്. ഇതോടൊപ്പം രണ്ട് ഹിന്ദി സിനിമയിലും രണ്ട് മലയാള സിനിമയിലും പാടാനുളള അവസരവും ആര്യനന്ദയ്ക്ക് ലഭിച്ചു. തെന്നിന്ത്യയില് നിന്നും ഈ റിയാലിറ്റി ഷോയിലേക്ക് തിരഞ്ഞെടുക്കപ്പെട്ട ഏക ഗായികയായിരുന്നു ആര്യനന്ദ ബാബു.\nഷോയിലെ അവസാന റൗണ്ടില് പതിനാല് പേരില് നിന്നാണ് അന്തിമറൗണ്ടിലെ ഏഴുപേരിലേക്ക് ആര്യനന്ദ എത്തിയത്. ഫൈനലില് ബോളിവുഡ് സംഗീത സംവിധായകനും ഗായകനുമായ ഹിമേഷ് രേഷ്മിയ, ഗായകരായ അല്‍ക്ക യാഗ്നിക്ക്, ജാവേദ് അലി തുടങ്ങിയവരായിരുന്നു വിധികര്‍ത്താക്കളായി എത്തിയത്. ഫൈനലില് മുഖ്യാതിഥികളായി ബോളിവുഡ് താരങ്ങളായ ഗോവിന്ദ, ജാക്കി ഷ്‌റോഫ്, ശക്തി കപൂര് തുടങ്ങിയവരും എത്തിയിരുന്നു. സരിഗമപയുടെ ആദ്യ ഭാഗങ്ങളില് ശ്രീകുമാര് സാനു, ഉദിത് നാരായണന്, അല്‍ക്കാ യാഗ്നിക്ക് തുടങ്ങിയവരായിരുന്നു വിധികര്‍ത്താക്കളായി എത്തിയത്.\nലോക്ഡൗണിന് പിന്നാലെ അടുത്തിടെയാണ് ഷോ വീണ്ടും പുനരാരംഭിച്ചിരുന്നത്. സരിഗമപയില് ആര്യനന്ദ മുന്‍പ് പാടിയ പാട്ടുകളെല്ലാം സോഷ്യല് മീഡിയയില് വൈറലായിരുന്നു. സംഗീത അധ്യാപകരായ രാജേഷ് ബാബുവിന്റെയും ഇന്ദുവിന്റെയും മകളാണ് ആര്യനന്ദ, കോഴിക്കോട് കീഴരിയൂര് സ്വദേശിയായ ഗായിക ഐഡിയല് പബ്ലിക്ക് സ്‌കൂള് ഏഴാ ക്ലാസ് വിദ്യാര്‍ത്ഥിയാണ്.\nRead more about: singer music\nSa Re Ga Ma Pa Li'l Champs 2020: Aryananda Babu From Kerala Became The Winner Of Singing Reality Show


യുഎസ് തിരഞ്ഞെടുപ്പ് ഫലസൂചനകള്; കോളടിച്ചത് പ്രവാസികള്‍ക്ക് |us election result currency rate\nHome Gulf യുഎസ് തിരഞ്ഞെടുപ്പ് ഫലസൂചനകള്; കോളടിച്ചത് പ്രവാസികള്‍ക്ക്\nദുബൈ: യുഎസ് തിരഞ്ഞെടുപ്പിനെ തുടര്‍ന്ന് ദിര്‍ഹവും റിയാലും അടക്കമുള്ള ഗള്‍ഫ് കറന്‍സികള് രണ്ടരമാസത്തെ ഏറ്റവും ഉയര്‍ന്ന മൂല്യം രേഖപ്പെടുത്തി. റിയാലും കറന്‍സിക്കും കൂടുതല് രൂപ കിട്ടുമെന്ന സാഹചര്യത്തില് നാട്ടിലേക്കു പണമയ്ക്കാനുള്ള പ്രവാസികളുടെ തിരക്കുമേറി. മാസത്തിന്റെ തുടക്കം കൂടിയായതിനാല് തിരക്ക് ഒന്നു കൂടി വര്‍ധിച്ചു.\nയുഎസ് തിരഞ്ഞെടുപ്പിലെ സൂചനകളെ തുടര്‍ന്ന് ഡോളറിലേക്ക് നിക്ഷേപം വര്‍ധിച്ചതു രൂപയ്ക്കു തിരിച്ചടിയായി. ഇതോടെയാണു രൂപയുമായുള്ള ഗള്‍ഫ് കറന്‍സികളുടെ വിനിമയ നിരക്ക് ഉയര്‍ന്നത്. വിദേശ ധനകാര്യ സ്ഥാപനങ്ങള് ഇന്ത്യന് ഓഹരികള് വിറ്റഴിച്ചതും രൂപയുടെ വിലയിടിയാന് കാരണമായി. യുഎഇ ദിര്‍ഹത്തിന് ഇന്നലെ 20.35 രൂപ ലഭിച്ചു.\nസൗദി റിയാല് 19.90, ഒമാന് റിയാല് 193.65, ഖത്തര് റിയാല് 20.45 എന്നിവയെല്ലാം ഉയര്‍ച്ച രേഖപ്പെടുത്തി. ബഹ്‌റൈന് ദിനാര്, കുവൈത്ത് ദിനാര് എന്നിവയ്ക്ക് യഥാക്രമം 198.10, 243.30 രൂപയും ലഭിച്ചു. വരും ദിവസങ്ങളില് ഇതു തുടര്‍ന്നേക്കാം. അതേസമയം, സുരക്ഷിത നിക്ഷേപം എന്ന നിലയില് സ്വര്‍ണത്തിലേക്കു കൂടുതല് പേര് തിരിഞ്ഞതു മൂലം സ്വര്‍ണ വിലയും വര്‍ധിച്ചിട്ടുണ്ട്.\nPrevious articleവിമാനയാത്രയ്ക്കിടെ പ്രസവ വേദന അനുഭവപ്പെട്ട ഉമ്മയ്ക്കും മക്കള്‍ക്കും അര മണിക്കൂറിനകം വിസയും ചികില്‍സയും ഒരുക്കി ദുബൈ; കരുണയുടെ തണലില് പിറന്നുവീണത് മൂന്ന് കണ്‍മണികള്\nNext articleപതിനാറുകാരി ടെറസില് പ്രസവിച്ചു; പീഡിപ്പിച്ചു ഗര്‍ഭിണിയാക്കിയത് അറുപതുകാരന്\nmtp - April 12, 2021, 5:59 pm 0\nമുംബൈ: രൂപയുടെ മൂല്യം ഒമ്പതു മാസത്തെ താഴ്ന്ന നിലവാരത്തിലേയ്ക്കു പതിച്ചു. ഡോളറിനെതിരേ 74.96 രൂപയിലാണ് വ്യാപാരം തുടങ്ങിയതെങ്കിലും 10.30 ഓടെ 75.15 രൂപയിലെത്തി. 2020 ജൂലൈ 16നാണ് ഈ നിലവാരത്തില് ഇതിനുമുമ്പ് രൂപയുടെ...\nmtp - November 7, 2020, 4:42 am 0


thalayolaparambu sreekutty murder | സ്വർണ്ണാഭരണങ്ങൾ എവിടെ പോയി? റൂം മേറ്റ് ചിപ്പി എന്തിന് വാഹനത്തിന് മുന്നിൽ ചാടി ആത്മഹത്യയ്ക്ക് ശ്രമിച്ചു? ഷവർ റാഡിൽ തൂങ്ങിയെന്ന് എഴുതിയ പൊലീസ് പിന്നീട് തിരുത്തിയതിലും ദുരൂഹത; മകളെ കൊന്നത് തന്നെന്ന് വിശ്വസിച്ച് അച്ഛനും അമ്മയും; തലയോലപ്പറമ്പ് നഴ്‌സിങ് സ്‌കൂളിലെ ശ്രീകുട്ടിയുടെ മരണത്തിൽ സംശയങ്ങൾ ഇങ്ങനെ - MarunadanMalayali.com\nസ്വർണ്ണാഭരണങ്ങൾ എവിടെ പോയി? റൂം മേറ്റ് ചിപ്പി എന്തിന് വാഹനത്തിന് മുന്നിൽ ചാടി ആത്മഹത്യയ്ക്ക് ശ്രമിച്ചു? ഷവർ റാഡിൽ തൂങ്ങിയെന്ന് എഴുതിയ പൊലീസ് പിന്നീട് തിരുത്തിയതിലും ദുരൂഹത; മകളെ കൊന്നത് തന്നെന്ന് വിശ്വസിച്ച് അച്ഛനും അമ്മയും; തലയോലപ്പറമ്പ് നഴ്‌സിങ് സ്‌കൂളിലെ ശ്രീകുട്ടിയുടെ മരണത്തിൽ സംശയങ്ങൾ ഇങ്ങനെ\nMay 18, 2017 | 10:54 AM IST | Permalink\nതൊടുപുഴ: തലയോലപ്പറമ്പിലെ നഴ്സിംങ് സ്ഥാപനത്തിൽ മരിച്ച നിലയിൽ കണ്ടെത്തിയ എൻ.എൻ.എം വിദ്യാർത്ഥിനി ശ്രീക്കുട്ടി ഷാജിയുടേത് കൊലപാതകമാണെന്ന് ബന്ധുക്കൾ. ശ്രീക്കുട്ടിയുടെ മരണം സ്ഥിരീകരിച്ച ഉടനെ വൈക്കത്തെ ആശുപത്രിയിലെ ക്വാഷ്വാലിറ്റിക്ക് മുന്നിൽ നിന്ന് റൂമിലെ മറ്റൊരു കുട്ടിയായ കൊല്ലം സ്വദേശിനി ചിപ്പി വാഹനത്തിന് മുന്നിൽ ചാടി ആത്മഹത്യ ചെയ്യാൻ ശ്രമിച്ചതെന്തിനാണെന്ന് പിതാവ് ഷാജി പ്ലാമൂട്ടിൽ ചോദിക്കുന്നു.\nമോൾ കഴുത്തിലും കാതിലും കൈയിലുമായി ഒന്നരപവന്റെ സ്വർണ്ണ ആഭരണങ്ങൾ ധരിച്ചിരുന്നു. ഇത് എവിടെ പോയി എന്ന് അമ്മാവൻ ഡോക്ടർ യശോധരൻ ചോദിക്കുന്നു. ഇൻക്വസ്റ്റ് റിപ്പോർട്ടിൽ കൈയിൽ റോൾഡ് ഗോൾഡ് വള മാത്രം ധരിച്ചിരുന്നു എന്നാണ് എഴുതിയിരിക്കുന്നത്. രാവിലെ ഏഴരയോടെയാണ് ശ്രീക്കുട്ടിയെ ഹോസ്റ്റലിലെ ബാത്ത് റൂമിൽ തൂങ്ങിമരിച്ച നിലയിൽ കണ്ടെത്തിയതെന്നാണ് റിപ്പോർട്ട്. പക്ഷെ അഞ്ച് മണിയോടെ റൂംമേറ്റ് ചിപ്പി എങ്ങനെയാണ് സ്വന്തം വീട്ടിൽ വിളിച്ച് ശ്രീക്കുട്ടി മരിച്ചെന്ന് പറയുകയെന്നും പിതാവ് ഷാജി ചോദിക്കുന്നു.\nതലയോലപ്പറമ്പിൽ നഴ്‌സിങ് വിദ്യാർത്ഥിനി ഹോസ്റ്റലിലെ ബാത്ത്‌റൂമിൽ തൂങ്ങിമരിച്ചു; ഒപ്പമുണ്ടായിരുന്ന പെൺകുട്ടി ആത്മഹത്യക്കു ശ്രമിച്ചു; അദ്ധ്യാപകരുടെയും മെസ് ജീവനക്കാരുടെയും പീഡനത്തിന്റെ ഇരയെന്നു വിദ്യാർത്ഥികൾ; ഹോസ്റ്റലിൽനിന്ന് സകല പെൺകുട്ടികളെയും ഒഴിപ്പിച്ചു\nഹോസ്റ്റൽ ഭക്ഷണം മോശമായപ്പോൾ അദ്ധ്യാപകർക്ക് ആഹാരത്തിൽ വിം കലർത്തി നൽകിയവർക്കൊപ്പം നിന്നില്ല; മാനേജ്‌മെന്റിന്റെ വേണ്ടപ്പെട്ട കുട്ടികൾ ശത്രുക്കളായപ്പോൾ ഒറ്റപ്പെടൽ തുടങ്ങി; നേഴ്‌സിങ് വിദ്യാർത്ഥിനിയുടെ ആത്മഹത്യയിൽ സംശയവുമായി ബന്ധുക്കൾ; ശ്രീക്കുട്ടിയുടെ മരണത്തെ ഗൗരവമായി കണ്ട് പൊലീസും\nസ്ത്രീ സമത്വത്തെക്കുറിച്ച് ഫേസ്‌ബുക്കിൽ പോസ്റ്റിട്ടത്തിന്റെ പേരിൽ വനിതാ അംഗത്തെ തരംതാഴ്‌ത്തി സിപിഎം നടപടി; വിവാദ നടപടി ഓദ്യോഗിക പാനലിനെതിരെ ഏരിയാ സമ്മേളനത്തിൽ മത്സരിച്ച വനിതാ അംഗത്തിനെതിരെ; പോസ്റ്റിന് പിന്തുണയർപ്പിച്ച മറ്റൊരു അംഗത്തേയും തരംതാഴ്‌ത്തി; തലയോലപ്പറമ്പ് ഏരിയാ കമ്മിറ്റിയുടെ നടപടിയിൽ അണികൾക്കുള്ളിൽ പൊട്ടിത്തെറി\n25 ലക്ഷത്തിലധികം നിക്ഷേപിച്ചവർക്ക് സിങ്കപ്പൂർ യാത്ര; മുടക്കുന്ന പണത്തിന് അഞ്ച് മുതൽ 34 ശതമാനം വരെ കമ്മീഷൻ! മോഹിപ്പിക്കുന്ന വാഗ്ദാനത്തിൽ വീണ് പണം മുടക്കിയവർ ഇപ്പോൾ നെഞ്ചത്തടിച്ച് നിലവിളിക്കുന്നു; ഓഹരി വിപണിയിൽ ലാഭം വാഗ്ദാനം ചെയ്ത് തട്ടിപ്പു കമ്പനി 300 കോടിയുമായി മുങ്ങി! കൊച്ചിയിലെ അവതാർ ആനിമേഷൻസ് കമ്പനിയുടെ വഞ്ചനയ്ക്കിരയായ അദ്ധ്യാപകന്റെ പരാതി പുറത്ത്\nമരണത്തെ ആത്മഹത്യയാക്കി മാറ്റാൻ പൊലീസ് എന്തിനാണ് ഇത്രതിടുക്കപ്പെടുന്നതെന്നും, അവർ എന്തുകൊണ്ട് റൂംമേറ്റിനേയും മറ്റ് വിദ്യാർത്ഥിനികളുടേയും മൊഴിയെടുക്കുന്നില്ലെന്നും ഷാജി ചോദിക്കുന്നു. കുട്ടി മരണപ്പെട്ടിട്ടുപോലും രാവിലെ പത്ത് മണിവരെ ആശുപത്രിയിൽ കോളേജിന്റെ ഭാഗത്ത് നിന്നോ ഹോസ്റ്റലിന്റെ ഭാഗത്ത് നിന്നോ ഉള്ള ഉത്തരവാദിത്വപ്പെട്ട ആരും എത്തിയില്ല. തൂങ്ങി മരിച്ചതാണെങ്കിൽ കുട്ടിയെ ആരാണ് താഴെ ഇറക്കിയത് എന്നത് ആർക്കും വ്യക്തതയില്ല. ആദ്യം ഷവർ റാഡിൽ തൂങ്ങിയെന്ന് എഫ്.ഐ.ആറിൽ എഴുതിയ പൊലീസ് ഉദ്യോഗസ്ഥൻ പിന്നീടത് തിരുത്തി, ബാത്ത് റൂമിൽ തൂങ്ങിമരിച്ച നിലയിൽ കണ്ടെത്തി എന്നാക്കി. ഹോസ്റ്റലിന്റെ ചാർജ്ജ് ഉള്ള വാർഡന് പകരം മറ്റൊരാളാണ് അടിയന്തിരമായി വരാൻ ഞങ്ങളോട് ആവശ്യപ്പെടുന്നത്. കുട്ടി ആത്മഹത്യ ചെയ്തതാണെങ്കിൽ ഇവർ ആരെയാണ് ഇങ്ങനെ ഭയക്കുന്നതെന്നും അമ്മാവൻ ചോദിക്കുന്നു.\nചൊവ്വാഴ്ച രാവിലെ9ണിയോടെയാണ് വൈക്കം ആശുപത്രിയിൽ ഞങ്ങൾ എത്തുന്നത്. വഴിയിൽ വെച്ച് തന്നെ കുട്ടി മരിച്ചുവെന്ന് പൊലീസ് സ്റ്റേഷനിൽ നിന്ന് വിളിച്ച് അറിയിച്ചിരുന്നു. കൈകളിൽ പോറലേറ്റ നിലയിലായിരുന്നു ബോഡി. കഴുത്തിൽ കയറിട്ട് മുറുക്കിയാലും ആത്മഹത്യ ചെയ്താലും ഉണ്ടാകുന്ന തരത്തിലുള്ള പാട് ആയിരുന്നു ഉള്ളത്. അമ്മാവൻ ഡോ. യശോധരൻ പറയുന്നു. അതേസമയം, നിലവിൽ വൈക്കം സിഐ ജയപ്രകാശ് ആണ് കേസ് നിലവിൽ അന്വേഷിക്കുന്നത്. പ്രാഥമികമായി ആത്മഹത്യ അല്ല എന്ന് ചൂണ്ടിക്കാണിക്കുന്ന തെളിവുകളോ മൊഴികളോ പൊലീസിന് ലഭിച്ചിട്ടില്ല. റൂംമേറ്റ് ചിപ്പിയെ ഒരു തവണ ചോദ്യം ചെയ്തു. ഇനിയും ചോദ്യം ചെയ്യണം. അതിനാൽ അന്തിമാമായി ഇത് ആത്മഹത്യ ആണെന്ന് പൊലീസിന് ഇപ്പോൾ സ്ഥിരീകരിക്കാൻ ആവില്ലെന്നും ജയപ്രകാശ് മറുനാടൻ മലയാളിയോട് വ്യക്തമാക്കി.\nമൂന്ന് മാസം മുമ്പ് ഹോസ്റ്റലിലെ ഭക്ഷണത്തിൽ എതാനംകുട്ടികൾ വിം കലക്കിയിരുന്നു. സംഭവത്തെക്കുറിച്ച് അന്വേഷണം വന്നപ്പോൾ മോളാണ് ഒരു കുട്ടിയെ കാണിച്ചുകൊടുത്തത്. പിന്നീട് ഏഴുപേരോട് മാപ്പ് എഴുതി തരണമെന്ന് വാർഡൻ ആവശ്യപ്പെട്ടു. വിവരം വാർഡനോട് പറഞ്ഞത് ശ്രീക്കുട്ടി ആയതിനാൽ സംഭവത്തിൽ ശ്രീക്കുട്ടിക്കും പങ്കുണ്ടെന്ന് ആരോപിച്ച് മാപ്പ് എഴുതി തരാൻ ശാന്ത വാർഡൻ ആവശ്യപ്പെട്ടിരുന്നു. എന്നാൽ ചെയ്യാത്ത കുറ്റത്തിന് മാപ്പ് എഴുതി നൽകില്ലെന്നായിരുന്നു ശ്രീക്കുട്ടിയുടെ നിലപാട്. ഞാറാഴ്ച ഹോസ്റ്റലിൽ എത്തി കണ്ടപ്പോഴും\nഇക്കാര്യങ്ങൾ ശ്രീക്കുട്ടി പറഞ്ഞിരുന്നതായി അമ്മ പുഷ്പ പറയുന്നു. ചൊവ്വാഴ്ച രാവിലെ ആത്മഹത്യ ചെയ്യാൻ ഉറച്ച കുട്ടി ആണെങ്കിൽ എങ്ങനെയാണ് തിങ്കളാഴ്ച രാത്രിയിൽ വളരെ മികച്ച രീതിയിൽ കോമഡി സ്‌കിറ്റ് ഹോസ്റ്റലിൽ അവതരിപ്പിക്കുക. തിങ്കളാഴ്ച രാത്രി ഫോണിൽ\nസംസാരിച്ചപ്പോഴും നല്ല സന്തോഷത്തോടെയാണ് സംസാരിച്ചതെന്നും മാതാവ് ചൂണ്ടിക്കാട്ടുന്നു.\nനിർധന ഹിന്ദു കുടുംബത്തിൽ ജനിച്ച ശ്രീക്കുട്ടി കലാപരമായ രംഗങ്ങളിൽ കഴിവ് തെളിയിച്ചതാണ്. ചിത്ര രചനയിലും അഭിനയത്തിലും മറ്റ് സംഗീതത്തിലും ശ്രീക്കുട്ടി പഠന കാലഘട്ടത്തിൽ തന്നെ ഒന്നാമതായിരുന്നു. തൊഴുപുഴ-കൂത്താട്ടുകുളം റോഡിൽ വഴിത്തലയിൽ നിന്ന് ഏഴ് കിലോമീറ്റർ മാറി കുണിഞ്ഞിയിലാണ് ശ്രീക്കുട്ടിയുടെ വീട്. കുണിഞ്ഞി -കൊടികുത്തി റോഡിൽ കുറച്ച് ദൂരം സഞ്ചരിച്ച് വലത് വശത്തേക്കുള്ള മണ്ണിട്ട റോഡിലൂടെ രണ്ട് കിലോമീറ്ററോളം സഞ്ചരിക്കണം വീട്ടിലെത്താൻ. ഈ റോഡിൽ കുറച്ച് ദൂരം മാത്രമേ വാഹനങ്ങൾ പോകുകയുള്ളു. ഇന്നലെ മറുനാടൻ വാർത്ത സംഘം ചെല്ലുമ്പോൾ ശവസംസ്‌ക്കാര ചടങ്ങുകൾ കഴിഞ്ഞതേ ഉണ്ടായിരുന്നുള്ളു. 11 മണിയോടെയായിരുന്നു ചടങ്ങ്. വീടിന് തെക്ക് ഭാഗത്തായാണ് ശ്രീക്കുട്ടിയെ അടക്കിയിരിക്കുന്നത്. കരഞ്ഞ് കൊണ്ട് കിടക്കുന്ന ഇളയ രണ്ട് സഹോദരൾ, ഒരു മുറിയിൽ കരഞ്ഞ് തളർന്ന അമ്മ, ഏതാനം ബന്ധുക്കളും അയൽക്കാരേയും മുറ്റത്ത് കാണാമായിരുന്നു. കൂലിപ്പണി എടുത്താണ് ഷാജി ശ്രീക്കുട്ടി അടക്കം മൂന്ന് മക്കളെ പഠിപ്പിച്ചിരുന്നത്.\nഹോസ്റ്റൽ വാർഡനും റൂം മേറ്റ് ചിപ്പിക്കും മകളുടെ മരണത്തിൽ വ്യക്തമായ പങ്കുണ്ടെന്നാണ് ഈ കുടുംബം വിശ്വസിക്കുന്നത്. സംഭവം ആത്മഹത്യയാക്കി കേസ് അവസാനിപ്പിക്കാനുള്ള തിടുക്കത്തിലാണ് പൊലീസ്, ഞങ്ങൾ പാവപ്പെട്ടവർ ആയതിനാൽ ഞങ്ങൾക്ക് പിടിപാടില്ല. അത്കൊണ്ട് മേളിൽ നിന്ന് പ്രഷറും ഉണ്ടാകില്ല. മാധ്യമ ബന്ധങ്ങൾ ഇല്ലാത്തതിനാൽ ബ്രേക്കിംങ് ന്യൂസുകളും ആവില്ല. ശ്രീക്കുട്ടിയുടെ പിതാവ് പറയുന്നു. തലയോലപ്പറമ്പ് ജൂനിയർ പബ്ലിക്ക് ഹെൽത്ത് നഴ്സ് ട്രെയിനിംങ്ങ് സെന്ററിലെ രണ്ടാം വർഷ എൻ.എൻ.എം വിദ്യാർത്ഥിനിയായ ശ്രീക്കുട്ടിയുടെ മരണത്തിൽ, ഉന്നതതല അന്വേഷണം ആവശ്യപ്പെട്ട് മുഖ്യമന്ത്രിക്ക് നിവേദനം നൽകാൻ തയ്യാറെടുക്കുകയാണ് ഈ കുടുംബം.


പതിനഞ്ചുകാരിയെ പീഡിപ്പിച്ച് ഗര്‍ഭിണിയാക്കിയ പ്രതിക്ക് മരണം വരെ കഠിനതടവ് | Man gets life term imprisonment for raping 15-year-old girl and make her pregnant – News18 Malayalam\nഇരയായ പെണ്‍കുട്ടിയുടെ വീട്ടിനടുത്ത് മരപ്പണിക്ക് വന്നതായിരുന്നു പ്രതി. പെണ്‍കുട്ടി വീട്ടില് ഒറ്റക്കാണ് എന്നറിഞ്ഞ പ്രതി വെള്ളം ആവശ്യപ്പെട്ട് എത്തുകയായിരുന്നു.\nLast Updated : September 29, 2021, 20:42 IST\nതിരുവനന്തപുരം: പതിനഞ്ചുകാരിയെ വീട്ടിലുള്ളില് അതിക്രമിച്ച് കയറി പീഡിപ്പിച്ച് ഗര്‍ഭിണിയാക്കിയ പ്രതിയെ മരണം വരെ കഠിന തടവിന് ശിക്ഷിച്ചു. നെയ്യാറ്റിന്‍കര ചെങ്കല് മര്യാപുരം സ്വദേശി ഷിജു (26)വിനെയാണ് തിരുവനന്തപുരം അതിവേഗ കോടതി ജഡ്ജി ആര് ജയകൃഷ്ണന് ശിക്ഷിച്ചത്. 75,000 രൂപ പിഴ അടക്കാനും വിധിച്ചിട്ടുണ്ട്. പ്രതി യാതൊരു ദയയും അര്‍ഹിക്കുന്നില്ലെന്ന പ്രോസിക്യൂഷന് വാദം പരിഗണിച്ചാണ് വിധി.\n2019 ജനുവരി മാസത്തിലാണ് കേസിനാസ്പദമായ സംഭവം നടന്നത്. ഇരയായ പെണ്‍കുട്ടിയുടെ വീട്ടിനടുത്ത് മരപ്പണിക്ക് വന്നതായിരുന്നു പ്രതി. പെണ്‍കുട്ടി വീട്ടില് ഒറ്റക്കാണ് എന്നറിഞ്ഞ പ്രതി വെള്ളം ആവശ്യപ്പെട്ട് എത്തുകയായിരുന്നു. പ്രതി നല്‍കിയ കുപ്പിയില് വെള്ളമെടുക്കാന് പെണ്‍കുട്ടി അടുക്കളയിലേക്ക് പോയ സമയത്ത് വീടിനുള്ളിലേക്ക് അതിക്രമിച്ച് കയറിയ പ്രതി പെണ്‍കുട്ടിയെ പീഡിപ്പിക്കുകയായിരുന്നു. കുട്ടി നിലവിളിച്ചെങ്കിലും അയല്‍വാസികളാരും കേട്ടില്ല. പുറത്ത് അറിയിച്ചാല് വീട്ടുകാരെയടക്കം കൊല്ലുമെന്ന് ഭീഷണിപ്പെടുത്തിയതിനാല് കുട്ടി ആരോടും പറഞ്ഞില്ല. കുട്ടിയുടെ അച്ഛന് മരണപ്പെട്ടിരുന്നു. അമ്മയും ചേട്ടനും മാത്രമാണ് ഉണ്ടായിരുന്നത്.\nഅടുത്ത ദിവസം പ്രതി വീണ്ടും വീട്ടിലെത്തി ബെല്ലടിച്ചപ്പോള് കുട്ടി വീട്ടിലെ സ്റ്റോര് മുറിയില് കയറി ഒളിച്ചിരുന്നു. കുറച്ച് നേരം കഴിഞ്ഞ് പ്രതി പോയോ എന്നറിയാന് എത്തി നോക്കിയത് പ്രതി കണ്ടു. വാതില് തുറന്നില്ലെങ്കില് കഴിഞ്ഞ ദിവസം നടന്ന കാര്യം പുറത്ത് പറയുമെന്ന് പ്രതി ഭീഷണിപ്പെടുത്തി. ഇതില് ഭയന്ന് വാതില് തുറന്ന കുട്ടിയെ വീണ്ടും ഇയാള് പീഡിപ്പിച്ചു.\nസംഭവം നടന്ന് മൂന്ന് മാസങ്ങള്‍ക്ക് ശേഷം കുട്ടി ഗര്‍ഭിണിയായപ്പോഴാണ് വീട്ടുകാര് അറിയുന്നത്. തുടര്‍ന്നാണ് പൂജപ്പുര പൊലീസ് കേസെടുത്തത്. കുട്ടിയുടെ ശാരീരിക സ്ഥിതി മോശമായതിനാല് വൈദ്യ നിര്‍ദ്ദേശപ്രകാരം ഗര്‍ഭം അലസിപ്പിക്കേണ്ടി വന്നു. ഡിഎന്‍എ പരിശോധനയില് പ്രതിയാണ് പെണ്‍കുട്ടിയെ പീഡിപ്പിച്ചതെന്ന് ശാസ്ത്രീയമായി തെളിഞ്ഞു. പ്രോസിക്യൂഷന് വേണ്ടി സ്‌പെഷ്യല് പ്രോസിക്യൂട്ടര്‍മാരായ ആര് എസ് വിജയ് മോഹന്, കാട്ടായിക്കോണം ജെ കെ അജിത്ത് പ്രസാദ് എന്നിവര് ഹാജരായി. പൂജപ്പുര സിഐയായിരുന്ന പ്രേംകുമാറാണ് കേസ് അന്വേഷിച്ചത്. 12 സാക്ഷികളെ വിസ്തരിക്കുകയും 24 രേഖകള് പ്രോസിക്യൂഷന് ഹാജരാക്കി. ഇരയായ പെണ്‍കുട്ടിക്ക് സര്‍ക്കാര് നഷ്ടപരിഹാരം നല്‍ക്കാനും കോടതി വിധിച്ചിട്ടുണ്ട്.\nFirst published: September 29, 2021, 20:41 IST


ഫ്രഞ്ച് പാര്‍ലമെന്റ് ആദ്യഘട്ട തെരഞ്ഞടുപ്പില് പ്രസിഡന്റ് ഇമ്മാനുവല് മാക്രോണിന്റെ പാര്‍ട്ടിക്ക് മുന്‍തൂക്കം\n04 Jun, 2018 at 05:02 PM\nഈ മാസം 18നാണ് രണ്ടാം ഘട്ട വോട്ടെടുപ്പ്\nഫ്രഞ്ച് പാര്‍ലമെന്റിലേക്കുള്ള ആദ്യഘട്ട തെരഞ്ഞെടുപ്പില് പ്രസിഡന്റ് ഇമ്മാനുവല് മാക്രോണിന്റെ പാര്‍ട്ടിക്ക് മുന്‍തൂക്കം. മാക്രോണിന്റെ എന് മാര്‍ഷ്വേ പാര്‍ട്ടി 32 ശതമാനം വോട്ടുകള് നേടി. ഈ മാസം 18നാണ് രണ്ടാം ഘട്ട വോട്ടെടുപ്പ്. ഒരു വര്‍ഷത്തില് താഴെ മാത്രം പ്രായമുള്ള എന്‍മാര്‍ഷെ മൂവ്മെന്റ് ഫ്രാന്‍സ് പാര്‍ലമെന്റ് തെരഞ്ഞെടുപ്പിലും വന് വിജയമാണ് നേടിയത്. ആദ്യ ഘട്ട വോട്ടെടുപ്പില് ഇമ്മാനുവല് മാക്രോണിന്റെ പാര്‍ട്ടി 32 ശതമാനം വോട്ട് നേടി. 577 അംഗ ദേശീയ അസംബ്ലിയില് 445 സീറ്റുകള് എന്‍മാര്‍ഷെ നേടുമെന്നാണ് പ്രാഥമിക നിഗമനം.\nഅടുത്ത ഞായറാഴ്ച നടക്കുന്ന രണ്ടാം ഘട്ടവോട്ടെടുപ്പിലാണ് അന്തിമ വിധി. റിപ്പബ്ലിക്കന്‍സ് പാര്‍ട്ടി 16 ശതമാനം വോട്ട് നേടി. ഭരണ കക്ഷിയായിരുന്ന ഫ്രാന്‍സ്വാ ഓലന്‍ഡിന്റെ സോഷ്യലിസ്റ്റ് പാര്‍ട്ടിക്ക് 7.3 ശതമാനം വോട്ട് മാത്രമാണ് നേടിയത്.തീവ്ര വലതു പക്ഷ പാര്‍ട്ടിയായ നാഷണല് ഫ്രണ്ട് 13.5 ശതമാനവും തീവ്ര ഇടതുപക്ഷ പാര്‍ട്ടിയായ ഫ്രാന്‍സ് അണ്‍ബോവ്ഡ് 22 ശതമാനവും വോട്ട് നേടി. ആദ്യ ഘട്ടവോട്ടെടുപ്പില് 48.5 ശതമാനം വോട്ടാണ് രേഖപ്പെടുത്തിയത്. കഴിഞ്ഞ തവണ ഇത് 57.2 ശതമാനമായിരുന്നു. തെരഞ്ഞെടുപ്പ് തോല്‍വിക്ക് പിന്നാലെ തെരഞ്ഞെടുപ്പ് സംവിധാനത്തെ വിമര്‍ശിച്ച് മെറിന് ലി പെന് രംഗത്തെത്തി.\nസോഷ്യലിസ്റ്റുകളെയും റിപ്പബ്ലിക്കുകളേയും പിന്തുണക്കുന്നവരില് നല്ലൊരു ശതമാനത്തിന്റെയും വോട്ടുകള് മാക്രോണ് പിടിച്ചു എന്നാണ് വിലയിരുത്തല്. കഴിഞ്‍ഞമാസം 14നാണ് ഇമ്മാനുവല് മാക്രോണ് ഫ്രഞ്ച് പ്രസിഡന്റായി ചുമതലയേറ്റത്. പുതിയ ഫ്രാന്‍സ് സൃഷ്ടിക്കുമെന്ന പ്രഖ്യാപനവുമായെത്തിയ മാക്രോണിന് മാറ്റങ്ങള് നടപ്പാക്കാന് പാര്‍ലമെന്റിലും ഭൂരിപക്ഷം ആവശ്യമാണ്.